
BAROCUL ORĂDEAN ÎN SPIRITUL ŞI LITERA CURENTULUI EUROPEAN 


Prin lucrarea actuală, muzeografa Agata Chifor ne demonstrează, încă o 
dată, ce înseamnă să îți urmezi, cu firească determinare, etapele de împlinire 
ale unui proiect de cercetare pe o temă asumată de la începutul carierei profe- 
sionale: barocul orădean. 

După finalizarea tezei de doctorat şi, apoi, publicarea acesteia într-o carte 
purtând titlul Oradea barocă, Agata Chifor a continuat să se aplece asupra 
unor aspecte specifice, dar care certifică stilul baroc ca şi o artă religioasă ce a 
servit unor politici oficiale de-a lungul secolelor al XVII-lea şi al XVIII-lea — reli- 
gioase şi imperiale -, cu scopul de a repune în drepturi biserica catolică într-o 
Europă unde cultul protestant , între secolele XVI - XVII, a reuşit să devină fo- 
arte puternic, inclusiv prin numărul credincioşilor. 

Oprindu-se la cazul Oradiei, ce a fost inclusă la sfârşitul veacului al XVII- 
lea în Imperiul Habsburgic, în contribuțiile ştiinţifice de până acum Agata Chi- 
for s-a referit, mai întâi, la baroc ca şi la un curent artistic european ce a servit, 
cu prioritate, Contrareformei catolice şi care s-a manifestat în varii genuri de 
creaţie: arhitectură şi mobilier de cult, pictură şi sculptură religioasă, arte deco- 
rative, iar, mai, apoi, la realizările concrete în planul artelor din urbea de pe mal- 
urile Crişurilor Repede, ce au servit interesele Curţii de la Viena de a readuce o 
bună parte din membri comunităţii orădene, mai cu seamă pe maghiari, alături 
de acest cult cu o îndelungată existenţă în regiune. 

Prin abordarea problematicii imaginarului propriu catolicismului dintre 
1600 şi 1800, autoarea nu face decât să argumenteze convingător că şi aici sco- 
purile puterii politice de atunci au fost urmărite îndeaproape, bazându-se în 
acest sens inclusiv pe detalii decorative şi nu numai, detalii care totodată au 
contribuit atât la armonia creaţiilor respective, cât şi la relevarea ideilor ce ţin 
de discursul religios consacrat în epocă în Europa Centrală, în special. Vizualiza- 
rea acestora, însă, a stat întotdeauna sub semnul extazului, a unei stări de trăire 
devoțională ce asigura regăsirea de sine în cadrele unei biserici istorice oficiale 
din nou, în arealul geopolitic gestionat de Habsburgi. 

Referindu-se strict la repertoriul decorativ specific arhitecturii, picturii, 
mobilierului, orfevrăriei de cult baroce, Agata Chifor ne introduce în tainele 
unei concepții întru frumos care în datele ei filozofico-teoretice şi de expresivi- 
tate estetică se dovedeşte a fi de o complexitate impresionantă. Servind punerii 
în valoare a unor metafore, simboluri sau alegorii, motivele ornamentale nu fac 
decât să răspundă unui deziderat specific, de a fi în consens cu spiritul şi litera 
unei mişcări artistice care pe filiera austriacă a cunoscut remarcabile împliniri. 

Pe baza unui studiu susținut, derulat în bibliotecă, arhive, dar şi la monu- 
mentele locului, istoricul de artă ne face să înțelegem cu prioritate, că mesajele 
operelor respective aveau rostul de a „legitima funcţia litugică a imaginii”, 
importanţa „revelaţiei şi realitatea miracolului” (A. Chifor). 

Un alt merit al volumului la care facem referire acum este că autoarea 
acestuia a reuşit să aducă în atenţie un punct de vedere obiectiv asupra difuzi- 
unii barocului în Oradea, în mediile maghiare şi germane în special, precum 
şi asupra insinuării acestuia în cele româneşti, adevăr ce demonstrează forța 
acaparatoare a unei mişcări susținute de austrieci în folos propriu, ce era şi al 
perioadei de trecere, în această parte de Europă, de la medievalitate la moder- 
nitate, când mentalităţile locului se deschid şi spre acceptarea unui vocabular 
plastic înnoitor în plan stilistic. Chiar şi în situaţia românilor ortodocşi şi greco- 
catolici, pentru care în veacul al XVIII-lea respectul tradiţiei în arta religioasă era 
o necesitate, în arhitectură, pictură şi mobilier de cult, după cum bine subliniază 
şi Agata Chifor, preluarea unor soluţii compoziționale, de redare formală şi de 
paletă cromatică venite dinspre curentul la modă atunci, este o realitate de 
necontestat. 

Fără îndoială, după parcurgerea lucrării Alegorii, simboluri şi decorații 
în arta barocă orădeană, reuşim să înțelegem profunzimile unei gândiri ce 
a stat la baza funcţionării unei perioade istorice importante pentru destinul 
social, cultural, artistic şi religios al oamenilor din Europa Centrală şi de Sud- 
Est. Dar, mai ne obligă aceasta să privim în continuare, cu o atenţie sporită, 
la „amănuntele” decorative din fiecare monument aparținând Oradiei baroce 
care, asemeni multor exemple de acest fel circumscrise şi altor curente de artă 
importante pentru civilizațiile Apusului sau Răsăritului, nu fac decât să ne ap- 
ropie de simţirile unui răstimp când se produc transformări majore la nivelul 
vieţii cotidiene, al confortului existenţial şi, de asemenea, al convieţuirii într- 
o societate multietnică, multiculturală şi multiconfesională, cum era aceea a 
Oradiei. 


Prof.univ.dr. Aurel CHIRIAC 

CONSIDERAȚII PRELIMINARE 


Lucrarea de față îşi propune o investigare a universului simbolic al artei baroce 
orădene din secolul al XVIII-lea și prima jumătate a secolului al XIX-lea. Receptat tardiv 
comparativ cu alte zone ale fostului Imperiu Habsburgic, barocul" orădean întâmpină 
credinciosul sau doar privitorul cu un repertoriu simbolic bogat ce contribuie la 
definirea scopurilor religioase, respectiv educativ-moralizatoare ale acestei arte. 

În ceea ce priveşte funcţia simbolului în arta barocă orădeană se poate spune 
că şi în acest caz, finalitatea sa e aceea de a substitui o persoană, o noțiune, un concept 
pe care-l redă recurgând la reprezentări abstracte sau realist-figurative, dar investite 
cu o mare capacitate de esenţializare şi sinteză. Criticul literar Rene Wellek (1903-1995) 
în cunoscutul său eseu de Teoria literaturii consideră că elementul comun al tuturor 
situațiilor în care vorbim de simbol îl constituie ” ideea unui element care înlocuiește, 
care reprezintă un alt element'?. 

Simbolul este definit de obicei ca o reprezentare convenţională concretă, un 
semn tangibil care evidențiază o idee abstractă și facilitează astfel accesul la o realitate 
greu accesibilă spiritului în forma ei originară?. Așa cum afirma istoricul de artă Lorenz 
Dittmann, ceea ce defineşte simbolul este “legătura dintre fenomen și ceea ce se 
află dincolo de el“*. Spre deosebire de domeniul științelor exacte (matematică, fizică, 
chimie etc.), care operează cu echivalenţa dintre semn și simbol, în artă simbolul are 
conotaţii mai profunde şi semnificaţii multiple. Îndeosebi în cazul artei religioase, 
simbolul “prezentifică”, având funcţia specială de a realiza sau media ” legătura vizuală 
şi intuitivă cu lumea Transcendenţei”$. 

Referindu-se la specificul simbolului în arta religioasă, cunoscutul teoretician 
Manfred Lurker (1928-1990) susținea că “semnificația simbolului nu stă în el însuși, ci 
îl transcede... Pentru omul religios simbolul este un fenomen concret în care ideea 
de divin și de absolut devin imanente și capătă o mai mare expresivitate decât prin 
cuvinte... Din punct de vedere al istoriei mântuirii, simbolul este expresia legăturii 
neântrerupte dintre Creator şi creaţia sa...Simbolul este în același timp învăluire în 
mister şi revelație”?. 


' Baroc (portugh. barocco) = perlă de formă neregulată; stil artistic cu trăsături distincte, cuprins între 
sfârşitul secolului al XVI-lea şi secolul al XVIII-lea. Cu originea în Italia (Roma), s-a răspândit în Europa 
şi apoi în întreaga lume prin intermediul imperiilor coloniale ale Spaniei, Portugaliei, Franţei, Angliei, 
Germaniei, Olandei; s-a manifestat la început în arhitectură, pictură, sculptură, iar ulterior în toate formele 
de creaţie artistică: dans, muzică, teatru, arta grădinilor, filozofie, literatură, mobilier 

2R Wellek, A. Warren, Teoria literaturii, 1967, p. 248 

31. Leonte, Simbol și expresie în Liturghia ortodoxă, Ed. EduSoft, Bacău, 2008, p.11 

1 L.Dittmann, Stil, simbol, structură.Studii despre categorii de istoria artei, Ed. Meridiane, Bucureşti, 1988, p. 
121 

s Simbol= în artele plastice este un semnvizual cu caracter aluziv, referitor la altă realitate de ordin material 
sau spiritual decât cea pe care imaginea o înfăţişează; în arta medievală, renascentistă, barocă simbolul 
interferează frecvent cu alegoria, în Dicţionar de artă, vol. II, Ed. Meridiane, 1998, p. 128 

$ G.Liiceanu, Geneza și structura simbolului în artele plastice, în Studii și cercetări de istoria artei, tom XXV, 
1978, p. 103-123 

7 H. Biedermann, Dicţionar de simboluri, |, Ed. Saeculum, Bucureşti, 2002 

Încă de la începuturile creştinismului, Dionisie Areopagitul (sec. V d.Hr.) se 
referea la funcţia pedagogică a simbolului, rolul acestuia de a ajuta omul să perceapă, 
prin recursul la forme cunoscute, vizibile, realitățile invizibile proprii lumii spirituale. 
Simbolurile constituie modul prin care Dumnezeu devine inteligibil cunoașterii umane 
limitate: "...cunoașterea noastră prin analogie, care nu poate să se înalțe nemijlocit 
la vederile spirituale are nevoie de ajutoare potrivite cu firea noastră, care ne duc la 
vederile mințţilor fără formă şi mai presus de lume, prin forme ce ne sunt apropiate”. 
Însuşi Dumnezeu s-a revelat în Sf. Scriptură, consideră autorul, ” prin varietatea 
simbolurilor pline de înțelesuri ”, lumea fiind oglinda în care se reflectă perfecțiunea 
chipului Creatorului. 

În Evul Mediu, gândirea cu caracter simbolic, analogic a devenit un procedeu 
curent. Importanța acordată simbolului în această perioadă este confirmată de 
diversitatea şi complexitatea termenilor folosiți cu această accepţie de autorii 
medievali de limbă latină: signum, figura, exemplum, similitudo*. Sintagma per visibilia 
ad invizibilia a fost parte integrantă a mentalului medieval, influențând profund 
reprezentările religioase (sculptură, pictură, vitraliu, frescă). 

Toma d Aquino (1225-1274) afirma că “simbolul este ceva care, în afara 
aparenţelor cu care este perceput de simţurile noastre, aduce gândirii umane 
altceva decât ceea ce purcede de la ea”'?. În acest context, simbolul devine el însuși 
o categorie a Invizibilului, traducând într-o formă plastică inteligibilă, mai accesibilă 
omului realități de ordin spiritual, imaterial, transcendent. De exemplu, simbolurile 
cu referință biblică oferă credinciosului șansa revelării lui Dumnezeu prin intermediul 
luminii, dar și prin foc (aluzie la rugul aprins al lui Moise), respectiv prin intermediul 
triunghiului trinitar poleit, după cum Sfântul Duh devine o realitate iconografică prin 
intermediul porumbelului sau al limbilor de foc etc. Tot printr-un fenomen de reducție 
plastică, o stâncă poate substitui redarea muntelui, un copac- Grădina Edenului, iar 
câteva elemente arhitecturale- orașul întreg (Ierusalimul, Constantinopolul etc). 
Întreaga artă bizantină, romanică şi gotică se foloseşte de simboluri vizibile, concrete, 
accesibile simţurilor pentru a ajuta credinciosul să înţeleagă, să se familiarizeze cu 
realitățile mai greu perceptibile ale lumii supranaturale, invizibile. 

Teoreticianul german Georg Friedrich Creuzer (1771-1858) a avut meritul de a 
defini finalitatea specifică a simbolului în cadrul artei religioase:“Prin artă şi prin religie 
simbolul trebuie să cunoască expansiunea către infinit şi ieșirea din limite: astfel va 
avea un caracter mistic sau va deveni un simbol al divinului. El ne spune tot ce este 
propriu acestuia: instantaneul, totalul, necesarul, impenetrabilul”!!. Şi pentru Goethe 
(1749-1832), în simbol ni se înfățișează ” universalul, necuprinsul, incomprehensibilul”. 

Natura și funcția simbolului sacru a fost definită în acelaşi sens și de filozoful 
german Georg Wilhelm Friedrich Hegel (1770-1831): simbolul este intuitiv, perceptibil 
instantaneu. El deschide calea spre infinit, spre impenetrabil, este de necercetat și 


* Dionisie Pseudo-Areopagitul, lerarhia cerească, tr. de Pr. Dumitru Stăniloaie, Ed. Paideia, Bucureşti, 1996, 
p. 17 

? C.L. Ioniţă, Simboluri ale artei medievale, Ed. Artes, 2009, p. 16 

19 Toma d Aquino, Summa teologiae, !!!, a.1, apud. C. L. loniţă, op. cit, p. 15 

"1 L. Dittmann, op-cit, p. 123 

reprezintă îndeosebi universalul, totalitatea“'?. 

Fundamentul simbolului artistico-religios îl constituie întotdeauna analogia, 
funcţia de substituție pe care acesta o îndeplinește. În acest sens, Friedrich Theodor 
Vischer (1807-1887), în lucrarea sa Estetica sau știința frumosului afirma că simbolul este 
o imagine care exprimă, prin legătura exterioară cu un oarecare punct de comparaţie, 
o altă idee decât cea care-i este imanentă. 

Lumea văzută ca simbol apare și în scrierile istoricului de artă Emile Mâle 
(1862-1954) consacrate analizei sculpturilor ce decorează catedralele franceze din sec. 
al XIII-lea; în acest context, universul întreg apare ca “o carte imensă scrisă de mâna 
Domnului, unde fiecare fiinţă e un cuvânt plin de sens“. 

Frecvent, prin intermediul simbolului, o expresie concretă a realităţii este 
investită cu semnificaţii spirituale complexe. În acest sens, filozoful Ernst Cassirer 
(1874-1945) definea forma simbolică drept orice manifestare prin intermediul căreia un 
conţinut de semnificaţii spirituale se leagă de un semn senzorial concret!“. El consideră 
că simbolismul este semnul distinctiv al naturii umane: "Omul nu mai trăiește într-un 
univers pur fizic, el trăiește într-un univers simbolic. Limbajul, mitul, arta și religia sunt 
părţi ale acestui univers“'5. În accepţia sa cea mai profundă, lumea simbolurilor este 
constituită din imagini semnificative prin care se exprimă Spiritul'$. 

“” Revelaţie vie și instantanee a necuprinsului ”, simbolul este un fel de cod 
secret, o cheie pentru înţelegerea diferitelor etape din evoluţia artei și a gândirii 
religioase. 

Prezent în întreaga istorie a artei, simbolul se defineşte în cadrul artei religioase 
baroce îndeosebi prin nevoia de a transcede realul și vizibilul, pentru a introduce 
credinciosul în realitatea lumii de dincolo și a-l ajuta să vizualizeze reperele realităţii 
imaginare a Împărăției celeste”. Integrându-se reprezentării plastice a sacrului, 
simbolul i se substituie pentru a ajuta privitorul să-și reprezinte, să-și închipuie mai 
ușor realitățile lumii de dincolo. Astfel, în arta religioasă barocă simbolismul este de 
multe ori principala cale de acces, cheia înțelegerii universului de reprezentări. În acest 
sens, Rene Guenon (1886-1951) afirma că “adevărurile cele mai înalte, imposibil de 
comunicat ori transmis prin orice alt mijloc, devin comunicabile sau transmisibile până 
la un anumit punct atunci când sunt încorporate în simboluri, care fără îndoială le vor 
disimula pentru mulţi, dar care le vor manifesta în toată strălucirea ochilor celor care 
știu să vadă” 

Filozoful Carl Jung (1875-1961) a atras atenţia asupra realităţii simbolice, 
relevând capacitatea particulară a societăţilor primitive de a opera cu simboluri. El 
considera că simbolul ” nu restrânge, nu explică, trimite doar către un sens aflat încă 
“dincolo”, un sens "insesizabil și doar vag presimţit pe care nici un cuvânt din limba 
pe care o vorbim nu-l poate exprima în mod satisfăcător”'8. Pentru Jung simbolul “ 


"2 Ibidem, p. 126 

"3 Apud C. L. Ioniţă, op.cit, p. 22 

14 Jbidem, p. 145 

'5 Jbidem, p. 83 

'5 Apud G. Liiceanu, On și simbol, Interpretări ale simbolului în teoria artei şi filozofia culturii, Ed. Humanitas, 
2005, p.99 

'7 Împărăţia cerurilor = Rai, sălaşul celor aleşi 

19 C.G. Jung, Psychologie et religion, Paris, 1958, apud C.. Ioniță, op. cit, p. 28 

desemnează o entitate necunoscută, dificilă de înţeles şi în ultimă analiză, niciodată în 
întregime definibilă... Imaginile sunt semnul a ceva ce se află dincolo de datul sensibil. 
Prin intermediul lor luăm contact cu lumina altei lumi”? . 

În lucrările sale de istoria religiilor, Mircea Eliade (1907-1986) a demostrat că 
gândirea simbolică este consubstanţială ființei umane, precedând limbajul și gândirea 
logică, rațională. El relevă locul central pe care îl deţine simbolismul în comportamentul 
omului din societăţile arhaice, care trăiește efectiv, real, întâlnirea cu sacrul prin 
intermediul simbolurilor. Pentru Eliade sacrul și simbolul au constituit încă din cele mai 
vechi timpuri fundamentul dimensiuniireligioase a omului. Întreaga operă a filosofului 
român este o contribuție majoră la dezvoltarea antropologiei religioase, înțeleasă ca o 
știință care studiază omul religios (homo religiosus) în calitatea sa de creator și utilizator 
al ansamblului de simboluri specifice sacrului?. În lucrarea “Sacrul și profanul”, Eliade 
afirmă că pentru omul religios, simbolul are rolul de a deschide lumea, de a-l ajuta să 
atingă universalul: “simbolurile trezesc experienţa individuală și o preschimbă în act 
spiritual, în stăpânire metafizică a lumii”. În opinia filozofului român, pentru omul 
religios lumea are întotdeauna o valență supranaturală și dezvăluie o modalitate a 
sacrului??. 

Esteticianul Tudor Vianu (1897-1964) a relevat particularitatea simbolului 
artistic comparativ cu cel de ordin lingvistic. Astfel, în timp ce semnificaţia unui 
cuvânt scris sau vorbit se află “dincolo de el”, “semnificaţia simbolului artistic stă în el, e 
contopită cu el și nu putem altera pe unul fără să n-o alterăm și pe cealaltă”. 

Toţi teoreticienii simbolului consideră că la baza acestuia se află principiul 
corespondenţei sau al analogiei dintre ordinea naturală și cea supranaturală. În 
conformitate cu acesta, lumea reală, inferioară o poate simboliza pe cea invizibilă, 
superioară, ordinea naturală fiind un reflex al ordinii divine:“în natură, sensibilul poate 
simboliza suprasensibilul; ordinea naturală poate fi, la rândul ei, un simbol al ordinii 
divine”?. În acest sens, caracteristica esenţială a simbolului este funcţia sa mediatoare. 
Așa cum afirma Florin Florea, simbolul este o punte ce asigură “relaţia simfonică între 
lumea sensibilă ("cele văzute”) şi lumea inteligibilă (“cele nevăzute”)”2. În opinia lui 
Alexandru Husar, în arta religioasă simbolul nu are doar funcţia de substitut, ci participă 
nemijlocit la realitatea pe care o reprezintă și o face sensibilă”. 

Alegoria își are etimologia în grecescul “allegoreo”, cu semnificația “a 
vorbi altfel“, “a vorbi în imagini”. Istoricul de artă german Jakob Burckhardt 
(1818-1897) considera că “alegoria înseamnă reprezentarea unui lucru prin 
altul, determinată de dorinţa de a învălui și totodată de a releva o idee“; în 
artă desemnează "reprezentarea unei idei generale printr-o făptură umană”. 

Northrop Frye în cunoscuta sa lucrare Marele cod. Biblia și literatura, 


'9 Apud G. Chiciudean, Incursiune în lumea simbolurilor, Ed. Imago, Sibiu, 2004, p. 8 

% V.Danca, Sacro e simbolo in Mircea Eliade, con una prefaztione in francese di Julien Ries, Ed. Sapientia, laşi, 
2004, p. 27 

2 M. Eliade, Sacrul și profanul, Ed. Humanitas, 2007, p. 159 

* Ibidem, p. 105 

23 T. Vianu, Studii de stilistică, 1968, p. 367 

 Apud CL. Ioniţă, op.cit., p.23 

% F. Florea, Simbolul și icoana, 1999, p. 118 

2% Al. Husar, Ars longa. Probleme fundamentale ale artei, Ed. Univers, Bucureşti, 1980, p. 267 

definește alegoria ca “o formă specială de analogie, o tehnică de punere în 
paralel a limbajului metaforic cu cel conceptual, în care cel din urmă deţine 
autoritatea principală”?. 

Alegoria? are funcţia de a substitui o noțiune, o idee cu un grad mai 
mare de generalitate, o semnificaţie care nu este revelată în mod direct, ci este 
exprimată cu ajutorul unei figuri antropomorfe însoțite de atribute specifice 
(Credința, Speranţa, Caritatea, Adevarul, Dreptatea, Mila, Pacea, Rabdarea etc.). 
Ca și în cazul simbolului, funcţia alegoriei este aceea de obiect estetic de 
substituție, creat cu scopul de a comunica într-o manieră aluzivă un înţeles 
ascuns, mai profund decât reprezentarea în sine. 

Spre deosebire de simbol, care poate îmbrăca un aspect geometric, vegetal, 
abstract, alegoria barocă trimite întotdeauna la o reprezentare figurativă antropomorfă 
însoțită de atribute individuale. Şi în sfera artei, aria alegoriei este mai restrânsă decât a 
simbolului; ea operează predominant cu modele, arhetipuri cu accepţie pozitivă sau 
negativă, care trimit la noțiuni din sfera mentală, afectivă, morală (Virtuţile teologale, 
Virtuţile și Viciile etc.) pe care le exprimă ca atare cu ajutorul atributelor specifice. 

Istoricul de artă Erwin Panofsky (1892-1968) integrează alegoria în tematica 
secundară sau convenţională a operei de artă (imagini ce transmit ideea unor noţiuni 
generale și abstracte), prezentă atunci când poţi identifica o reprezentare pe baza unor 
atribute sau atitudini specifice; pentru a “citi” imaginea cu caracter alegoric, privitorul 
trebuie să fie familiarizat cu modelul vizual, cu atributele ce însoțesc reprezentarea și 
cu semnificația acestora în contextul respectiv. 

Şi în epoca epoca manierismului se consolidează concepţia că lumea vizibilă 
ar fi reflectarea simbolică a unor conţinuturi spirituale, invizibile. Creaţiile artistice ale 
acestei epoci exprimă frecvent, dincolo de ceea ce e direct vizibil, un sens alegoric sau 
simbolic*!. Emblematica și alegoria au cunoscut cea mai mare înflorire de până atunci. 
Predilecția pentru alegorie a manierismului este cel mai bine ilustrată de Iconologia lui 
Cesare Ripa (1560-1622) publicată prima dată în 1593 și tradusă în numeroase limbi. 
Ea a constituit o sursă fundamentală de inspiraţie și un îndreptar iconografic pentru 
artistul baroc. 

Arta barocă a contribuit la proliferarea alegoriilor sacre, tot mai frecvente în 
decorația interioară a bisericilor. Atât simbolul, cât și alegoria fac parte dintr-o retorică 
specific barocă a subterfugiului și disimulării, a dublului sens spre care trebuia orientat 
credinciosul care privea aceste reprezentări. Ca reflex al universului spiritual baroc, 
simbolul și alegoria îmbogăţesc tezaurul de reprezentări al artei baroce, oferind repere 
despre modalitatea specifică de raportare la sacru a omului acelei epoci:“Metaforismul 


2 N. Frye, Marele cod. Biblia și literatura, 1999, p. 39 

2 Alegorie= metodă de reprezentare artistică în care unui lucru i se asociază multiple nivele de semnificație; 
ca procedeu literar e utilizată în literatura clasică, medievală, precum şi în interpretările biblice, în Dabney 
Tounsend, Introducere în estetică, 2009, p. 274; în artele plastice, imagine sau suită de imagini care exprimă 
indirect, în general prin personificare, anumite idei, acțiuni, caractere; a avut un rol important în pictura, 
sculptura din stilurile gotic, Renaștere, baroc, romantism, în Dicţionar de artă, vol. |, Ed. Meridiane, 1995, 
p.21 

2V. Călin, Alegoria şi esenţele, Bucureşti, 1969,p.9 

3% E. Panofsky, Artă și semnificaţie, Ed. Meridiane, 1980, p. 61 

* idem, Ideea. Contribuţie la istoria teoriei artei, Bucureşti, Ed. Univers, 1975, p.59 

baroc cuprinde fiinţa şi lucrul, fenomenele sociale și psihice, natura terestră și elemente 
ale cosmosului, o realitate sublimată în expresii figurate, dincolo de care trebuie găsit 
mereu <altceva>, adică sensul, corespondențele”:?. 

Biserica “Il Gesu” din Roma, primul monument reprezentativ pentru geneza 
structurală și morfologică a noului stil a devenit ea însăși o sursă de inspiraţie pentru 
arta religioasăbarocă, atât din punct de vedere al planimetriei și concepţiei spaţiale, cât 
și sub aspectul morfologiei decorative, respectiv al universului alegoric. Pentru iezuiți, 
imaginile din biserici erau catehismevii, ele având rolul de a explica pe înțelesul tuturor 
adevăruri fundamentale ale dogmelor creștine, cum ar fi Sfânta Treime, cultul marial, 
cultul sfinţilor, importanţa Euharistiei, a miracolelor şi a reprezentărilor religioase. 

Funcția instructivă, explicativă a imaginii în contextul disputelor religioase ale 
epocii a fost precizată și de reglementările Conciliul de la Trento:" Imaginile lui Hristos, 
ale Fecioarei Născătoare de Dumnezeu și ale sfinţilor trebuie să se găsească și să fie 
păstrate mai ales în biserici ”, deoarece ” prin intermediul imaginilor poporul este 
instruit și confirmat în credință ”; ” nu va fi expusă nici o imagine care să favorizeze 
doctrine false sau care să fie pentru cei simpli motiv de devieri periculoase”*. lezuiții 
au folosit arta ca un limbaj simbolic explicit al credinței catolice, conferindu-i funcţia 
de “catehism ilustrat” al dogmelor centrale ale catolicismului, reafirmate la Conciliul de 
la Trento". 

Așa cum afirma filosoful Vasile Muscă, în epoca Barocului “toate artele, pictura, 
sculptura, arhitectura, muzica colaborează pentru a crea din Biserică imaginea în 
sine a marelui univers”, pentru a realiza iluzia trecerii progresive din spaţiul interior, 
finit al bisericii spre infinitatea spaţiului celest, a fericirii paradisiace din Civitas Dei 
reprezentată pe cupolele și bolțile edificiilor de cult*5. Dacă goticul se înalță spre cer, 
încorporând în arhitectura sacră dimensiunea ascensională, barocul încearcă prin 
toate mijloacele de persuasiune plastică, să coboare cerul în biserici”. 

Prezenta lucrare analizează arhetipuri, forme, variante specifice pentru 
universul de reprezentări simbolico-alegorice ale artei religioase baroce din Oradea. În 
afară de simbolurile și alegoriile sacre, integrate artei religioase, sunt trecute în revistă 
și decoraţiile cu caracter profan, strict ornamentale, care au o contribuţie majoră la 
definirea morfologiei decorative a stilului. În timp ce simbolurile sunt omniprezente 
în arta barocă orădeană (sculptură, decorație stucată, pictură), alegoria apare 
predominant într-o formă picturală, cu excepţia sculpturii coronamentului de amvon 
de la fosta Biserică a franciscanilor. 

Dacă în arta de factură occidentală (catolică) întâlnim atât latura simbolico- 
alegorică, cât şi cea strict decorativă, în schimb în arta răsăriteană de influență barocă 
sunt prezente predominant împrumuturi de factură decorativă. 

Simbolismul în arta religioasă barocă participă la sacru, ne permite să trăim mai 
intens și să vizualizăm efectiv divinul, inexprimabilul, inefabilul, sintetizând noţiuni, 
dogme, concepte și semnificaţii. 


32 E. Sorohan, Sensus allegoricus, în Cantemir în cartea hieroglifelor, Ed. Minerva, 1978, p.27-27 

3 L. Lechinţan, Exerciţiile Spirituale și exprimarea lor în artă, în Vatra, nr. 4, Târgu Mureş, 2006, p. 74-76 
3 H. Yannou, lezuiții și Compania, Ed. Nemira, 2008, p. 258 

3V. Muscă, Leibnitz, filosof al Europei baroce, Cluj- Napoca, Ed. Dacia, 2001 

3 Maica Alexandra, Sfinţii ingeri, Ed. Anastasia, 1992, p.283 

Aşa cum afirma Michel Pastoureau şi în cazul artei religioase baroce este 
valabilă afirmaţia că “Simbolismul se bazează ... pe o relaţie de tip analogic, o 
corespondenţă dintre un lucru și o idee, o legătură între ceva aparent și ceva ascuns 
și cu prioritate, între ceea ce este prezent în lumea noastră de jos şi ceea ce-şi are locul 
printre adevărurile eterne ale lumii superioare”*. Stil prin excelenţă al metamorfozelor, 
simbolului și alegoriei, barocul s-a exprimat îndeosebi în pictură și decorația sculpturală 
prin intermediul acestora, în încercarea de a oferi credinciosului o imagine cât mai 
verosimilă a lumii supranaturale. 


37 M.Pastoureau, O istorie simbolică a Evului Mediu occidental, 2004, p. 15 

Un capitol distinct în istoria artei îl constituie analiza repertoriului decorativ care 
îmbracă atât fațadele, cât și interiorul bisericilor baroce. Stil definit prin rolul important 
conferit plasticii decorative, barocul s-a exprimat şi la Oradea printr-un repertoriu 
ornamental specific în care regăsim cele mai tipice motive ale sale. Aflată într-o 
deplină simbioză cu arhitectura și pictura, decorația este un termen cheie pentru 
înțelegerea stilului, fiind extrem de importantă pentru definirea morfologiei, evoluției 
și tendinţelor manifestate în cadrul Barocului. Realizate din stuc, lemn sau marmură, 
poleite şi pictate în cazul ornamentaţiei interioare, decoraţiile oferă privitorului cea mai 
concentrată şi expresivă gramatică decorativă a stilului, contribuind la identificarea 
şi definirea specificului acestuia. Aşa cum afirma Philippe Minguet, dialogul dintre 
decorația sculpturală şi arhitectură este o trăsătură tipică stilului baroc. 

În ansamblu, estetica decoraţiei baroce are ca element definitoriu linia curbă, 
integrată frecvent atât la nivelul decoraţiei, cât și al volumetriei, un exemplu tipic în 
acest sens fiind fațada principală a Bazilicii romano-catolice din Oradea (Planșa I.a.). 
La nivelul fațadelor, decorația modelată în stuc: are o contribuție majoră la ritmarea 
barocă a exteriorului prin intermediul unor accesorii specifice: cartușe, panglici, busturi 
figurative, urne, volute, frontoane semicirculare și triunghiulare. Decorația stucată 
însoţeşte cu discreţie frontoanele, pervazele, portalurile și ferestrele tipice stilului, 
accentuând însă de fiecare dată valoarea expresivă a fațadei centrale. La realizarea 
decorațiilor în stuc şi marmură și-au adus contribuția meşteri proveniți din Viena 
prezenţi pe șantierul de construcție al Bazilicii romano-catolice şi al Palatului baroc*?. 
Decorația accentuează pitorescul fațadelor, reluând motive comune artei baroce 
central-europene. Plastica decorativă se caracterizează prin ponderaţie, echilibru, 
armonie, prezența a numeroase detalii specifice barocului tardiv clasicizant (aşa- 
numitul stil zopf). 

În interiorul bisericilor întâlnim decorații stucate şi poleite, sculptate în lemn sau 
redate iluzionist care contribuie la definirea unei atmosfere specifice barocului. Spre 
deosebire de decorația exterioară, cea interioară cuprinde atât elemente cu funcție 
strict ornamentală, de efect (cartușe, scoici, frunze de acant, rocaille-uri), cât şi decoraţii 
cu implicaţii simbolico-religioase (Tetragrama, Triunghiul trinitar, îngeri cu tipologii, 
atribute şi funcții diferite, plante, obiecte, fructe, păsări şi animale simbolice). 

În cadrul barocului orădean sunt prezente numeroase elemente decorative 
specifice ultimei faze din evoluţia stilului. Denumire conferită barocului tardiv 
clasicizant din Imperiul Habsburgic, stilul zopf“ este la fel ca și rococoul, ultima 


3% Stuc (fr. stuc, it. stucco) = material de o plasticitate deosebită alcătuit din var stins, praf de cretă, praf 
de marmură; se modelează foarte uşor și poate fi turnat în forme, pictat sau poleit, prin lustruire imită 
marmura. A fost folosit frecvent la decoraţiile baroce; procedeu de origine persană, larg utilizat în 
arhitectura romană, Renaștere, baroc, rococo, în Dicţionar de artă, vol. II, Ed. Meridiane, 1998, p. 142 
 “Stucattor Vienensis, Inaurator Vienensis, Marmorisator Vienensis”, în Bir6 Jozsef, Nagyvârad barok €s 
neoklasszikus mtiveszeti emlekei, Budapest, 1932, p. 47 

“ Zopf (germ.) = coadă de cal ; cosiță, denumirea acordată barocului tardiv austriac, dezvoltat în timpul 
domniei lui losifaal II-lea (1780-1790) 

manifestare a barocului, care atestă deja o etapă de tranziţie între acesta și stilul 
neoclasic. Termenul german zopf folosit pentru a caracteriza această fază stilistică își 
are originea în cozile împletite care făceau parte din coafura feminină în Evul Mediu, 
iar în secolul al XVIII-lea au fost adăugate perucilor purtate de ofiţerii prusaci. Stilul 
zopf îşi are corespondentul în stilul Ludovic al XVI-lea din Franţa, devenind o formă 
caracteristică barocului tardiv din ţările integrate Imperiului Habsburgic. Afirmat între 
1760-1790, el exprimă tendinţa barocului austriac spre sobrietate, calm, echilibru 
clasic, în acord cu spiritul auster al epocii iozefine (1780-1790). losif al II-lea a preferat 
el însuși acest aspect simplificat, puritan al barocului, de o eleganţă sobră, ca reacţie la 
somptuozitatea rococoului promovat anterior de Maria Tereza. În Viena această etapă 
a barocului este cunoscută sub denumirea de Josephinischer Stilnelk. Elementele 
definitorii ale stilului zopf sunt vizibile în plastica arhitecturală, dar și în decorația 
interioară a unor importante monumente baroce din Oradea: Palatul baroc (1762- 
1776), Bazilica romano-catolică (1752-1780), Biserica cu Lună (1784-1790) etc. Întâlnite 
la monumente cu caracter reprezentativ din Oradea barocă, aceste decorații cuprind 
ghirlande din frunze de laur formând panglici și coronițe, ghirlande și draperii prinse în 
cercuri, urne, ferestre ovale, triglife, entrelacuri, rozete, denticuli, frontoane triunghiulare, 
console. 


Portaluri 

Motivul baroc al intrării este marcat plastic prin elemente decorative 
particularizante; uneori portalul este încadrat de frontoane frânte, tipic baroce care 
lasă loc unor elemente decorative specifice: urne sti/ Louis XVI, cum sunt cele de la 
Biserica romano-catolică Seleuș sau Biserica Premonstratensă. În alte cazuri, portalul 
este surmontat de un cartuș, de exemplu la Bazilica romano-catolică (Planșa |.b.) urne 
şi ghirlande dispuse în formă de coronițe (Palatul episcopal romano-catolic- Planșa 
I.c.), sau de frontoane. 

La monumentele baroce orădene e frecvent portalul cu traseu rectangular, 
respectiv cu traseul în formă de mâner de coș (Palatul episcopal romano-catolic, 
Capela Mizericordienilor). Intrarea în nava Bisericii romano-catolice Premonstratense 
este marcată de asemenea printr-o amplă deschidere în formă de mâner de coș (Planșa 
.d.). 


Ferestre 

În cazul ferestrelor baroce se remarcă existenţa unor profilări fine, marcate în 
tencuială prin care sunt evidenţiate diferitele tipologii ale acestora. Un element de 
originalitate, specific baroc îl constituie prezenţa ferestrelor tip "ochi de bou““', de 
formă ovală la Bazilica romano-catolică, Capela Mizericordienilor, Biserica romano- 
catolică Premonstratensă (Planșa |l.a.), respectiv cu traseu circular la fațada principală a 
Palatului baroc (Fig.II.b.). La acoperişul mansardat al acestuia apar și lucarne cu jaluzele 
tip "ochi de bou“. Utilizate frecvent în arhitectura franceză, inclusiv la Palatul Versailles 
(Salon de ! oeil de boeuf, 1701), ferestrele "ochi de bou” au cunoscut o deosebită 


* Ochi de bou (fr. oeilde boeuf), oculus =tip de fereastră ovală sau rotundă, de mici dimensiuni, caracteristică 
arhitecturii baroce; în cazul palatelor e situată frecvent la nivelul mansardei sau podului, în Dicţionar de 
artă (coord. M. Popescu), vol. Il, Ed. Meridiane, Bucureşti, 1998, p. 16 

popularitate în arta barocă, contribuind semnificativ la aspectul inedit al fațadelor. 
Alte variante de ferestre, la fel de originale sunt fereastra trapezoidală de la frontonul 
Capelei Mizericordienilor (Planșa II.c.), respectiv fereastra în formă de clopot la fațada 
Bisericii Premonstratense (Planșa 1I.d.). La baza ferestrelor se află pervaze profilate, iar 
în partea superioară apar diferite tipuri de ghirlande (stilzopf) și frontoane. 


Frontoane 

Vocabularul artistic baroc se definește și în Oradea prin varietatea frontoanelor“?. 
Ele contribuie la decorarea plastică a fațadelor prin introducerea unor ritmuri 
alternante, ca alternanţa barocă dintre frontoanele triunghiulare și cele semicirculare. 
Tipic pentru morfologia barocă este frontonul circular, cu traseu arcuit, ondulatoriu, cu 
marginile terminate frecvent în volute (Capela Mizericordienilor- Planșa IIl.a.). 

O altă tipologie barocă o constituie frontonul întrerupt, secționat în partea 
centrală, cu câmpul gol sau prevăzut cu un element decorativ (vază, urnă), aşa cum 
apare la Biserica romano-catolică Premonstratensă (Planșa III.b,c.). Barocul tardiv, 
așa- numitul stil zopf este prezent și la Oradea îndeosebi la monumentele marcate 
de viziunea arhitectului austriac Franz Anton Hillebrandt (1719-1797), definindu-se 
prin preferința pentru frontoanele triunghiulare, cum sunt cele de la fațada Palatului 
episcopal romano-catolic, respectiv a Bazilicii romano-catolice din Oradea. 


Atice 
Element arhitectonic dispus deasupra cornișei edificiilor, atica încoronează 
partea centrală a acestora, ca element de tranziţie între cele două turnuri ale bisericilor 
baroce. Prevăzută sau nu cu motivul ceasului, atica este dispusă în același plan cu 
fațada, fiind integrată în compoziţia acesteia ca element structural și decorativ. Atica 
este bine reliefată la Bazilica romano-catolică, respectiv la Biserica cu Lună, fiind 
racordată prin volute, respectiv porțiuni de zidărie cu marginile curbe. 


Capiteluri 

Ritmarea tipic barocă a fațadelor prin intemediul pilaștrilor“ este prezentă și 
la monumentele baroce orădene, cu accente expresive îndeosebi la nivelul fațadelor 
centrale. O tipologie specifică barocului o constituie capitelurile ionice prevăzute cu 
ghirlande care fac legătura sau se desprind din volute, respectiv capitelurile toscane, 
derivate din ordinul doric, mai sobru (Biserica Premonstratensă, Biserica reformată din 
Parcul Traian, Catedrala greco-catolică “Sf. Nicolae”). Frecvent se recurge la dublarea cu 
valoare expresivă atât a pilaștrilor, cât și a capitelurilor, la nivelul fațadelor principale 
(Palatul baroc, Planșa IVa.). 

La decorația interioarelor de biserici se remarcă preferința pentru capitelul 


“2 Fronton (lat. frons = frunte), motiv triunghiular sau semicircular ce încoronează fațada unui edificiu; 
începând din Renaștere este aplicat ca element repetitiv şi în alte zone ale fațadelor, deasupra ferestrelor 
sau intrărilor, în Dicţionar de artă (coord. M. Popescu), vol.l, Ed. Meridiane, Bucureşti, 1995, p. 193 

“ Pilastru (fr. pilastre, it. pilastro) = stâlp angajat unui perete, cu funcţie ornamentală sau de consolidare 
a unui zid; folosit în baroc la ritmarea fațadelor, interpretează plat elemente de decorație specifice unei 
coloane sau unui stâlp, în V. Drăguţ, op.cit., p.234 

compozit“ poleit, în diferite variante, la Bazilica romano-catolică, Capela Palatului 
baroc, Biserica Premonstratensă (Planșa IV.b.). 

O creaţie originală o constituie capitelul compozit alcătuit din volute stilizate 
şi frunze de acant dispuse liber sau formând rocaille-uri, aşa cum apare la altarul 
principal al Capelei Mizericordienilor (Planșa IV.c.). La altarele baroce provenite 
de la fosta Biserică a franciscanilor (astăzi în Biserica romano-catolică Olosig) sunt 
frecvente decoraţiile poleite de tip rocai/le care îmbracă partea superioară a pilaștrilor, 
corespunzătoare capitelului. 

Oaltă variantă, inedită este capitelul stil zopf, specific barocului tardiv. Integrat în 
decorația stâlpilor de la holul Palatului baroc, acesta este prevăzut cu triglife, denticuli 
și butoni stil Louis XVI (Planșa IVd.). 


Cupola eliptică 
O invenţie originală a epocii baroce este cupola eliptică. În literatura de 
specialitate consacrată stilului baroc este subliniată relaţia dintre descoperirea traseului 
eliptic al mișcării planetelor de către Johann Kepler și preferința pentru această nouă 
configuraţie spaţială. În acest sens, Capela Mizericordienilor din Oradea are un plan 
eliptic tipic baroc, fiind una din cele mai rare forme de cupolă experimentate în spațiul 
transilvănean“. 


Scara de onoare 

Motivul baroc al scărilor de onoare prevăzute cu baluștri apare la Palatul 
episcopal romano-catolic din Oradea, unde scările marchează drumul spre salonul 
de onoare de plan oval situat la primul etaj (Planșa IVe.). După moda barocă, casa 
scărilor este spațioasă, impunătoare, luminoasă, conferind o impresie specifică de 
monumentalitate. În afara acesteia, există o scară secundară și trei scări cu traseul în 
spirală, tipic baroce. Acestea conduc spre etaj și comunică deopotrivă cu subsolul. 
Scări interioare răsucite în spirală asigură accesul la turnurile bisericilor baroce din 
Oradea. 

Motivul baroc al ritmării cu baluștri miniaturali apare deopotrivă în concepţia 
balcoanelor (galeriile de la etaj din Bazilica romano-catolică, Biserica Premonstratensă) 
sau este utilizat cu rol strict decorativ (fațada Palatului baroc). 


Cornișa 
Un element specific de morfologie barocă îl constituie tendința de arcuire 
plastică a antablamentelor, evidentă în primul rând la nivelul turnurilor, unde cornișa 
se rotunjeşte expresiv, descriind mici curbe în retrageri treptate care fac loc cadranului 
de ceas (Biserica “Sf. Ladislau”, Biserica romano-catolică Seleuș, Biserica cu Lună, 
Biserica reformată Olosig, etc.) 


“ Capitelul compozit = tip de capitel care combină volutele ionice cu frunzele de acant specifice capitelului 
corintic 
“5 N. Sabău, Contribuţii la cunoașterea arhitecturii baroce din Oradea, în Crisia, XIV, 1984, p. 467- 487 

Acoperișul în formă de bulb sau tip pagodă 

O morfologie caracteristică pentru turnul-clopotniță baroc este acoperişul în 
forma unui bulb de ceapă cu traseul arcuit în curbe şi contracurbe. Frecvent în barocul 
central-european, el apare şi la monumentele baroce din Oradea deasupra turnurilor- 
clopotniță ( Bazilica romano-catolică, Biserica cu Lună, Biserica “Sf. Treime”, Biserica 
“Sf. Ladislau”, Biserica “Sf. Nicolae”, Biserica romano-catolică Seleuș). O altă variantă 
caracteristică stilului baroc este clopotnița tip pagodă, cu vârful alungit şi aspect 
orientalizant, întâlnit la Capela Mizericordienilor din Oradea. 


Ornamente specifice 
Stilul baroc conferă o mai mare autonomie decoraţiei, care dobândește un rol 
crescut în articularea plastică a monumentelor. Cea mai mare parte a decoraţiilor, 
care contribuie substanţial la expresivitatea fațadelor baroce sunt realizate din stuc. 
Motivele geometrice, fitomorfe sau antropomorfe amplifică aspectul pitoresc al 
monumentelor, conferind un rol prioritar fațadei principale. 


1.Voluta 

Unul din cele mai tipice elemente de morfologie în cadrul repertoriului 
decorativ baroc este voluta“. Termenul trimite la forma răsucită specifică cochiliei 
sau spiralei, definitorie pentru volută, unul din cele mai vechi elemente decorative 
cunoscute. Cunoscută de egipteni şi asirieni, care o foloseau în combinaţie cu alte 
elemente decorative, voluta are o origine îndepărtată în decorația capitelurilor de 
la Palatul din Persepolis (Persia). De sorginte orientală, ornamentul a fost folosit în 
antichitatea clasică în relaţie directă cu ordinul ionic, cea mai perfectă volută fiind 
creația artei clasice greceşti. De la greci a fost preluată de romani şi apoi de toate 
stilurile arhitecturale moderne, începând cu Renașterea. La stilurile baroc şi rococo, 
voluta are aspectul unei rădăcini din care se desprind ornamente diferite, cum ar fi 
frunze de acant stilizate. 

O creație originală a artei baroce, cu antecedente în Renaștere şi manierism 
o constituie frontonul racordat cu volute, prezent şi în arta orădeană (Biserica 
ortodoxă “Sf. Treime“din Parcul Traian, Capela Mizericordienilor). De asemenea, aticele 
monumentelor baroce sunt racordate prin intermediul unor volute, adesea interpretate 
geometrizat, în spiritul barocului tardiv clasicizant (Bazilica romano-catolică- Planşa 
Va.). Când este utilizată la capiteluri sau pilaştri, voluta barocă aduce noi accente 
decorative, fiind uneori dublată, ceea ce îi conferă o plasticitate mai pronunțată (fațada 
Bazilicii romano-catolice- Planşa Vb.). Ea face parte și din morfologia capitelului 
compozit baroc, preferat la decorația interioară a bisericilor (PlanșaV.c.). 

Voluta apare frecvent în structura coronamentelor de altar baroce, de exemplu la 
altarul principal, sculptat în lemn şi pictat al Capelei Mizericordienilor. În unele situații, 
deasupra celor două volute transformate în console stau îngeri adoratori (altarul 
Capelei Palatului episcopal romano-catolic, altarul principal al Bisericii “Sf. Ladislau”). 


% Voluta (lat. volutum = învârtit), element de arhitectură de origine orientală, asemănător cochiliei de melc 
sau coarnelor de berbec 

O creaţie tipic barocă, extrem de originală este contrafortul în formă de volută. 
Utilizaţi cu maximă expresivitate de către Baldassare Longhena la Biserica “Santa 
Maria della Sallute” din Veneţia, contraforţii terminați în formă de volută apar și la 
Bazilica romano-catolică din Oradea. Uneori, volutele sunt stilizate geometric, în 
acord cu morfologia barocului tardiv; nelipsite la tabernacolele baroce din Oradea, 
ele încadrează un mic edicul flancat de doi heruvimi în adoraţie (Biserica “Sf. Ladislau”, 
Capela Mizericordienilor, Biserica Premonstratensă etc.). 


2.Cartușul 

Cartușul“ este un accesoriu decorativ, dar și funcțional-simbolic frecvent în 
repertoriul baroc. Având o tradiție care coboară până la arta sarcofagelor creștine, 
cartușul a continuat să fie utilizat și în Evul Mediu, dobândind forme mai complexe 
în gotic şi Renaștere. În această perioadă utilizarea cartuşului se răspândește în 
arhitectură, respectiv în sculptura cu caracter funerar. La sfârșitul Quattrocento-ului 
se trece de la formele plane și geometrice la o morfologie curbilinie, sinuoasă, care 
anticipează barocul. 

Cartușul este un ornament liber cu valoare simbolică, situaţie în care încadrează 
inscripții, blazoane, respectiv cu funcţie strict decorativă, când partea centrală este 
lipsită de semnificaţie. El a servit și în arta barocă ca ornament arhitectonic, dispus în 
fațada bisericilor și palatelor, în dreptul portalului principal, dar şi ca ancadrament al 
unor inscripţii funerare de pe morminte sau epitafe. În cadrul artei baroce cartușul are 
aspectul specific al unui ancadrament cu traseu oval sau circular, sculptat, stucat sau 
pictat, cu marginile rulate sau crestate spre interior, respectiv exterior. Ornamentul 
derivă din transpunerea picturală sau sculpturală a unui pergament stilizat și rulat în 
formă de con, al cărui câmp permite reprezentarea unor inscripții, embleme, alegorii. 
În secolul al XVIII-lea cartușul s-a adaptat stilului rococo pentru a încadra, după moda 
epocii chinoiserii, peisaje idilice, scene galante. 

La Oradea, cartușuri stucate figurează cu rol decorativ deasupra portalurilor 
(portalul Bazilicii romano-catolice din Oradea, portalul Palatului baroc). Un cartuș 
inedit, arcuit în linii ondulate este situat sub tribuna orgii din Biserica Premonstratensă. 
Sălile de onoare de la primul etaj al Palatului baroc sunt decorate cu cartușe tip Louis 
XVI asociate cu frunze de acant și panglici sau cu frunze de acant, palmier și panglici. 
Distruse după 1948 în urma cazării în palat a refugiaților greci, ornamentele stucate din 
sălile edificiului au fost refăcute, respectând tipologiile decorative specifice barocului 
(Planşa VI.a.). 

În cadrul decoraţiei interioare, un frumos exemplu de cartuș cu traseul ramei în 
formă de creastă deval decorează cupa amvonului din Biserica romano-catolică Olosig, 
încadrând o reprezentare a Carităţii. Altarul principal al Bazilicii romano-catolice este 
încoronat cu un cartuș oval, poleit și încadrat cu frunze de acant (Planşa VI.b.). Uneori 
cartușe mici, cu traseu oval încadrează inițialele sau numele donatorilor, la amvoanele 
de la Capela Mizericordienilor, respectiv fosta Biserică a franciscanilor (astăzi în Biserica 


47 Cartuș (fr.cartouche, it. cartoccio) = motiv ornamental cu aspect de chenar, pictat sau sculptat, de diferite 
forme, care delimitează un câmp central rezervat unui blazon, unei inscripţii, embleme sau date, folosit 
uneori exclusiv ca element decorativ, plasat pe frontispiciul unui edificiu, deasupra unei uși, în V. Drăguţ, 
op-it., p.82 

romano-catolică Olosig). Un cartuș decorat cu rodie și vrejuri de acant încadrează 
anul construcției la portalul Spitalului mizericordian (Planșa VI.c.). Cartuşe decorative, 
poleite încadrează embleme sau inscripţii la altarele baroce de la Biserica romano- 
catolică Olosig (Planşa VI.d.). În cadrul frescei de pe cupola Bazilicii romano-catolice 
întâlnim cartușe picturale ovale pictate în grisaille, prevăzute cu teme religioase. 


3.Cochilia de scoica 

Element decorativ extrem de important în definirea morfologică a stilului 
baroc, scoica (fr.coquilles) apare relativ sporadic în plastica ornamentală a barocului 
orădean, fiind utilizată insistent la edificiile şi casele în stil eclectic ale orașului. Este 
utilizată constant în combinaţie cu volute, acanturi, cartușe sau ghirlande, fiind una 
din emblemele stilului. 

Scoica simetrică, rotundă, de dimensiuni mici, apare în decorația stucată și 
poleită a unor altare baroce (Altarul “Sfânta Familie” de Joseph Vincenz Fischer din 
Bazilica romano-catolică — Planșa VII.a.), la amvonul Capelei Mizericordienilor (Planșa 
VII.b.), dar și în cadrul decoraţiilor stucate din sălile de onoare ale Palatului baroc 
(Planşa VII.c.). În ceea ce priveşte decorația exterioară, motivul scoicii uşor stilizat 
figurează deasupra ferestrelor circulare ale rezalitului central al Palatului episcopal 
romano-catolic. Motivul scoicii poleite (sti! Louis XVI) e redat pictural în frescele de pe 
Cupola Bazilicii romano-catolice, unde încadrează busturi figurative pictate, respectiv 
pe tavanul Capelei din Palatul baroc. 


4.Elipsa 

Un motiv structural și decorativ specific baroc este elipsa (gr. elleipsis), 
devenită una din cele mai populare forme ale cupolelor, planurilor de biserici, dar 
și ale saloanelor de onoare, curților și ferestrelor baroce. Elipsa apare ca element 
decorativ la decorația balconașelor din Bazilica romano-catolică, unde întâlnim o 
succesiune de elipse traforate (Planșa VII.d.). La fel de frecvent este motivul panglicilor 
alcătuite dintr-o alternanță de elipse și cerculețe, sau din elipse înlănţuite, uneori 
oarbe (pervazele ferestrelor superioare din registrul turnurilor de la Bazilica romano- 
catolică). La numeroase biserici baroce din Oradea (Biserica Premonstratensă, Bazilica 
romano-catolică) apar ferestre elipsoidale la nivelul fațadelor principale sau laterale, 
respectiv ferestre elipsoidale cu jaluzele la turnuri (Bazilica romano-catolică, Biserica 
Premonstratensă). 


5.Acantul 

Acantul, unul din cele mai frecvente motive ornamentale de inspiraţie vegetală 
derivă din planta cu aceeași denumire specifică regiunii mediteranene. Frunza de acant 
(gr. acanthus spinosus), aparținând unei specii de spini din regiunea mediteraneană 
a fost transpusă în artă încă din antichitatea greacă, fiind imortalizată plastic de 
sculptorul Calimach (sec. V î.Hr.), creatorul capitelului corintic. Romanii au utilizat în 
mod curent capitelul corintic (în care au transpus frunzele din tipul acanthus mollis) şi 
au creat capitelul compozit, unul din cele mai frumoase capiteluri decorate cu acant, 
preferat pentru somptuozitatea sa în epoca imperială. Ambele variante de capitel au 
fost preluate de toate stilurile și epocile, primind interpretări distincte ale frunzei și 

marginilor acesteia în arta romană, bizantină, romanică, gotică, renascentistă etc.. 

Frunza de acant barocă derivă din cea renascentistă, care a dus vrejul de acant 
la cel mai înalt grad de realizare. Profilul baroc al acantului redă frunza cu contururi 
şi reliefuri mai ondulate; specifice acantului baroc sunt traseele sinuoase, cu vârful 
frunzelor întors în față sau lateral și nervura principală cu aspect de tulpină sau 
rădăcină. Acantul a cunoscut o largă utilizare în cadrul artei baroce, atât la capitelurile 
compozite, cât și ca element decorativ distinct, utilizat la ornamentarea altarelor, 
amvoanelor, stranelor, iconostaselor, confesionalelor, a mobilierului religios sau laic 
(Planșa VIII.a.). 

Interpretarea acantului în maniera stiluluirococo este și eafrecventă în contextul 
barocului tardiv orădean. Specific acestuia este acantul-flacără, cu frunzele stilizate, 
vârfurile ascuțite și ondulate ca o flacără, utilizate uneori în combinaţie cu scoici sau 
cartușe. Frecvent, vrejul de acant este prezent într-o simbioză cu rocaille-urile, în cadrul 
unor trasee asimetrice, spiralate care primesc forme sinuoase cu aspect de flacără sau 
iau forma literei S și C, așa cum apar la decorația orgii din Biserica Premonstratensă 
(Planșa VIII. b; c.), altarele baroce provenite de la fosta Biserică a franciscanilor, astăzi în 
Biserica romano-catolică Olosig, respectiv la decorația sculpturală din lemn a stranelor 
din Biserica Premonstratensă. Adesea liniile care formează vrejul se transformă în 
spirale elipsoidale. Tot din această simbioză acant-rocaille a rezultat motivul crestei de 
val întâlnit în decorația sculptată de la aceleași strane. 


6.Ghirlande 

Unul din cele mai caracteristice elemente decorative, specifice fazei tardive a 
barocului orădean este motivul ghirlandelor (fr.guirlande, it. ghirlanda). La originea 
acestui tip de ornament se află obiceiul anticilor de a atârna ghirlande alcătuite din 
fructe reale pe frizele templelor, în alternanță cu craniile animalelor sacrificate“. 
Treptat acestea au fost transpuse plastic, în frizele ordinului ionic și corintic fiind 
întâlnite ghirlande din flori sau fructe însoțite de bucranii. Ghirlandele din frunze de 
laur sau fructe descriind trasee curbe, prinse între bucranii“ erau curente și în arta 
romană. Ornamentul a fost redescoperit de Renaștere, fiind preluat și de arta barocă. 
Ghirlande iluzioniste alcătuite din frunze de laur, cu bucranii în partea centrală apar și 
în cadrul frescelor din Capela Palatului baroc. 

Alcătuite îndeosebi din frunze de laur, ghirlandele barocului târziu primesc o 
frumoasă atârnare, formând adesea o coroniţă în centru și două bucle de draperie 
prinse în cercuri la extremităţi (maniera specifică stilului zopf). Ghirlandele de acest 
tip, dispuse în coroniţe specifice stilului zopf sunt prezente în decorația interioară și 
exterioară a unor monumente reprezentative ale barocului orădean, îndeosebi la 
faţada Palatului baroc (Planşa IX.a.) și a Baziliciiromano-catolice (Planșa IX.b.).Ghirlande 
în stil zopf se mai păstrează la feroneria unor monumente baroce din Oradea; sunt 


4 F.S. Meyer, Ornamentica, vol.|, Ed. Meridiane, 1988, p. 101 

+9 Bucraniu (gr. bous = bou, kranios = craniu, lat. bucranium) = ornament arhitectural sau pictural, 
reprezentând un craniu de bou sau berbec; în friza dorică ocupă spaţiul metopei, în cea ionică și corintică 
este însoţit de panglici, ghirlande. Frecvent în antichitate, ornamentul redevine actual în secolul al XVIII- 
lea în urma descoperirilor de la Herculanum şi Pompei, în Dicţionar de artă (coord. M. Popescu), A-M, Ed. 
Meridiane, Bucureşti, 1995, p. 79 

relevante în acest sens grilajul de la fereastra interioară din Capela Palatului baroc, 
respectiv grilajele de la ferestrele Spitalului Mizericordienilor. În ambele cazuri motivul 
ghirlandei apare în asociere cu panglici ce formează fundițe sau coronițe. 

O altă tipologie o constituie ghirlandele de laur prinse în cercuri, asociate cu 
elemente fitomorfe, aşa cum apar în decorația stucată a tavanului corespunzător scării 
de onoare a Palatului baroc (Planșa IX.c.). Tot aici apar ghirlande de laur stucate asociate 
cu seminţe sub forma unor boabe de păstaie aparente în partea centrală, element 
decorativ transpus şi în decorația sculptată în lemn a ușii de la intrare. Ghirlande din 
frunze de laur prinse în cercuri sunt transpuse în decorația stucată de deasupra scărilor 
de onoare, la mensa altarului în formă de sarcofag a Capelei Palatului baroc, în pictura 
iluzionistă a aceleiași Capele, respectiv la tronul arhieresc din Biserica romano-catolică 
Olosig. Amvonul din marmură roz din Bazilica romano-catolică este decorat cu o 
ghirlandă poleită formând o coroniţă specifică stilului zopf (Planşa IX.d.). Ghirlande din 
frunze de laur specifice stilului zopf sunt prezente şi în decorația interioară a bisericii, 
la cele două aghiazmatare de marmură, respectiv la tabernacolul decorat cu Sacrificiul 
lui Avraam. 

De aceeași popularitate s-au bucurat ghirlandele din fructe. Cu originea în arta 
romană, ele au fost redescoperite de Renaștere și preluate de arta barocă. Asociate 
cu frunze de acant, entrelacs-uri şi rozete, ghirlandele din fructe apar în decorația 
stucată a sălilor reprezentative ale Palatului baroc, dar şi în pictura Capelei, respectiv a 
salonului de onoare. 


7.Panglici 

Panglicile apar în cadrul decoraţiilor baroce din Oradea nu ca element de sine 
stătător, ci ca decor însoțitor al ghirlandelor, respectiv coroniţelor şi rozetelor; ele au de 
obicei forma unei fundițe cu marginile libere ondulate, în acord cu morfologia specifică 
stilului Louis XVI : fațada Palatului baroc, stucaturile interioare din sălile cu caracter 
reprezentativ ale acestuia (Planșa X.a.,b.), feroneria de la Spitalul Mizericordienilor 
(Planşa X.c.) și Capela Palatului baroc. Plisate sau răsucite, legate în fundițe sau în 
formă de cocardă, panglicile sunt caracteristice barocului tardiv clasicizant. 


8.Entrelacs 

În cadrul decoraţiei stucate de factură barocă, entrelacs-ul (fr.entrelacs)* revine 
frecvent în articularea plastică a fațadei Palatului episcopal romano-catolic şi a Bazilicii 
romano-catolice, fiind unul din elementele ce denotă amprenta stilului zopf, cunoscut 
și propagat în această perioadă de arhitectul austriac Franz Anton Hillebrandt. 
Entrelacs-urile au fost transpuse în lemn la decorația ușii de intrare în Palatul baroc și în 
stuc, la decorația bolții din dreptul scărilor de onoare, respectiv în decorația plafonantă 
a sălilor reprezentative de la primul nivel (Planșa X.d.). Reflectând aceeași apartenență 
la barocul tardiv, entrelacs-urile poleite apar ca element decorativ la ancadramentele 
picturilor de altar din Bazilica romano-catolică, respectiv la decorația tabernacolelor. 


5 Entrelacs = motiv decorativ pictat sau sculptat, alcătuit din linii curbe sau frânte care se înlănţuiesc, se 
întretaie, alcătuind diferite trasee 

9.Rozeta 

Cu originea în arta antică, rozeta (fr.rosette) este un motiv ornamental străvechi, 
cu o largă difuziune. Prezentă în întreagaistoriea artei, a fost utilizată deopotrivă în Evul 
Mediu, Renaștere, baroc și eclectism. Motiv decorativ în forma unei flori de trandafir 
(fr.rose) sau măcieş puternic stilizată, rozeta revine frecvent în repertoriul decorativ al 
barocului tardiv. Modelată în stuc, ea apare frecvent ca ornament distinct în centrul 
bolților la holul (Planşa XI.a.) şi sălile de onoare ale Palatului episcopal romano-catolic 
din Oradea (Planşa XI.b.). Alteori motivul rozetei este transpus în lemn, de exemplu la 
ușa de intrare a Palatului baroc; tronul arhieresc din fosta Biserica a franciscanilor, azi 
Biserica romano-catolică Olosig, este decorat cu o frumoasă rozetă în stil zopf (Planşa 
XI.c.). 


10.Draperia 

Utilizată la ambientarea interioarelor baroce, la ferestre sau la paturile prevăzute 
cu baldachine, draperia (fr. draperie) afostintegrată ca un accesoriu decorativ important 
în scenografia artei baroce, atât laice, cât şi religioase. La fel ca și marmura, mătasea 
sau brocartul au fost transpuse în mod iluzionist în decorația picturală barocă. În 
portretele laice sau ecleziastice baroce sunt frecvente draperiile pictate care fac parte 
din recuzita scenografică a stilului. 

Draperia prinsă în cercuri după morfologia stilului zopf este frecventă în cadrul 
ornamentaţiei barocului orădean, fiind transpusă în stuc la fațada Palatului baroc 
(Planşa XI.d.); ea încadrează coronamentele de altare provenite de la fosta Biserică a 
franciscanilor (Planșa XI.e.) şi este prezentă ca motiv ornamental la uși (Planșa XI.f.) sau 
piese de mobilier bisericesc de influență barocă. 

Transpus pictural, motivul baroc al draperiei însoţeşte atât portretele de aparat, 
cât și pictura “Sf. Carlo Borromeo oferindu-se pe sine ca victimă de ispăşire în timpul 
epidemiei de ciumă din Milano'din Capela Palatului baroc. O amplă draperie iluzionistă 
de culoare vişinie încadrează ușa de intrare în formă de baldachin din aceeaşi capelă. 


11.Busturi figurative 
Element decorativ folosit sporadic în barocul orădean, busturile figurative 
modelate în stuc decorează pervazele de la primul etaj al Palatului baroc (Planşa 
XII.a.). Elemente decorative antromorfe de o factură similară, asociate unor ornamente 
fitomorfe, figurează pe bolta de deasupra altarului principal al Bisericii Premonstratense 
(Planşa XII.b.). În pictura cupolei din Bazilica romano-catolică, se văd pe margini busturi 
figurative pictate în grisaille. 


12.Urna 

Motiv predilect al repertoriului baroc, urnele (fr. urne) cu ghirlande şi flăcări, 
traforate în lemn sau stucate şi poleite apar frecvent în ornamentaţia altarelor şi 
amvoanelor. Element decorativ, urna este și un motiv simbolic. Tema revine frecvent în 
decorarea fațadelor baroce, încadrând portalurile monumentelor laice sau ecleziastice 
(Planşa XII.c.). Integrată atât picturii de altar, frescelor, cât şi decoraţiei sculpturale, 
urna este o aluzie la tema barocă memento mori. O urnă barocă sculptată în lemn, 
cu trandafiri poleiți este aşezată pe mensa din marmură roșie, în formă de sarcofag a 

Capelei Palatului episcopal romano-catolic din Oradea. Ea transpune în lemn motivul 
urnelor iluzioniste redate pe plafonul și în pictura de altar a Capelei. Două urne 
stucate și poleite încadrează coronamentul altarului din capelă, consacrat Sfântului 
Carlo Borromeo. Şi în acest caz, motivul memento mori sugerat de urne este în acord 
cu subiectul dezolant al picturii de altar, care redă în plan secund victimele epidemiei 
de ciumă din Milano. Urna reapare ca motiv decorativ în cadrul frescei ce decorează 
tavanul din Capela Palatului baroc (Planşa XII.d.). 


13. Statui în firide 
Tipice morfologiei baroce, statuile plasate în firide*' nu se mai păstrează la 
monumentele baroce din Oradea; fațada principală a fostei Biserici franciscane din 
Oradea era decorată cu statui de sfinţi plasate în nișe. 


14. Rocaille 

Emblemă a stilului rococo, rocaille-ul*? este contemporan cu manifestările 
barocului tardiv orădean din a doua jumătate a secolului al XVIII-lea. Vrejuri de acant 
sinuoase în forma literei C sau S apar în decorația altarelor din Biserica romano- 
catolică Olosig (Planșa XIII.a.), a stranelor de la Biserica Premonstratensă (Planşa XIII.b.), 
a mobilierului bisericesc de la Capela Mizericordienilor (Planșa XIII.c.), respectiv a unor 
sobe de faianţă din sălile de onoare ale Palatului episcopal romano-catolic. În aceste 
cazuri rocaille-urile se bazează pe combinaţia unor vrejuri de acant sinuoase, expresive, 
dispuse în trasee ce amintesc forma literei C sau S și formând diferite tipuri de cartușe. 


15.Grilajul 
Folosit cu predilecție de stilul rococo, grilajuls* traforat în lemn, e integrat în 
decorația pervazelor de la Biserica Premonstratensă (Planșa XIV.a.). Poleit, el revine în 
decorația altarelor de la fosta Biserică a franciscanilor (Planşa XIV.b.). Acelaşi ornament 
este transpus în decorația stucată de pe bolta Bisericii premonstratense (Planșa XIV.c.) 
respectiv a sălilor Palatului baroc (Planșa XIV.d.). 


16. Ornamente baroce iluzioniste 
lluzionismul a constituit unul din procedeele preferate ale picturii parietale 
baroce, contribuind la amplificarea viziunii decorative asupra spaţiului. Având un 
reprezentant celebru în pictorul, arhitectul și decoratorul Andreea Pozzo (1642-1709), 
trompe |' oeil-uls* a devenit un procedeu curent în arta barocă, folosit cu intenţia 
de a obține amplificarea iluzorie a spațiului arhitectural. Gustul pentru capcanele 


s! Firidă (fr. niche) = adâncitură în grosimea unui zid, terminată uneori în arc semicircular, prevăzută cu 
statui, folosită în decorația fațadelor , în V. Drăguţ, op.cit., p.144 

*2 Rocaille (fr.) = termen folosit pentru a denumi fragmentele de roci, dar şi cochiliile folosite la decorarea 
grotelor, iar ulterior motivul ornamental derivat din curbele și contracurbele unor cochilii, pietre de forme 
neobișnuite combinate cu elemente vegetale, florale, cartuşe... în Dicţionar de artă, vol. |I, Ed. Meridiane, 
Bucureşti, 1998, p. 98 

53 Grilaj = ornament în formă de reţea, frecvent folosit la decorarea pieselor de ceramică, metal, lemn, în 
Dicţionar de artă (coord. M. Popescu), |, Ed. Meridiane, București, 1995, p. 209 

s Trompetoeil (fr. = înșeală ochiul), tehnică picturală al cărei scop este să înşele ochiul printr-un procedeu 
iluzionistic, termenul desemnează iluzionismul pictural, frecvent utilizat și în arta religioasă barocă 

picturale a generat în baroc trompe Foeil-uri de o mare virtuozitate, cu efecte plastice 
impresionante. Efect al tehnicii picturale grisaille*5, iluzionismul este prezent la Capela 
Palatului episcopal romano-catolic din Oradea, respectiv cupola Bazilicii romano- 
catolice, ambele opera artistului bavarez Johann Nepomuk Schâpf (1733-1785). 
Îndeosebi frescele din Capela Palatului baroc sugerează conlucrarea artelor sub 
semnul iluzionismului și al decorativismului baroc, constituind un element de referință 
pentru barocul transilvănean în ceea ce privește abundența transpunerii picturale a 
unor decoraţii specifice stilului. Realizate în manieră grisaille, elementele scenografice 
iluzioniste trimit deopotrivă la arhitectură (antablamente, coloane, arcade, bolți), 
sculptură (personajele alegorice, evangheliştii și profeții plasați pe socluri), respectiv 
ornamente tipic baroce realizate din stuc: ghirlande, frunze de acant, rozete, panglici, 
cartușe, scoici, draperii, baldachin, urne funerare. 

Interferenţa artelor este sugerată şi la modul concret prin repetiţia unor motive. 
Astfel, nişele pictate pe pereţii laterali reiau motivul arcadelor reale care încadrează 
ferestrele rectangulare ale sălii; coronamentul altarului realizat din stuc poleit flancat 
de îngeri în atitudine de devoțiune este transpus picturalîn partea opusă a capelei prin 
îngerii pictaţi într-un ton galben-verzui care susțin emblema episcopului Patachich. Tot 
în acest sens, ferestrelor reale de pe peretele din stânga altarului le corespund ferestre 
iluzorii realizate în trompe | 'oeil în nișele practicate în pereţii din dreapta altarului. 
Motivul baldachinului care marchează intrarea în capelă, elementele decorative ale 
coronamentului (ghirlande, putti, urne, nori, îngeri), placajul în marmură al altarului și al 
mensei se regăsesc şi în pictura care îmbracă pereţii şi tavanul capelei. Baldachinul real, 
din lemn care marchează intrarea în capelă este surmontat de o draperie iluzionistă 
pictată, dispusă scenografic în falduri ample. La baza întregii compoziţii se află benzi 
pictate imitând marmura, realizând o unitate perfectă cu soclul din marmură roz al 
altarului. 

Aceeași conlucrare a procedeelor arhitectonice, decorative și cromatice se 
realizează pentru a evidenția pictura centrală a altarului. Trecerea de la pereţii laterali la 
altarul principal se realizează printr-o impresionantă arhitectură iluzionistă în grisaille, 
aflată într-o deplină unitate cu cadrul arhitectonic al altarului. Alcătuit din pilaștri 
canelaţi, cu baza din marmură policromă, acesta este prevăzut cu un antablament 
puternic profilat în retrageri treptate. Părțile inferioare ale pilaştrilor, capitelurile 
compozite și coronamentul sunt poleite. Coronamentul altarului, cu marginile 
terminate în volute este alcătuit din îngeri adoratori poleiţi și ghirlande ce încadrează 
un spaţiu decorat cu raze, nori, capete de îngeri, dominat central de Ochiul divin 
înscris într-un triunghi. Elementele picturale care fac trecerea spre pictura altarului 
creează senzaţia de adâncire a spaţiului, fiind o prelungire iluzionistă a motivelor care 
decorează ancadramentul altarului: capiteluri compozite și baze de coloane poleite, 
fragmente de antablament, îngeri, ghirlande (Planșa XV.b). 

Pereţii capelei sunt în întregime acoperiţi cu elemente decorative pictate care 
umplu golurile pentru a sugera ghirlande, rozete, vrejuri de acant, respectiv socluri 
sau nișe care încadrează evangheliștii şi cei doi profeţi. Legătura dintre cele patru 


55 Grisaille (fr.) = tehnică picturală monocromă, bazată pe aplicarea graduală a unei culori neutre, de 
obicei gri, în câteva nuanțe calde şi reci, Dicţionar de artă (coord. M. Popescu), |, Ed. Meridiane, Bucureşti, 
1995, p. 210 

mici scene pictate la baza tavanului este realizată prin ghirlande din frunze de laur 
iluzioniste, legate cu panglici sau formând coroniţe sti/ Louis XVI, asociate uneori cu 
bucranii pictate. Coarnele acestora alcătuiesc inele specifice stilului zopf în care sunt 
prinse ghirlandele. Acestea imită şi transpun la nivel pictural ghirlandele și urnele reale, 
stucate și poleite care decorează altarul capelei. Ghirlandele din capelă sunt pictate 
într-o nuanţă aurie care imită poleială specifică decoraţiilor baroce şi descriu curbe 
largi prin care încadrează și fac legătura între cele patru scene de la baza tavanului, dar 
și între alte elemente arhitecturale iluzioniste (Planşa XV.a.). Ghirlande false, alcătuite 
dintr-o asociere de fructe, frunze de laur şi vrejuri de acant decorează soclurile pe care 
sunt redați evangheliștii și profeții. 

Cu toate că spaţiile de formă dreptunghiulară sunt mai improprii decât cupolele, 
autorul folosește întregul repertoriu al procedeelor baroce de creare a iluziei spaţiale. 
La crearea iluziei de adâncime spaţială contribuie pictarea de elemente arhitecturale 
care prin golurile create sugerează o prelungire a spaţiului (arcade, coloane, bolți). 
Aceste procedee tipic iluzioniste care contribuie la impresia de elansare a bolţii 
cerești confirmă însușirea tehnicilor picturale iluzioniste care au dominat pictura 
bavareză, avându-i ca precursori pe Hans Georg Asam și Johann Anton Gumpp*. 
Prin intermediul arcadelor, bolților și nișelor pictate artistul modifică optic percepția 
spaţiului rectangular al Capelei, realizând efectiv impresia de lărgire a dimensiunilor 
reale şi de rotunjire a pereţilor (Planşa XV.c.). În aceeași tendinţă barocă de completare 
iluzionistă a decoraţiei se integrează și pictura cu imitație de marmură de la baza 
pereților. Ghirlandele și urnele tip Louis XVI revin cel mai frecvent în articularea 
decorativă a Capelei. Prezente atât în decorația plafonantă, cât și în compoziţia picturii, 
a coronamentului şi a mensei altarului, ele reflectă limbajul decorativ al barocului 
tardiv clasicizant (Zopf). 

În cazul Capelei Palatului baroc se poate remarca transpunerea picturală a unor 
decoraţii realizate în stuc de la nivelul fațadei principale. Sunt relevante în acest sens 
anumite variante de ghirlande, console și urne, respectiv stema episcopului Adam 
Patachich. 

Un alt exemplu de utilizare intensă a grisaille-ului cu efecte scenografice 
iluzioniste este cupola Bazilicii romano-catolice. Trompe /'oeil-ul frescei se bazează pe 
folosirea echilibrată a elementelor de arhitectură iluzionistă redate în manieră grisaille: 
cartușe cu personaje alegorice, busturi figurative, scoici, socluri cu sculpturi în grisaille, 
ghirlande, volute, console, frontoane și arcade. În acest caz, elementele arhitecturale 
pictate în grisaille contribuie la impresia de elansare a unei cupole prea joase. Dacă 
arcadele false, pictate în tonuri de ocru amplifică spaţialitatea cupolei, decoraţiile 
pictate de la baza acesteia asigură impresia de unitate a întregii compoziții şi realizează 
o tranziție aproape insesizabilă, în spiritul trompe / oeil-ului baroc de la arhitectura 
reală a cupolei la cea iluzorie a bolţii cereşti pictate pe intradosul acesteia. 

În cadrul frescei de pe cupola Bazilicii romano-catolice întâlnim cartușe picturale 
ovale redate în grisaille și prevăzute cu teme religioase, integrate unor elemente 
arhitecturale iluzioniste. Motivul scoicii poleite (sti/ Louis XVI) e transpus pictural în 
frescele de pe Cupola Bazilicii romano-catolice, unde încadrează busturi figurative 
pictate, respectiv tavanul Capelei din Palatul baroc. 


ss A. Gotz, Pictura germană în secolul al XVII, Bucureşti, Ed. Meridiane, 1982, p. 150 

Fresca ce decorează cupola Capelei Mizericordienilor este un alt exemplu de 
utilizare a iluzionismului pictural. Lanternoul fals“, cu ferestre și coloane pictate, 
redate în spirală, nervurile cu vrejuri vegetale cărnoase contribuie la amplificarea 
iluzorie a dimensiunilor cupolei, creând impresia de perspectivă (Planșa XV.d.). 
Nervurile iluzioniste sunt decorate cu ghirlande alcătuite din frunze de acant și 
fructe, iar lanternoul este sugerat printr-o spirală trompe /'oeil prevăzută cu ferestre şi 
coloane pictate. Cupola eliptică joasă a Capelei primeşte astfel o sugestie de elansare 
și adâncime obţinută prin mijloace pur picturale. Cele patru colțuri ale cupolei se 
racordează la arhitectură prin intermediul unor cartuşe false redate în grisaille. 


XXX 


Ornamente baroce în decorația bisericilor româneşti 

Influența barocului în mediul românesc s-a reflectat atât la nivelul articulării 
decorative a fațadelor, cât şi al decoraţiei interioare, ambele suprapunându-se pe 
fondul planimetric și structural de tip bizantin. La nivelul morfologiei decorative 
se întâlnesc tipologii ornamentale caracteristice barocului tardiv, ca rococoul sau 
elemente de stil zopf care fac trecerea spre neoclasicism. 

În ceea ce priveşte decorația exterioară întâlnim tendința specific barocă de 
subliniere plastică a fațadei principale vestice, corespunzătoare turnului-clopotniță. 
Ritmarea fațadei principale a Bisericii cu Lună se realizează prin elemente de 
morfologie caracteristice stilului baroc: alternanţa frontoanelor semicirculare cu cele 
triunghiulare, atica prevăzută cu globul lunar (Planșa XVI.a.), entrelacsuri, urne, rozete, 
ghirlande în stil zopf, butoni Louis XVI, arcuirea expresivă a cornişei pentru a face loc 
ceasului, turnul cu acoperiș arcuit în curbe și contracurbe, decorat cu elemente tipice 
stilului zopf. Un element de originalitate îl constituie prezenţa la fațada Bisericii cu Lună 
a frontoanelor semicirculare și triunghiulare prevăzute cu denticuli. Ritmarea fațadelor 
se realizează prin pilaștri cu capiteluri ionice cu ghirlande între volute, dublaţi la fațada 
centrală (Planşa XVI.b.), iar partea superioară, de sub cornișă a turnului este decorată cu 
pilaştri zvelți cu capiteluri corintice. La Biserica ortodoxă “Sf. Arhangheli” din cartierul 
Velenţa fațadele sunt articulate prin pilaştri simpli, nedecorați, iar la Catedrala greco- 
catolică “Sf. Nicolae” ritmarea este realizată prin pilaștri cu capiteluri toscane la fațade 
şi capiteluri corintice la registrul turnului. Şi în mediul românesc există o preferință 
pentru capitelul compozit poleit, la decorația imterioară a bisericilor. 

Fațada Bisericii cu Lunăilustrează una din cele mai expresive articulări decorative 
baroce din mediul românesc. Ea reflectă preluarea selectivă a unor influenţe inovatoare 
prezente în limbajul decorativ al monumentelor reprezentative ale vremii: ghirlandele 
stil zopf, dublarea capitelurilor, alternanţa expresivă a frontoanelor, atica prevăzută cu 
globul lunar. Elementele de noutate au fost preluate inclusiv la decorația acoperișului 
bulbat al turnului, unul din cele mai frumoase din Oradea și cel mai relevant pentru 
morfologia barocului tardiv clasicizant*. Sfera integrată aticii, corelată cu mecanismul 
ceasului indică fazele Lunii, fiind un element de originalitate şi un unicat în cadrul artei 


* Lanternou (fr. lanternon, it. lanternino) = turlă mică cu ferestre separate prin colonete, care încununează 
o cupolă, contribuind la iluminarea acesteia, dar şi pentru a o împodobi, în V. Drăguţ, op.cit., p. 187 
5 Bir, J., Nagyvârad barokk 6s neoklassikus muveszeti emlekei, Budapest, 1932, p. 80 

baroce europene. 

Repertoriul ornamental al barocului orădean conţine și în mediul românesc 
numeroasc elemente decorative de o simplitate sobră care își au originea în stilul 
Ludovic al XVI-lea, fiind preluate pe filieră austriacă. Datorită acestei influențe specifice 
barocului tardiv, în decorație își fac apariţia multe ornamente de origine greacă, 
explicabile prin renașterea interesului pentru ruinele antice (descoperirea Templului 
de la Paestum, influenţa lucrărilor lui Cochin, Soufflot și J.D. Leroy). Aceste tendințe 
sunt cel mai bine ilustrate de fațada Bisericii cu Lună, una din cele mai plastice articulări 
în maniera barocului tardiv din mediul românesc bihorean. Prin intermediul unui 
decor de o eleganţă sobră, monumentul reflectă tendinţa de asimilare a unor motive 
decorative stilului Louis XVI, transmise pe filieră austriacă și prezente în decorația 
exterioară a ansamblului baroc din Oradea. Stucaturile exterioare reflectă morfologia 
stilului zopf (varianta austriacă a barocului tardiv) prin recursul la ghirlande dispuse în 
formă de coroniţe (Planșa XVI.c.), cornișe, frontoane triunghiulare cu denticuli, entrelacuri 
formate din cercuri, urne, butoni şi rozete. Acoperișul din tablă de aramă arcuit în curbe 
și contracurbe este cel mai expresiv pentru morfologia stilului zopf dintre toate 
acoperișurile de biserici orădene din epoca barocă. În decorarea lui întâlnim frumoase 
ghirlande din frunze de laur dispuse în coroniţe, butoni și entrelacs-uri (Planşa XVI.d.). 

Arhitectura iconostaselor ilustrează viziunea barocă prin profilarea pe trei 
registre despărțite prin cornișă. La iconostasele orădene amprenta barocului 
este vizibilă în prezenţa curbelor și a contracurbelor, tendinţa de a ovaliza formele 
icoanelor de la registrele superioare, ritmarea prin ghirlande tipice, respectiv colonete 
cu imitație de marmură şi capiteluri poleite. Registrul ușilor împărătești e marcat prin 
colonete elegante, iar icoanele sunt împodobite cu frunze de laur sau ghirlande 
poleite. Iconostasul Bisericii cu Lună îmbină eclectic ornamente specifice barocului, 
rococoului cu cele tipice stilului zopf. Predominarea în cadrul limbajului decorativ a 
acestei variante clasicizante a barocului se traduce printr-un repertoriu ornamental 
inspirat din arta antică greacă, bine ilustrat în decorația iconostasului, amvonului, 
tronului arhieresc, respectiv a bolţii Bisericii cu Lună. Aici întâlnim: frize de ove, cornișe 
cu denticuli, rozete, triglife, entrelacs-uri cu rozase în centru, frunze de acant, ghirlande 
din frunze de laur, urne stil Louis XVI, medalioane ovale, discuri repetate, panglici legate 
în fundiţe, draperii. 

Rococoul este ilustrat de exuberanta decorație vegetală traforată și poleită a 
mobilierului din Biserica ortodoxă“Sfinţii Arhangheli“din Velenţa. Aici, ancadramentele 
icoanelor iau forma unor expresive cartușe ovale sau circulare decorate cu vrejuri sau 
ghirlande florale, cuprinse într-o rețea vegetală expresivă în maniera rococoului. 

1.Ghirlande, panglici, cartușe 

Simple sau asociate cu panglici dispuse sub formă de funde şi coroniţe, 
ghirlandele alcătuite din frunze de laur sau flori sunt prezente în decorația sculpturală a 
iconostaselor** și stranelor de influenţă barocă din Oradea. Ghirlandele florale integrate 
în decorația sculpturală a iconostasului Bisericii ortodoxe “Sf. Arhangheli” din Cartierul 
Velenţa sunt de altfel cele mai somptuoase ghirlande din arta barocă orădeană. Poleite 
şi traforate în lemn de tei, ele sunt alcătuite din vrejuri, flori de trandafir şi zorele într-o 
exuberanţa decorativă specifică rococoului (Planșa XVII. a,b,c). La icoanele mai mari, 
circulare, ghirlandele florale se continuă cu ghirlande simple din frunze de laur și 
seminţe ce formează central o coroniţă stil zopf. Acelaşi tip de ghirlande alcătuite din 
frunze şi corole de trandafiri decorează cele două sfeşnice baroce ale bisericii. Atât la 
iconostasul mare, cât şi la iconostasul mic, respectiv la cele două strane, ghirlandele 
asociate cu panglici formează trasee în formă de coronițe care certifică apartenenţa 
decoraţiilor la faza tardivă a barocului. La iconostasul mic, ghirlandele alcătuite din 
vrejuri de acant simple sunt asociate cu spice de grâu. Ghirlande florale alcătuite din 
trandafiri și zorele figurează și în structura coronamentului de la tronul arhieresc al 
Bisericii cu Lună. 

O parte din icoanele aflate în structura iconostasului din Velenţa au aspectul 
unor medalioane circulare sau ovale încadrate de graţioase vrejuri vegetale poleite. 
Ancadramentele acestora iau forma unor expresive cartușe ovale sau circulare 
delimitate de vrejuri sau ghirlande florale cu trasee sinuoase, în forma literei C sau S în 
partea centrală (Planșa XVII.d.). Cartușele de la iconostasul mic sunt mai simple, fiind 
alcătuite din frunze de palmier asociate cu câte un spic de grâu. Icoanele de la ușile 
împărătești au un traseu în formă de vioară, ilustrând o tipologie specifică cartușelor 
stil Louis XV. 

Datorită ornamentaţiei exuberante din frunze de acant și elemente florale 
poleite, iconostasul mare al Bisericii ortodoxe “Sf. Arhangheli” din Velenţa este 
considerat unul din cele mai frumoase din întreaga zonă de vesta ţării. 

Medalioanele ovale de la registrele superioare ale iconostasului Bisericii cu Lună 
sunt prevăzute cu ghirlande poleite mai simple, specifice barocului clasicizant. Acest 
tip de ghirlande sunt alcătuite din frunze de laur prinse în cercuri și frunze de acant 
care încadrează icoanele (Planșa XVIII.a.). Ghirlande în stil zopf decorează deopotrivă 
stranele și pupitrele cantorale din aceeaşi biserică. O asemenea ghirlandă din frunze 
de laur, stucată și poleită, cu o coroniţă în partea centrală încadrează pisania Bisericii 
cu Lună din cafasul corului (Planșa XVIII. b.). 

Dispuse în formă de fundiţe stil Louis XVI, panglicile poleite însoțesc ghirlandele 
ce decorează cele două iconostase și stranele Bisericii ortodoxe din Velenţa. Și aici 
ghirlandele formează frecvent coronițe specifice stilului zopf (Planşa XVIII.c,d). Diferite 


s9 jconostas (gr. ikonostasis = perete cu imagini), cadru din lemn sau zidărie decorat cu icoane dispuse în 
registre; specific creştinismului răsăritean, el delimitează spaţiul destinat altarului de cel al navei bisericii, 
cu care comunică prin uşile împărătești şi diaconești, în Dicţionar de Artă (coord. M. Popescu), |, 1995, p. 
225 

tipuri de panglici cu fundiţe poleite apar și în decorația iconostasului Bisericii cu Lună. 


2.Voluta 

În mediul românesc, volutele apar îndeosebi ca element decorativ, de racordare 
şi reliefare, la coronamentele iconostaselor, amvoanelor, stranelor (Biserica cu 
Lună, Biserica ortodoxă “Sf. Arhangheli” din cartierul Velenţa). Mai ales la decorația 
sculpturală a mobilierului bisericesc din Biserica ortodoxă “Sfinţii Arhangheli”, voluta 
este frecvent folosită și figurează la toate componentele ansamblului. Aici întâlnim 
coronamente tipic baroce racordate prin volute atât la iconostasul mare (Planșa XIX.a), 
cât și la iconostasul mic, unde încadrează o icoană centrală susținută de două colonete 
şi pictată pe ambele fețe (Planșa XIX.b.). Cele două strane din biserică sunt prevăzute 
şi ele cu coronamente tipic baroce arcuite în curbe și contracurbe, flancate de urne 
poleite. Volute geometrizate apar și la coronamentul de iconostas al Bisericii cu Lună, 
respectiv la tronul arhieresc din Velenţa. 


3.Capiteluri 

Capitelul compozit poleit este preferat la decorația interioară a bisericilor 
românești influențate de stilul baroc. Capiteluri compozite poleite ritmează pereţii, 
încadrează iconostasul și amvonul Bisericii cu Lună (Planșa XIX.c.). Un alt tip de capitel 
compozit apare în decorația interioară a Bisericii ortodoxe din Velenţa; în componenţa 
acestuia intră ghirlande alcătuite din trandafiri. Capitelul corintic poleit revine în 
decorația coloanelor de la iconostasele românești (cele două iconostase din Velenţa, 
respectiv iconostasul Bisericii cu Lună), respectiv a tronului arhieresc din Velenţa. 


4.Denticuli 
Cornișa cu denticuli“ proeminenți pictaţi sau poleiţi apare ca element structural 
și decorativ în alcătuirea iconostasului Bisericii cu Lună (Planșa XX.a.), respectiv a 
fragmentelor de antablament poleit ce decorează pereţii interiori ai bisericii. Cupa 
amvonului și tronul arhieresc din aceeași biserică sunt prevăzute cu denticuli poleiţi. 


5.Urna 

Aluzie la motivul “"memento mori”, urna este un împrumut din arta barocă, 
preluat în decorația sculpturală a iconostaselor. E prezentă la iconostasele de factură 
barocă din Oradea: Biserica ortodoxă “Sf. Arhangheli” din cartierul Velenţa, Biserica cu 
Lună, Baldachinul Sf. Epitaf de la aceasta din urmă, respectiv stranele din Velenţa. La 
iconostasul Bisericii ortodoxe din Velenţa urnele poleite sunt decorate cu ghirlande 
în stil zopf, la iconostasul Bisericii cu Lună apar urne cu trandafiri poleiți (Planșa XX.a.), 
iar urnele de la Baldachinul Sf. Epitaf sunt prevăzute cu flăcări. Două urne din piatră 
decorează și faţada principală a Bisericii cu Lună, fiind situate de o parte și cealaltă a 


aticii cu globul lunar. 


6 Denticuli (fr. denticules, it. dentelli) = motiv decorativ architectural din piatră sau lemn, asemenea dinților, 
ce apare în modenatura cornișelor în arhitectura clasică antică, preluat în stilurile ulterioare: romanic, 
Renaștere, baroc, neoclassic, în V. Drăguţ, op.cit., p.125 

6.Baldachinul 

Existent în bazilicile paleocreştine, baldachinul“ avea rolul de a proteja spațiile 
încărcate de sacralitate cum este altarul. În secolul al XVIII-lea baldachinul susținut de 
colonete a fost transpus ca motiv decorativ, dar și funcțional sau simbolic, atât în arta 
barocă laică (la dormitoarele regale), cât şi în cea ecleziastică. Cu funcţia simbolică 
de protecţie, el încoronează tronurile episcopale, evidențiind semnificaţia ierarhică 
corespunzătoare rangului ecleziastic superior.Astfel, tronul arhieresc al Bisericii 
ortodoxe “Sf.Arhangheli” din Velenţa, respectiv cel al Bisericii cu Lună sunt prevăzute 
cu baldachine tipic baroce susţinute de colonete decorate cu vrejuri poleite. 

Atunci când este integrat în structura iconostaselor, baldachinul are menirea de 
a reliefa sau de a proteja simbolic elementele investite cu cea mai mare sacralitate. 
Un baldachin de acest gen, sprijinit pe colonete elegante este alăturat iconostasului 
Bisericii cu Lună din Oradea; pictat în albastru și decorat în interior cu rozete poleite, 
el adăposteşte și reliefează icoana centrală “Încoronarea Preacuratei de Sfânta Treime” 
(Planșa XX.a.). 


7.Draperia 

Motivul baroc al draperiei decorative apare frecvent în concepția iconostaselor, 
amvoanelor și tronurilor episcopale (iconostasul Bisericii ortodoxe din Velenţa, 
tronul arhieresc, iconostasul și stranele Bisericii cu Lună). Baldachinul Sf Epitaf * care 
simbolizează Mormântul Domnului și este destinat special Prohodului din Vinerea Mare, 
e prevăzut cu o imitație de draperie neagră cu franjuri aurii. Draperia poleită divizată 
în două bucle și susținută de colonete, încadrează icoana centrală reprezentând 
Coborârea de pe cruce la iconostasul Bisericii ortodoxe din Velenţa, respectiv scena 
Plângerii lui lisus de la iconostasul Bisericii cu Lună (Planşa XX.b.). Datorită asocierii cu 
scena Răstignirii, motivul decorativ este o aluzie la episodul biblic al ruperii draperiei 
din Sfânta Sfintelor de la Templul din lerusalim în momentul morții lui lisus. Același tip 
de draperie revine în decorația tronului arhieresc al Bisericii cu Lună (Planșşa XX.c.). 


8. Grilajul 
Apare în partea superioară a iconostasului de la Biserica cu Lună, sub forma unor 
diagonale intersectate decorate cu flori poleite (Planşa XX.b.). Aceleași tip de trasee 
poleite şi intersectate decorează partea inferioară a cupei amvonului de la Biserica 
ortodoxă din Velența. 


S' Baldachin ital. baldacchino) = originea termenului se află în cuvântul baldac, sub care era cunoscută 
mătasea fină în Evul Mediu, derivație a cuvântului Baldacco, denumirea toscană a Bagdadului, oraş 
renumit pentru manufacturile sale de mătase; desemnează acoperământul cu rol de protecţie sau 
decorativ așezat deasupra unui amvon, tron sau pat; este alcătuit dintr-un schelet de lemn sau metal 
susținut de coloane, surmontat de o draperie din material scump: mătase, brocart, catifea, decorată cu 
franjuri 

s? Epitaf = pânză de in, mătase sau catifea pe care este brodată, pictată sau imprimată icoana Plângerii şi 
înmormântării lui Hristos; se întrebuințează la slujba vecerniei din Vinerea Patimilor, când e scos în mijlocul 
bisericii şi la slujba Prohodului din seara aceleiaşi zile, când e purtat în procesiune în jurul bisericii; epitaful 
simbolizează trupul mort al lui Hristos, iar baldachinul pe sub care trec credincioșii, mormântul Domnului 

9.Entrelacs 
Motivul cercurilor împletite apare în decorația exterioară și interioară a Bisericii 
cu Lună. O friză alcătuită din entrelacs-uri și rozete decorează fațada principală a 
acestei biserici, fiind situată la baza aticii. Bolţile bisericii sunt de asemenea decorate 
cu entrelacs-uri pictate și poleite. 


10. Rozeta 
Stucată și poleită, rozeta revine frecvent și în decorația interioară a Bisericii cu 
Lună, fiind întâlnită deopotrivă în decorația iconostasului și a amvonului. Baldachinul 
care protejează simbolic icoana Încoronării Preacuratei de Sfânta Treime, este decorat în 
interior cu rozete poleite pe un fond albastru. Rozete proeminente stucate și poleite, 
respectiv pictate decorează bolțile Bisericii cu Lună (Planșa XX.a.). 


11. Baluștri 
Baluștris? pictaţi cu o tipologie barocăapar la cafasul corului din Biserica cu Lună. 


12. Pictura cu imitație de marmură 
Mai rar utilizat în mediul românesc, iluzionismul baroc nu este total absent. 
Astfel, amvonul, panourile stranelor, coloanele iconostasului, partea superioară și 
coloanele tronului arhieresc din Biserica cu Lună (Planșa XX.c.) sunt din lemn pictat cu 
imitație de marmură. 


53 Balustru (fr.balustre, it. balaustro) = colonetă scundă din piatră sau lemn ce formează elementul 
constitutiv al balustradelor, profilată în forme specifice diferitelor stiluri, în V. Drăguţ, op.cit., p.44; folosit 
uneori ca element pur decorativ 

PLANŞA II. Ferestre :“ochi de bou” 
(a,b); trapezoidală (c); în formă de 
clopot (d) 

PLANŞA III. 
Frontoane : circular 
(a); întrerupt (b); 
întrerupt, decorat cu 
urnă (c) 

PLANŞA IV. 
Capiteluri: ionic (a); compozit (b); 
tip rocaille (c); stilzopf (d) 

PLANŞA V. Ornamente specifice. Voluta 

PLANŞA VI. Ornamente specifice. Cartuşul 

PLANŞA VII. Ornamente 
specifice. Cochilia de scoică 
(a,b,c); Elipsa (d) 

PLANŞA VIII. Ornamente specifice. 
Acantul 

PLANŞA IX. 
Ornamente 
specifice. 
Ghirlande în 
stil zopf 

- 

PLANŞA X. 
Ornamente specifice. 
Panglici (a,b,c); 
Entrelacs (d) 

PLANŞA XI. 
Ornamente specifice. 
Rozete (a,b,c); Draperii (d,e,f) 

PLANŞA XIII. Ornamente specifice. 
Rocaille-uri 

PLANŞA XIV. 
Ornamente specifice. 
Grilajul 

PLANŞA XV. 

Ornamente iluzioniste. 
Capela Palatului baroc 
(a,b,c); 

Capela 

Mizericordienilor (d) 

PLANŞA XVI. 
Ornamente baroce 
la Biserica cu Lună: 
atică(a), 
capiteluri(b), 
ghirlande(c), 
acoperiş(d) 

PLANŞA XVII. 

Ornamente baroce în decorația 
iconostaselor. Ghirlande, panglici 
(a,b,c); cartuşe (d) 

PLANŞA XVIII. 
Ghirlande în stil 
zopf.la Biserica 
cu Lună (a,b) 

şi Biserica “Sf. 
Arhangheli” 
Velenţa(c,d) 

PLANŞA XIX. Volute (a,b); Capitel compozit (c) 

PLANŞA XX. 
Denticuli, urne, 
baldachin, rozete 
(a); Grilaj, draperie 
(b,c), Biserica cu 
Lună 


 —— => 
PPNOPREPaREZE? 

Motto: 
“Simbolurile ne privesc şi atunci când le 
simţim privirea, avem impresia unei prezenţe “ 


Jean Wunenberger 


II. SIMBOLURI ÎN DECORAȚIA SCULPTURALĂ 
ȘI PICTURALĂ BAROCĂ DIN ORADEA 


Dacă decorația exterioară a bisericilor orădene construite în secolul al XVIII-lea 
permite identificarea repertoriului ornamental baroc, decoraţiile interioare conlucrează 
cu arhitectura și pictura bisericii, realizând o metamorfoză tipic barocă a artelor. 
Astfel, arta decorativă interioară asigură o tranziţie firească de la arhitectura reală spre 
reprezentările iluzorii ale frescelor. Decorația stucată și poleită se integrează perfect 
frescelor plafonante pentru a exprima o relaționare specific barocă între arhitectură, 
pictură și decorație. În acest sens, ea reia adesea motive redate în pictura iluzionistă 
a plafoanelor și cupolelor (ghirlande, cartușe, scoici). Astfel, la Capela Palatului baroc 
din Oradea, ghirlandele poleite continuă traseul ghirlandelor iluzioniste pictate le 
baza frescei. Pe de altă parte, pictura barocă, prin intermediul grisaille-ului, sugerează 
elemente arhitecturale: coloane, arcade, ferestre respectiv socluri și statui. În afară 
de contribuţia la sinteza barocă a artelor, decorația interioară poleită are funcţia de 
a contribui la crearea unei ambianţe tipice de fast, proprie altarelor și amvoanelor 
baroce. 

Decorația sculptată se integrează frecvent altarelor baroce, împodobind 
coronamentele cu îngeri în atitudine de rugăciune sau adoraţie. 

Un alt aspect al decoraţiei baroce îl constituie simbolurile sacre integrate 
sub pretextul motivului ornamental. Figurative sau abstracte, simbolurile vorbesc 
despre finalitatea acestei arte, accentuând sau reluând teme și semnificaţii centrale 
ale mesajului transmis de pictura altarului. În întreaga sa activitate, lisus s-a adresat 
mulțimilor prin intermediul unor parabole, a vorbit despre semnele care însoțesc 
prezența sacrului. 

O parte din simboluri sunt comune decoraţiei sculpturale și picturii, având 
interpretări diferite, dependente de materialul și tehnicile artistice specifice. Din 
această categorie fac parte motive de referință pentru repertoriul simbolic baroc ca 
Crucifixul, Triunghiul mistic, lumina, Sf. Treime, îngerii, atributele mariale, hristice (Arma 
Christi) şi cele specifice sfinţilor, respectiv plante, animale și obiecte simbolice. 


a.Crucifixul, crucea 
Purtând pe el corpul luilisus răstignit, crucifixul (lat. cruci fixus = pironit pe cruce) 
este un simbol foarte răspândit în cadrul artei religioase baroce. În Exerciţiile spirituale, 
Ignaţiu de Loyola recomanda credinciosului exerciţii de meditaţie, rugăciunea mentală 

sau contemplaţia asupra Patimilor“ lui lisus pentru identificarea efectivă, la nivelul 
imaginaţiei, cu acestea. În viziunea sa, prin meditaţie se ajunge la contemplaţie, 
asimilarea cu suferințele lui Hristos, iar de aici la starea supranaturală, de linişte, când 
sufletul pierde atracţia pentru cele pământeşti, obținând pacea. 

Pictura barocă are o funcţionalitate precisă, ea oferind repere esențiale 
credinciosului în exercițiile de imaginație recomandate de fondatorul Ordinului 
iezuits$. Scopul reprezentărilor este acela de a vizualiza adevărurile de credință 
catolică, de a constitui un suport pentru reprezentările mentale. Numeroase opere 
religioase baroce, îndeosebi picturile de altar sunt marcate de spiritul ilustrativ specific 
Exerciţiilor spirituale cu care unii artişti baroci erau familiarizați”. 

La Oradea motivul crucifixului e transpus sculptural, fiind pretext pentru o 
imagine patetică a Patimilor lui lisus la altarul “Sf. Cruci” din fosta Biserică franciscană, 
azi în Biserica romano-catolică Olosig (Planșa XXI.a.). În alte situaţii, crucifixul cu corpul 
răstignit al Mântuitorului e redat prin mijloace picturale, fiind asociat unor sfinţi care se 
roagă în faţa acestuia ( “Sf. Carlo Borromeo rugându-se în timpul epidemiei de ciumă 
din Milano” , Capela Palatului baroc) sau figurează ca atribui al Sf. Francisc de Assisi 
(pictură de altar, sec. XVIII, Biserica romano-catolică Olosig), respectiv al Sf. Angela 
Merici de Brescia (Colecţia Episcopiei romano-catolice de Oradea). Ca simbol protector, 
apotropaic, crucifixul este și unul din atributele Sf. loan Nepomuc (pictura de altar “Sf. 
Nepomuc”din Bazilica romano-catolică, respectiv reprezentarea sculpturală a sfântului 
la portalul Spitalului mizericordian). Un crucifix cu lisus răstignit, înconjurat de un 
halou de lumină e redat cu același rol apotropaic în pictura "Moartea Sfintei Ana” din 
Colecția Episcopiei romano-catolice. Crucifixe de mici dimensiuni, sculptate şi poleite, 
cu corpul lui Hristos răstignit figurează pe ușa sau deasupra tabernacolelor baroce; 
prezenţa acestora ca element nelipsit pe mensa altarelor reflectă rolul major conferit 
Euharistiei în cadrul liturghiei baroce (Biserica “Sf. Ladislau”, Biserica Premonstratensă, 
Bazilica romano-catolică). 

Crucea (lat. crux, crucis) monumentală, pictată sau sculptată apare ca simbol 
hristic în toate variantele occidentale ale Sfintei Treimi (fresca de pe cupola Bazilicii 
romano-catolice, pictura de altar "Sf. Treime” din aceeași biserică etc.), dar şi în tema 
lisus-Salvator Mundi de la coronamentul de amvon al Bisericii romano-catolice Olosig 
(Planșa XXI.b.). 


b.Triunghiul mistic și Ochiul Divin 
Triunghiul a fost considerat unul din cele mai sacre simboluri geometrice 
atât în tradiția religioasă egipteană, cât și în sistemul pitagoreic. Ochiul divin, simbol 
al asocierii dintre sacru și principiul luminii, are și el origini mistice precreștine și 


s Patimi (lat. passio, de la verbul patior, pati=a suferi), Patimile lui lisus, suferințele pe care le-a îndurat de 
la momentul de disperare din Grădina Ghetsemani până la moartea pe cruce 

s |. de Loyola, Exerciţii spirituale, Ed. Polirom, laşi, 1996:” Închipuindu-l pe Domnul nostru lisus Cristos, în 
fața ochilor, pus pe cruce, să se facă un colocviu, cum Creatorul a venit să se facă om, trecând de la viața 
eternă la moartea vremelnică și, astfel, să moară pentru păcatele mele. Apoi să mă uit la mine însumi, la 
ceeace am făcut pentru Cristos, la ceea ce fac pentru EI, la ceea ce trebuie să fac pentru E Iși, văzându-l pe 
El astfel, pus pe cruce, să mă gândesc pentru ce s-a jertfitE! ”. 

6 V. |. Stoichiţă, Creatorul și umbra lui, Ed. Humanitas, Bucureşti, 2007 

6 H. Yannou, lezuiții și Compania, Ed. Nemira, 2008, p. 252 

semnificaţii spirituale profunde în religia ebraică, egipteană sau hindusă, fiind preluat 
de creştinism, pentru a defini omniprezenţa lui Dumnezeu (Atoatevăzător), respectiv 
a Sfintei Treimi. 

În epoca creștină timpurie triunghiul a fost adoptat de maniheişti ca simbol 
al Treimii, motiv care a stat la baza respingerii sale iniţiale de Sf. Augustin (354-430). 
În primele secole ale creştinismului triunghiul sacru a continuat să fie utilizat în arta 
religioasă ca cel mai cunoscut simbol treimic, incluzând central, fie literele JHWH, fie 
Ochiul lui Dumnezeu. Simbolul a fost utilizat mai rar în epoca medievală; reapare în sec. 
al XI-lea, fiind puțin răspândit până în sec. al XV-lea, când este prezent în miniaturi și 
vitralii.Tot începând din sec al XV-lea apare nimbul triunghiular deasupra capului lui 
Dumnezeu-Tatăl. 

Simbolul triunghiului cu vârful ridicat în sus cunoaște o mare popularitate în arta 
barocă din secolele XVII-XVIII, concomitent cu preluarea sa de către francmasonerie, 
care îl folosește cu accepţia de simbol al cunoașterii și vigilenţei inițiatuluis&. Asocierea 
dintre divinitate și lumină reflectată în gotic prin strălucirea imaterială a vitraliilor, s-a 
concretizat frecvent în baroc prin imaginea ochiului înscris în triunghiul treimic poleit. 
Strălucirea aurie a simbolului sugerează sacralitatea și perenitatea acestuia, precum și 
asimilarea principiului solar de către religia creștină. 

Situat în centrul razelor poleite sau într-un triunghi cu vârful în sus, Ochiul divin 
apare frecvent în iconografia creștină, ca simbol abstract și substitut al Providenței, 
exprimând ideea că Dumnezeul omniprezent vede totul. Triunghiul treimic având în 
centru Ochiul Divin este unul din cele mai răspândite simboluri sacre din epoca barocă, 
fiind aproape nelipsit în decorația coronamentelor de altar. Și în centrul frontoanelor 
cu traseu arcuit ale altarelor baroce orădene din a doua jumătate a secolului al XVIII- 
lea apare Ochiul Divin înscris în triunghi, înconjurat de raze poleite și nori, tipologie 
specific barocă a slăvirii Providenţei (altarul principal al Bisericii “Sf. Ladislau”, altarul 
"Sf. Treimi” şi altarul “Sf.Anton de Padova'”de la Biserica romano-catolică Olosig- Planşa 
XXI.c.). Este un ochi fără pleoape, poleit și înscris în triunghi, exprimând ideea că nimic 
nu poate fi ascuns Providenţei. În mod similar, pe coronamentul de la altarul “Sf. Carlo 
Borromeo” aflat în Capela Palatului episcopal romano-catolic din Oradea, doi îngeri cu 
veşminte poleite contemplă, în atitudine de rugăciune, Ochiul Divin înscris în triunghi 
înconjurat de raze, capete de îngeri și nori. Redat în stuc, simbolul apare pe bolta care 
precede absida Bisericii Premonstratense (Planşa XXI.d.). 

Triunghiul sacru având în centru Ochiul Divin apare ca substitut al Providenţei 
şi în pictura barocă orădeană, un exemplu relevant în acest sens fiind lucrarea “Sf. 
Margareta de Antiohia”aflată în Colecţia Episcopiei romano-catolice de Oradea. 


c.Tetragrama 
Simbolismul și invocarea numelui divin are o veche tradiţie, fiind menţionată 
în Vechiul Testament. Prima invocare a numelui sfânt e făcută de Avraam; despre el se 
spune că a înălțat un altar Domnului şi a chemat Numele Lui. Încărcat de sacralitate în 


s Simbolistica francmasonică acordă un loc important triunghiului cunoscut sub numele de Triunghiul 
sublim sau Delta lurninos având în centru Tetragrama sau Ochiul divin. Ochiul simbolizează Soarele, 
expresia vizibilă a Divinităţii de la care emană lumina şi viața, Logosul, Principiul creator, respectiv pe 
Marele Arhitect al Universului 

tradiția ebraică, numele sfânt putea fi pronunțat doar o dată pe an de preoți, în Sfânta 
Sfintelor. Formulă plastică de redare a numelui sfânt, Tetragrama“* apare începând 
din secolul al XVI-lea în locul Ochiului Divin, fiind încadrată în triunghiul poleit cu 
vârful în sus. Ea cuprinde cele patru consoane ale numelui sfânt al lui Dumnezeu din 
Vechiul Testament: JHWH (Jahweh) înscris cu caractere ebraice în mijlocul triunghiului 
înconjurat de raze (delta luminos). Tema ilustrează sacralitatea vechiului apelativ al lui 
Dumnezeu, revelat lui Moise în scena rugului aprins, fiind numele care reflectă în cel 
mai înalt grad transcendenţa Creatorului (“Eu sunt cel ce sunt”). 

În arta barocă orădeană Tetragrama înscrisă în triunghi decorează coronamentul 
altarului închinat “Sf. Familii” din Bazilica romano-catolică (Planșa XXII.a.). Ca substitut 
al Providenței, respectiv simbol al revelaţiei și inspiraţiei divine, Tetragrama este redată 
pictural în altarul închinat Sf. loan Evanghelistul din Bazilica romano-catolică orădeană 
(Planşa XXII.b.) 


d.Sfânta Treime 

Este frecvent evidenţiată în repertoriul sculptural-decorativ al altarelor baroce. 
Reflectând Trinitatea supremă a creștinismului, tema decorează coronamentele 
altarelor baroce. Reprezentarea plastică a Sfintei Treimi îşi are originea în arta creştină 
medievală, exprimând evoluţia dezbaterilor în jurul dogmei Sfintei Treimi. 

Prima reprezentare plastică datează încă din sec. al IV-lea în biserica ridicată de 
episcopul Paul de Nola (353-431), Hristos fiind redat sub forma unui miel, Tată! sub 
forma unei mâini care încorona Fiul, iar Sf. Duh sub formă de porumbel. 

În iconografia bizantină a fost privilegiată redarea Sf. Treimi sub forma celor trei 
îngeri-aluzie la unitatea în sfințenie și egalitatea celor trei ipostaze divine revelate 
lui Avraam. Dacă în acest caz, persoanele au aceeași vârstă şi chiar aceeași înfățișare, 
în arta occidentală redarea Sfintei Treimi a menţinut individualizarea accentuată a 
acestora, atât la nivelul înfățișării, cât și al atributelor specifice. 

Începând din secolul al XV-lea s-au pus treptat bazele variantei specifice 
catolicismului: Dumnezeu-Tatăl, redat ca un bătrân cu barbă și nimb triunghiular, 
cu un sceptru într-o mână și globul pământesc în cealaltă, Fiul- redat la început prin 
simbolul Mielului sacrificat, apoi ca Hristos-Răscumpărătorul păcatelor omenirii, însoţit 
de crucea Patimilor, respectiv Sfântul Duh simbolizat prin intermediul porumbelului. 
Această variantă de redare este adoptată și de Conciliul de la Trento în urma căruia 
cultul Sfintei Treimi a dobândit o nouă amploare, favorizând înmulțirea reprezentărilor 
picturale și sculpturale. În directă legătură cu epidemiile de ciumă se constată o 
proliferare a sculpturilor publice închinate Sfintei Treimi. De la sfârșitul secolului al XVII- 
lea va deveni curentă redarea simbolică a Sfintei Treimi prin intermediul triunghiului 
inscripţionat cu Tetragramă. 

Varianta de redare specifică artei occidentale (Dumnezeu-Tatăl, Fiulşi porumbelul 
Sfântului Duh) se întâlnește şi la coronamentul altarului principal al Bazilicii romano- 
catolice din Oradea, în cadrul căruia Sfânta Treime modelată în stuc tronează în glorie 


* Tetragrama (9r. tetra = patru, gramma = literă) desemnează cele patru consoane ebraice reprezentând 
numele lui Dumnezeu; tradiția iudaică interzicea pronunțarea Tetragramei la citirea cu glas tare 
a Scripturilor sau în timpul rugăciunilor, înlocuind-o cu Adonai (Domnul, Stăpânul), etimilogia lui 
corespunde unei forme a verbului a fi, a exista, în Dicţionar cultural al Bibliei, Ed. Nemira, 1998, p.283, 299 

deasupra globului pământesc, primind lumină de la un ochi de geam auriu (Planşa 
XXII.c.). O altă variantă a temei apare la coronamentul altarului principal al Capelei 
mizericordienilor din Oradea. Aici Dumnezeu-TatăI, lisus şi porumbelul Sf. Duhalcătuiesc 
un grup unitar, sculptat în lemn şi pictat. Într-un cerc de nori e redat Dumnezeu -Tatăl 
care arată spre globul pământesc pictat în albastru de la picioarele Sale, în stânga lisus, 
cu pelerina roșie a Patimilor arată lumii o cruce monumentală. Deasupra lor, printre 
raze poleite și nori tronează porumbelul Duhului Sfânt (Planşa XXII.d.). Sfânta Treime în 
varianta occidentală este redată în cadrul frescei ce decorează cupola Baziliciiromano- 
catolice din Oradea, realizată de Johann Nepomuk Schâph, respectiv al picturii de 
altar Sfânta Treime, operă a pictorului vienez Johann Ignaz Cimbal. Acestuia din urmă. 
se datorează o tipologie figurativă originală, constând în reprezentarea lui Dumnezeu- 
Tatăl ca un personaj venerabil, cu fruntea înaltă și o barbă bogată, albă”. 


e. Lumina divină 
Simbol universal al Providenţei, esenţa acesteia, lumina (lat. lumen, luminis) 
apare cu accepţie metaforică în Vechiul şi Noul Testament. În Psalmi se vorbeşte frecvent 
despre “ lumina Feţei lui Dumnezeu“; ea însoţeşte deopotrivă toate epifaniile Noului 
Testament. După Evanghelistul loan, Dumnezeu este lumină și cu această lumină se 
identifică lisus”. 

Descriind natura Providenţei, Dionisie Areopagitul vorbește despre strălucirea 
luminii care transformă spiritual tot ce atinge, în primul rând ierarhiile angelice, dar şi 
omul care aspiră să obțină iluminarea :"L umina divină se revarsă în afară, prin dragoste... 
ea înnobilează totul, îmbrățişând şi pe cele asupra cărora se pogoară. Locuieşte veşnic 
înăuntrul ei, în neschimbare și identică cu sine şi ridică la ea, proporțional cu putințele 
lor, pe acei care se întorc înspre ea”??. 

Cu aceeaşi semnificație mistică, lumina e sugerată constant în pictura barocă 
de altar, reflectând sacralitatea persoanelor sfinte, a scenelor religioase, respectiv 
intervenții ale Providenţei, apariţii şi viziuni miraculoase. În pictura de altar “Sf. Carlo 
Borromeo” din Capela Palatului baroc, un fascicul de lumină este direcționat de la 
crucifixul cu lisus răstignit spre capul sfântului îngenunchiat, care se roagă în fața unul 
altar (Planşa XXIII.a.). Această rază de lumină aurie este materializarea Sf. Duh, a harului 
divin care se revarsă asupra omului prin intermediul rugăciunii. Prezenţa, vizibilitatea 
luminii divine exprimă ideea tipic barocă a accesibilității sacrului, a posibilităţii reale 
de comunicare între planurile uman şi divin. 

În pictura barocă sursa de lumină reprezintă Raiul, sălașul Paradisului ceresc, 
unde se află Dumnezeu, înconjurat de îngeri adoratori, cetele Drepţilor şi Sfinţilor din 
Vechiul, respectiv Noul Testament. Astfel, cercul luminos acoperit parţial de vârtejuri 
de nori şi îngeri adoratori de pe tavanul Capelei Palatului baroc este un simbol al 
Providenţei. Pe lanternoul cupolei din Bazilica romano-catolică este redată o imagine a 
lui lisus ţinându-şi crucea înconjurat de razele soarelui, aluzie la aceeași asociere dintre 
divinitate și lumină. Pe cupola Bazilicii romano-catolice, un spaţiu alcătuit dintr-o 


% N. Sabău, Johann Ignaz Cimbal, magister artis peritus și pictura altarelor Bisericii piariste din Carei, în Ars 
Transilvaniae, X-XI, 2000-2001, p.140 

” Biblia, loan, k: 5, p. 1025, loan VIII:12, p. 1036; loan IX :5, p. 1039 

7 Apud Maica Alexandra, Despre îngeri, Ed. Anastasia, 1992, p. 246 

lumină aurie, diafană pe fondul căreia se văd chipuri de îngeri simbolizează strălucirea 
imaterială proprie Împărăției lui Dumnezeu”. 

Lumina însoțește scenele de miracol, extaz mistic, viziune, este elementul major 
prin care sacrul își face vizibilă prezenţa; din lumină este alcătuit deopotrivă haloul ce 
înconjoară capul persoanelor sfinte în picturile de altar “Sf. Familie“ de Joseph Vincenz 
Fischer, "Sf. Barbara” sau în lucrarea “Imaculata” din Colecţia Bazilicii romano-catolice 
(Planşa XXIII.b.). 

Strălucirea imaterială a Duhului Sfânt care coboară din ceruri e sugerată în 
decorația sculpturală barocă prin intermediul razelor poleite care înconjoară Ochiul 
divin, Tetragrama, Sf. Treime etc., exprimând sacralitatea acestora. Dionisie Areopagitul 
afirmă că “Scriptura ... arată prin chipul aurului...lucirea neputrezită, neistovită, 
nemicşorată şi nepătată, ca de aur, și strălucirea arătoasă, luminoasă şi cerească””!. În 
condiţiile în care în baroc nimic nu este destul de preţios pentru a aduce Paradisul 
în faţa ochilor credinciosului, aurul este folosit în mod curent ca aluzie la strălucirea 
luminii divine. Ca ființe de lumină, îngerii barocului au corpul și veșmintele poleite 
auriu  (coronamentul altarului din Capela Palatului baroc, îngerii trompeţi de la 
orga Bazilicii romano-catolice şi a Bisericii Premonstratense, coronamentele de altar 
din fosta Biserică a franciscanilor). Metal sacru, rezervat zeilor în arta egipteană 
(“carnea zeilor”), aurul a fost preluat cu aceeaşi accepţie mistică de arta creștină. În 
cadrul mozaicurilor, icoanelor bizantine, altarelor gotice și baroce, fondul de aur sau 
elementele poleite atestă strălucirea imaterială, inalterabilă şi eternă a Providenței, 
sacralitatea persoanelor și a scenelor redate. Inexistent în natură sub formă de culoare, 
aurul folosit la poleirea îngerilor, decoraţiilor şi simbolurilor sacre baroce le conferă 
acestora spiritualitate, conferindu-le pecetea eternității. 

În cadrul decoraţiei sculpturale baroce din Oradea razele poleite sunt dispuse 
circular (Planșa XXIII.c.), respectiv în formă de evantai la coronamentele de altar baroce 
din Biserica romano-catolică Olosig, fiind aluzii la principiul solar asimilat strălucirii 
inefabile a Providenţei. 

Un artificiu specific baroc îl constituie recursul la contrastul de lumină şi umbră, 
atât în arhitectură, cât şi în pictură. Elevaţia bisericilor baroce favorizează iluminarea 
mai pronunţată a navei principale, în timp ce navele laterale, transformate în capele 
rămîn în obscuritate. Utilizarea luminii cu scop scenografic este cea mai evidentă 
în cazul altarelor principale, contribuind la reliefarea acestora. Adesea, un fascicul 
de lumină pătrunde printr-o fereastră eliptică de mici dimensiuni, amplificând 
atmosfera de mister specifică bisericilor baroce (Biserica Premonstratensă, Capela 
Mizericordienilor). 


f. Elemente și obiecte de cult 
Motivul Tablelor Legii revine adesea în decorația amvoanelor baroce din Oradea. 
Ele sunt transpuse în stuc sau lemn, fiind redate sub forma a două plăci inscripționate 
cu cifre romane ce corespund celor 10 porunci. Tablele Legii figurează la amvonul 
Bazilicii romano-catolice (Planşa XXV.a.) ca simbol al Credinței, în asociere cu celelalte 
Virtuţi teologale (Iubirea și Speranţa). Tablele Legii sunt redate pe peretele amvonului 


7 Biblia, Matei, XIII:43:" Atunci cei neprihăniţi vor străluci ca soarele în Împărăţia Tatălui lor ”, 1991, p. 939 
74 Sf. Dionisie Areopagitul, Opere complete, București, Ed. Paideia, 1996, p.38 

de la Capela Mizericordienilor, în spatele preotului care predică din acest loc, fiind 
înconjurate în acest caz de simbolurile celor patru evangheliști. Același motiv este 
redat și pe coronamentul amvonului din Biserica “Sf. Ladislau”, fiind surmontat de un 
înger trompet, aluzie la Judecata de Apoi. 

Cu trimitere la Noul Testament, Cartea Sfântă apare ca accesoriu al celor patru 
evangheliști, redaţi în timp ce își scriu, sub inspiraţie divină, propria evanghelie. În 
arta religioasă barocă, în mediul catolic, un exemplu relevant îl constituie pandantivii 
cupolei din Bazilica romano-catolică. Cartea Sfântă are în unele cazuri accepţia de 
Carte a Vieţii (Planşa XXIV.a.), în care sunt înscrise faptele oamenilor ce vor fi judecate 
la sfârșitul lumii: "Şi a fost deschisă o altă carte, care este cartea vieții. Și morții au fost 
judecaţi după faptele lor, după cele ce erau scrise în cărţile acelea”. O asemenea carte 
este ținută de doi îngeri, în decorația cupolei din Bazilica romano-catolică. Motivul 
apare deopotrivă în decorația sculpturală a amvonului din Capela Mizericordienilor. 

Tabernacolul (lat. tabernaculum = cort, colibă), este un obiect de cult cu origini 
precreștine, avându-și prototipul în cortul care adăpostea Arca Alianţei în epoca lui 
Moise. În antichitatea romană desemna cortul folosit în taberele militare, iar ulterior 
elementele arhitecturale în formă de baldachin de pe fațadele unor edificii somptuoase 
din sec. l.d.Hr.%. 

În arta paleocreştină din Evul Mediu timpuriu, tabernacolul reproducea 
forma unui cort prin intermediul unui baldachin sprijinit pe coloane care adăpostea 
altarul principal al bisericii, unde erau depuse și moaște ale diferiților sfinţi. Ulterior, 
tabernacolul va desemna piesa de mobilier bisericesc utilizată pentru păstrarea 
potirului şi a ostiei, sacralizată și identificată cu Trupul şi Sângele Domnului. 

Reglementările Conciliului de la Trento acordau un loc preponderent 
sacramentului Euharistiei””. Astfel se explică proliferarea tabernacolelor care constituie 
un element nelipsit pe mensa altarelor principale ale bisericilor baroce. Având forma 
unor mici edicule terminate de obicei cu volute, flancate de heruvimi adoratori, 
tabernacolele au deopotrivă o funcție practică și una simbolică. Arhiepiscopul 
de Milano, Carlo Borromeo, promotor al reformelor tridentine, recomanda ca pe 
tabernacole să se reprezinte “imaginile pioase ale misterului Patimilor Domnului 
nostru lisus Hristos; el trebuie plasat în fața altarului principal, iar deasupra sa să afle 
figura lui Hristos înviat în glorie sau arătându-și rănile sacre” 

În bisericileorădenese găsescmultetabernacole provenite din epoca barocă,cum 
sunt cele de la Bazilica romano-catolică, Biserica “Sf. Ladislau” (Planșa XXIV.b.), Capela 
Mizericordienilor, Biserica romano-catolică Premonstratensă. Pe ușa tabernacolelor e 
redat frecvent Sacrificiul lui Avraam, prefigurare a sacrificiului euharistic (tabernacolul 
din Bazilica romano-catolică- Planşa XXIV.c.), şi cel mai frecvent, corpul lui lisus răstignit 
pe cruce, referire explicită la acesta. Un tabernacol simbolic, din marmură roz se află pe 
mensa altarului din Capela Palatului baroc. Tabernacolul este prevăzut cu o nişă care 
facelocunei urne din lemn stil Louis XVI. 


75 Apocalipsa, XX: 12, Biblia, 1991, p. 1221 

7% M. Popescu (coord.), Dicţionar de artă, vol. ||, Ed. Meridiane, 1998, p. 150 

77 Euharistie (gr. rugăciune de mulțumire, în gr. modernă efchariste6= a aduce mulțumire), desemnează 
comemorarea rituală a Cinei celei de Taină de către creştini, sfinţirea şi împărţirea pâinii şi a vinului, în 
Dicţionar cultural al Bibliei, Ed. Nemira, 1998, p. 92 

Potirul cu ostie”* e redat pe ușa tabernacolelor baroce, în calitatea de simbol 
catolic al Euharistiei. Potirul euharistic, în calitatea de atribut al Credinței în epoca barocă 
reflectă rolul central conferit devoțiunii euharistice. Arhiepiscopul de Milano Carlo 
Borromeo, în lucrarea sa Învățătură despre construcția bisericilor susţine necesitatea de 
a supraînălța altarul principal astfel încât toate privirile să fie orientate spre săvârșirea 
ritualului euharistic, iar pe mensa altarului să fie așezat tabernacolul consacrat păstrării 
ostiei. De aceea, potirul cu ostie apare ca simbol frecvent pe ușa tabernacolelor baroce; 
reprezentarea în sine trimite la locul central conferit momentului euharistic, desfășurat 
în liturghia catolică catolică în prezenţa credincioșilor. 

În pictura barocă potirul cu ostie apare în calitatea de atribut al Credinței (în 
alegoria Triumful Credinței asupra Idolatriei din Capela Palatului baroc), respectiv al 
Sfintei Barbara. În pictura de altar consacrată acesteia din Bazilica romano-catolică, un 
înger aduce din cer un potir cu ostie pe care sunt înscrise literele /HS înconjurate de un 
halou de lumină. Un alt potir din stuc poleit, înconjurat de nori și capete de îngeri este 
redat deasupra altarului consacrat Sf. loan Evanghelistul din Bazilica romano-catolică, 
ca simbol al acestuia (Planșa XXIV.d.). 

Motivul coroanei imperiale situate pe capul persoanelor sfinte este o aluzie la 
supremaţia spirituală absolută a acestora atât în lumea celestă, cât și în cea terestră. 
În fresca de pe cupola Capelei Mizericordienilor doi îngeri o încoronează pe Fecioara 
Maria de tipul Imaculata; în lucrarea Pieta din Biserica Premonstratensă, atât Maica 
Domnului, cât și lisus poartă coroane deasupra capului. 

Cădelniţa, unul din cele mai vechi obiecte de cult, figurează și în picturile baroce 
din Oradea. Prin întrebuinţarea ei se produce fumul de tămâie, purificator și protector, 
nelipsit în slujbele religioase, simbolizând înălțarea la cer a rugăciunilor”?. Se crede că 
fumul de tămâie indică sufletului drumul spre lumea de dincolo. Un înger cu cădelniţă 
apare în pictura de altar Înălțarea la cer a Fecioarei Maria de Joseph Vincenz Fischer; 
în fresca de pe cupola Bazilicii romano-catolice, un înger cădelnițează în apropierea 
regelui David care îşi cântă Psa/mii la harpă. O femeie cu cădelniţă plasată într-un 
medalion pictural însoțește alegoria Zelului (Evlaviei) în pictura din Capela palatului 
episcopal romano-catolic. 

Lumânarea apare de asemenea ca motiv în cadrul picturii baroce de altar din 
Oradea. La Capela Palatului baroc o lumânare pictată, ţinută în mână de o femeie în 
grisaille simbolizează flacăra nestinsă a Credinței. Ca și tămâia, lumânarea e integrată 
ritualului religios, asigurând o punte de comunicare între lumea de aici și cea de 
dincolo. Ideea comunicării efective, prin intermediul rugăciunii, între planurile uman 
şi divin este exprimată și în pictura de altar “Sf. Carlo Borromeo rugându-se în timpul 
epidemiei de ciumă din Milano”. Aici două lumânări aprinse pictate de o parte și de 


7% Ostie (lat. hostia=victimă, it. ostia, sacra particola)= în antichitatea romană desemnează victima al cărei 
sacrificiu e închinat unui zeu; în NoulTestament, lisus este victima expiatoare care se oferă ea însăși lui 
Dumnezeu pentru mântuirea oamenilor. În cultul catolic ostia este bucățica de aluat nedospit turnat în 
forme rotunde de mici dimensiuni și foarte subțire, care după consacrare reprezintă forma comună a 
împărtășaniei; prin primirea ostiei credincioţii arată că se alătură lui lisus, în Dicţionar de artă (coord. M. 
Popescu), vol.li, Ed. Meridiane, Bucureşti, 1998, p. 25; Dicţionar cultural al Bibliei, Ed. Nemira, Bucureşti, 
1998, p.201 

7 În Psalmul 141,2 se spune: „Ca fumul de tămâie să se înalțe către tine rugăciunea mea” Biblia, 1991, p. 
635 

alta a crucifixului cu corpul lui lisus, raza de lumină divină care coboară pe capul 
sfântului sunt espresia acestei comunicări (Planșa XXIII.a.) Lumânarea aprinsă din 
pictura "Moartea Sfintei Ana”(Colecţia Bazilicii romano-catolice), are rolul de a proteja 
sufletul sfintei de forțele demonice și a susține ascensiunea acestuia la cer. 


g. Cele trei Virtuţi teologale 

Credinţa, Speranţa și Dragostea, considerate calități supranaturale dăruite direct 
de Dumnezeu, sunt redate atât în pictură, cât și în decorația sculpturală prin referințele 
lor simbolice consacrate: Sf. Scriptură- Credinţa, ancora-Speranţa, inima în flăcări- 
Iubirea, caritatea creştină față de aproapele. 

Teoretizate de Sfinţii Părinţi, Virtuţile teologale îşi au punctul de plecare în 
celebrul paragraf din Epistola Sf. Pavel către corinteni: „...Şi acum rămân acestea trei: 
credința, nădejdea și dragostea, dar cea mai mare dintre ele este dragostea”. 

În arta barocă orădeană, simbolurile Virtuţilor teologale sunt redate în frescă, 
în centrul cupolei eliptice a Capelei Mizericordienilor. Modelate în stuc, ele tronează 
pe coronamentul de amvon al Bazilicii romano-catolice din Oradea (Planșa XXV.a.). 
În acest caz Credinţa este simbolizată prin intermediul Tablelor Legii redate în stuc, 
înconjurate de îngeri, nori și raze poleite. Chiar pe parapetul coronamentului, alţi doi 
îngeri arată o ancoră poleită- Speranța, respectiv o inimă în flăcări, aluzie la dragostea 
creştină. Cele trei simboluri teologale apar asociate și în decorația unui coronament de 
altar din Biserica premonstratensă "Maica Îndurerată” 

Virtute teologală în conformitate cu care oamenii sunt datori să-și iubească 
aproapele ca pe ei înșiși, Caritatea este frecvent scoasă în evidenţă ca virtute creștină 
în sec. al XVIII-lea, fiind redată uneori distinct. Ideea iubirii aproapelui, fără limite sau 
condiţionări este exprimată prin motivul femeii asociate unui copil nud, simbolizând 
comandamentul creștin al ajutorării săracilor. În această formă, tema e redată pe cupa 
amvonului din Biserica romano-catolică Olosig (Planșa XXV.b.). 

Element de importanţă vitală pentru existența fizică, dar şi afectivă, spirituală a 
omului, inima a fost investită cu din cele mai vechi timpuri cu semnificaţii mistice. Încă 
din sec al V-lea Dionisie Areopagitul afirmă că “inima e simbolul vieții asemănătoare 
celei dumnezeești, ce-și răspândește cu bunătate propria-i putere de viață dătătoare 
spre cele providenţiale”"!. 

În secolul al XVII-lea atât textele, cât și practicile religioase din Franţa confirmă 
apariția interesului pentru adorarea Inimii lui lisus, la început ca obiect al meditaţiei și 
devoțiunii private, simbol al comuniunii afective dintre om şi Dumnezeu. În 1672 Jean 
de Eudes instituie la nivel local o slujbă liturgică pentru cinstirea Sfintei Inimi, ca semn 
de mulțumire pentru iubirea pe care ea o poartă oamenilor. Cultul Preasfintei Inimi a 
lui lisus a fost iniţiat concomitent de călugărița vizionară Margareta Maria Alacoque 
(1647-1690), care îl celebra în prima zi de vineri a lunii. Acest tip nou de devoțiune a 
fost pus în slujba Contrareformei, devenind vizibil și în manifestările artei religioase 
baroce, sub forma unei inimi înconjurate de spini, având deasupra o cruce, aluzie la 
suferinţele îndurate de lisus pentru păcatele umanităţii. În 1765 papalitatea permite 


Biblia, | Cor. XIII :1-8, 1991, p. 1123 
8! Sf. Dionisie Areopagitul, Opere complete, Ed. Paideia, 1996, p. 36 

instituirea cultului public al Sfintei Inimi:?. 

Frecventă în baroc, Sf. Inimă apare fie ca simbol în sine al iubirii hristice, fie în 
asociere cu lisus sau Fecioara Maria. Aura luminoasă care înconjoară inima, respectiv 
flăcările care ies din ea exprimă plastic forța de iradiere spirituală a Duhului Sfânt, 
latura divină a Mântuitorului, respectiv mila și intensitatea iubirii Sale față de oameni. 
Adesea Sf, Inimă are detalii de identificare. Se venerează Inima lui lisus străpunsă de 
suliță (tabernacolul din Bazilica romano-catolică- Planșa XXV.c.), ca semn al iubirii prin 
care Mântuitorul a acceptat Patimile și moartea, respectiv Sfânta Inimă înconjurată de 
coroana de spini, cu o flacără deasupra. Aluzie la Patimile lui lisus, coroana împletită 
din spini dispusă în jurul unei inimi figurează ca motiv central pe un alt tabernacol 
din Bazilica romano-catolică (Planșa XXV.d.). Inima rănită de prezența Coroanei de 
spini simbolizează intensitatea suferințelor umane ale Mântuitorului. Sfânta Inimă 
înconjurată de îngeri apare ca temă centrală într-o pictură din sec. al XVIII-lea aflată 
în Colecţia Episcopiei romano-catolice din Oradea. Focul asociat inimii simbolizează 
imensitatea iubirii care se revarsă din Inima lui lisus. 

Sfânta Inimă străpunsă de una sau mai multe săbii apare în contextul picturii 
baroce ca simbol al Celor șapte Suferințe ale Fecioarei Maria. 


h.Motive cosmice 

Simbol consacrat al castităţii în religiile păgâne, Luna este preluată cu această 
accepțţie și în iconografia creștină, devenind unul din atributele mariale nelipsite în 
redarea Imaculatei. În iconografia barocă, Fecioara Maria este frecvent înfățișată stând 
în picioare, călcând pe cornul Lunii, reprezentare cu originea în Apocalipsa lui loan. 

Un alt atribut marial este cununa alcătuită 12 stele, în relaţie directă cu descrierea 
femeii din Apocalipsă (Fecioara Maria apare cu aceste atribute la reprezentarea 
Immaculatei din fosta Biserică a franciscanilor, respectiv Înălțarea la cer a Fecioarei 
Maria din Bazilica romano-catolică etc.). Cununa din 5 stele este atributul consacrat 
al Sf. Nepomuc, apărând în “Apoteoza Sf. Nepomuc“ de Johann Ignaz Cimbal (Bazilica 
romano-catolică). 

Globul pământesc revine ca simbol în arta religioasă barocă, fiind redat sub 
forma unei sfere albastre. De obicei persoanele sfinte (Sfânta Treime, Fecioara Maria) 
sunt reprezentate stând desupra sau alături de globul pământesc (decorația sculpturală 
de la coronamentul de amvon al Bisericii romano-catolice Olosig reprezentând 
Triumful creștinismului pe întreg globul, decorația sculpturală a altarului principal din 
Capela Mizericordienilor, pictura de altar Sf. Ladislau de Joseph Vincenz Fischer etc.). 
În imaginile Immaculatei, Fecioara Maria striveşte cu piciorul capul șarpelui încolăcit în 
jurul globului pământesc. 


i.Simboluri ascensionale 
Iconografia barocă privilegiază tema omului ascensional, a sfântului sau 
martirului beatificat, care se înalță la ceruri după moarte, asemenea lui Hristos și 
Fecioarei Maria. Starea de înălțare, levitația este un indiciu al corpului subtil, eteric, al 
sufletului descătușat de apăsarea terestră. 
Aşa cum afirmă Marcel Brion, “ redarea marilor teme baroce ca înălțarea, extazul, 


82 A Corbin, Istoria creştinismului, Editions du Seuil, 2007, p. 325 

triumful nu se putea face din punct de vedere material decât prin întruchiparea 
zborului dincolo de limitele ușor accesibile; scopul acestor teme era să înalțe 
deopotrivă privirea, cât și inima, spiritul, imaginaţia pentru ca ele să participe la gloria 
cerească ce era înfăţișată-'*? Un exemplu tipic în acest sens este pictura de altar ce 
redă Apoteoza Sf. loan Nepomuc din Bazilica romano-catolică orădeană. Sfântul, cu 
capul aureolat de cele 5 stele, e redat pe traseul ascensiunii sale din registrul celest, cu 
ochii îndreptaţi în sus, stând cu picioarele pe un grupaj de nori, înconjurat de îngeri 
care îl sprijină în ascensiune. În pictura altarului principal al Bazilicii, pictorul vienez 
Joseph Vincenz Fischer (1729-1810) a redat Înălțarea la cer a Fecioarei Maria, temă de 
o largă popularitate în pictura religioasă barocă. În picturile baroce, îngerii înaripați, 
norii şi cerul alcătuiesc mediul obișnuit în care se desfășoară ascensiunea celestă a 
persoanelor sfinte. 

Cerul populat de îngeri și sfinţi, plutind printre nori constituie un spațiu 
privilegiat în imagistica barocului, sălaș al Providenţei, locul fericirii paradisiace spre 
care se îndreaptă aspirațiile omului baroc. Mircea Eliade susţine ca cerul simbolizează 
chiar prin propriul mod de a fi infinitul, transcendenţa, prin simpla conștientizare a 
înălțimii sale infinite și inaccesibile, “preaînaltul” fiind un atribut prin excelenţă al 
Divinului.** 

În tradiția creştină a Părinților Bisericii, aripile sunt un simbol constant al 
spiritualizării și ascensiunii; în arta religioasă aripile îngerilor sunt simbolul obișnuit al 
înălțării la cer, al depășirii condiţiei terestre și al dobândirii stării spirituale*5. Ele denotă 
spiritualizarea absolută a ierarhiilor angelice aflate în proximitatea Providenţei. Aşa 
cum afirma Andrei Pleșu, aripa este “emblemă a urcușului duhovnicesc, a drumului în 
sus sau atribut al iubirii proteguitoare” “semnul distinctiv comun -îngerilor, monahilor 
și păsărilor-al strădaniei slujitoare“s$. 


j.Păsări și animale simbolice 

Simbol consacrat al Sf. Duh, al spiritului divin în care nu este nici o urmă de 
răutate, porumbelul e redat frecvent în cadrul decoraţiei sculpturale baroce. La 
Oradea porumbelul nimbat e redat la amvoanele baroce (Biserica “Sf. Ladislau”, Bazilica 
romano-catolică -Planșa XXVI.a., Capela Mizericordienilor-Planșa XXVI.b.). Reprezentat 
pe interiorul coronamentului, chiar deasupra capului preotului oficiant, porumbelul 
sugerează în acest caz harul divin care trebuie să fie prezent în cuvintele acestuia. Redat 
în stuc, el este integrat ca simbol al Sf Duh în cadrul reprezentărilor baroce ale Sfintei 
Treimi de la coronamentele de altar (altarele principale de la Capela Mizericordienilor, 
Bazilica romano-catolică, respectiv fosta Biserică franciscană). 

Mielul este una din reprezentările frecvente în arta creștină, îndeosebi cea 
occidentală, în directă asociere cu multitudinea referințelor biblice la acest simbol: 
motivul Bunului Păstor, comparaţia lui lisus cu Mielul jertfit (Isaia, 53,7) respectiv 
imaginea din Apocalipsa lui loan. Alegând să moară chiar atunci când este jertfit 
mielul pascal, lisus devine noul miel pascal care prin sângele său încheie noul 


% M. Brion, Homo pictor, Ed. Meridiane, 1977, p. 210 

% M. Eliade, Sacrul şi profanul, Ed. Humanitas, 2007, p. 89 

% J. Chevalier, A. Gheerbrant, Dicţionar de simboluri, vol |, Ed. Artemis, 1994, p.142 
8% A.Pleşu, Despre îngeri, Ed. Humanitas, 2003, p.140 

legământ între Dumnezeu și oameni”. Pentru creștini, mielul pascal jerfit este însuși 
lisus care a acceptat să se sacrifice pentru mântuirea tuturor oamenilor. Ca simbol al 
sacrificiului hristic, mielul figurează deasupra tabernacolului din Biserica “Sf. Ladislau” 
Motivul Bunului păstor care ține pe umeri oaia rătăcită este figurat pictural în fresca 
ce decorează Capela Palatului episcopal romano-catolic din Oradea. În alte două mici 
scene din Capela Palatului baroc figurează o mulțime de oi, simbolizând “turma” 
credincioșilor. 

Omul, leul, taurul și vulturul sunt cele patru fiinţe simbolice revelate în viziunile 
prorocului Ezechiel, respectiv ale Sf. Evanghelist loan. Încă din Evul Mediu, cele patru 
imagini vor apărea în miniaturi, la decorația sculpturală a portalurilor romanice și 
gotice, respectiv în pictura murală, devenind din acest moment simboluri consacrate 
ale celor patru evangheliști, atât în arta răsăriteană, cât şi în cea occidentală: îngerul 
pentru Sf. Matei, vulturul pentru Sf. loan, leul pentru Sf. Marcu și taurul pentru Sf. Luca. 

Motivul celor patru animale simbolice din textul biblic, redat în asociere cu cei 
patru evangheliști apare constant în arta religioasă occidentală și răsăriteană, până în 
zilele noastre. 

În arta barocă orădeană tema este ilustrată la decorația sculpturală de la amvonul 
Capelei mizericordienilor. Pe cupa amvonului sunt adosate animale sculptate, care 
figurează aici ca substitute ale evangheliștilor: taurul în locul Ev. Luca, leul în locul Ev. 
Marcu, îngerul în locul Ev. Matei, acvila în locul Ev.loan (Planșa XXVI.c,d,e.) Simbolizând 
caracterul spiritualizat, revelaţia divină cuprinsă în cea de-a patra evanghelie, 
acvila tronează cu aripile desfăcute deasupra globului pământesc situat deasupra 
coronamentului. Se spune că acvila poate fixa soarele cu privirea, fiind considerată un 
simbol al percepţiei luminii intelective, al înaltului nivel contemplativ al evangheliei 
lui loant?. Toate cele patru ființe simbolice sunt prevăzute cu aripi, simbol al inspiraţiei 
divine și au în fața lor Sf. Scriptură. 

Cei patru evangheliști, redați antropomorf apar însoțiți de aceleaşi simboluri ale 
inspiraţiei divine în cadrul frescelor care decorează pereţii Capelei Palatului episcopal 
din Oradea, realizate de pictorul bavarez Johann Nepomuk Schăpf. În nișe false, așezați 
pe socluri pictate sunt reprezentaţi în dreapta altarului evanghelistul Matei cu îngerul, 
evanghelistul Luca însoțit de taur, iar în partea stângă evanghelistul Marcu cu leul, 
evanghelistul loan cu acvila. 

Un alt context al picturii baroce orădene în care apar cei patru evangheliști în 
asociere cu animalele simbolice este fresca ce decorează Cupola Bazilicii romano- 
catolice din Oradea. Aici sunt redați șezând, după un model formal inspirat de 
pandantivii din Biserica “San Andreea della Valle” din Roma, în timp ce-și redactează 
propria evanghelie, sub inspiraţie divină (Planşa XXVI.f.). 

În pictura de altar Sf. Francisc de Assisi de la fosta biserică franciscană sunt 
redațţi niște pițigoi stând pe crengi, referire la capacitatea particulară a sfântului de a 
comunica cu lumea necuvântătoarelor (Planşa XXVII.a.) Pictura consacrată Sf. Anton de 
Padova de la aceeași biserică are ca element inedit prezența peștilor care se ridică la 
suprafaţa apei pentru a asculta predica sfântului (Planșa XXVII.b). 

Păunul este una din păsările cu semnificaţii ambivalente în arta creştină. Într-o 


% x x x Dicţionar cultural al Bibliei, Ed. Nemira. 1998, p.183 
8 Apud C. L. Ioniţă, op.cit, p.85 

accepţie pozitivă, simbolizează nemurirea, Raiul şi Învierea. Plinius cel Bătrân (23-79), 
în Istoria naturală afirmă că păunul își pierde podoaba de pene la începutul iernii și o 
redobândește primăvara; o altă tradiție, menţionată de Sf. Augustin (354-430) susține 
că păunul are o carne ce nu putrezește. Aceste argumente au făcut din pasăre un 
simbol consacrat al învierii sau nemuririi. În unele cazuri, păunul poate avea o conotație 
negativă, ca simbol al mândriei şi vanității excesive. Într-o gravură realizată în 1619 de 
Jacques Callot, păunul figurează ca atribut însoțitor pentru reprezentarea alegorică 
a Trufiei (lat. Superbia)**. Datorită acestei accepții malefice, trufia fiind considerată 
originea tuturor celorlalte păcate, păunul apare în iad alături de demonii izgoniți de 
Arhanghelul Mihail (pictura de altar Arhanghelul Mihail alungând îngerii căzuţi din 
Bazilica romano-catolică, Planșa XXVII.c.). 


k.Flori şi plante sacre 

Aluzie la puritate, crinul este încă din Evul Mediu unul din atributele consacrate 
ale Fecioarei Maria. El apare în sec. XI pe aversul unor monezi emise de episcopi a 
căror catedrală era închinată Fecioarei Maria. Din secolele XII-XIII se înmulțesc mărturii 
iconografice care fac asocierea dintre Sf. Maria și crin (1146 pe sigiliul Catedralei Nâtre- 
Dame din Paris, Fecioara ţine în mână o floare de crin)%. Crinului alb (Lilium candidum) 
i s-a atribuit o semnificaţie mistică, fiind numit în secolul al XIX-lea Madonna”. Asociat 
simbolic cu albul, crinul este o referire la puritatea și castitatea Mariei. Ținut în mână 
de un înger, el însotește “Înălțarea la cer a Mariei” realizată de Joseph Vincenz Fischer 
pentru altarul principal al Bazilicii romano-catolice din Oradea (Planșa XXVIII.a). 
Cu aceeași accepţie de simbol al purității, crinul este ținut în mână de Arhanghelul 
Gavril, în “Buna Vestire” (Colecţia Episcopiei romano-catolice). În barocul orădean, 
crinul figurează deopotrivă ca atribut al Sf. Anton de Padova, al Sf. losif (lujer de crin), 
respectiv al Sf. Emeric (mantia decorată cu flori de crin). Într-o variantă a Imaculatei 
din Colecţia Episcopiei romano-catolice, Fecioara Maria ține în mână un lujer ce crin și 
poartă pe cap o coroniţă din crini (Planşa XXVIII.b.). 

În iconografia creștină trandafirul (rosa) simbolizează potirul cu sângele 
Mântuitorului, respectiv rănile acestuia. Trandafirul roșu este asociat în mod curent 
Patimilor lui lisus. 

În pictura religioasă, trandafirul este atribuit deopotrivă Fecioarei Maria, numită 
şi “trandafirul fără spini”, pentru că nu a fost atinsă de păcatul originar, respectiv Rosa 
mystica în litaniile medievale. Asociat temei mariale, trandafirul apare în pictura 
“Înălțărea la cer a Fecioarei Maria” de Joseph Vincenz Fischer (Planșa XXVIII.a.). 

Simbol al victoriei în arta antică, frunzele de palmier erau aruncate în calea 
învingătorilor la jocurile olimpice. În acelaşi mod a fost omagiat lisus în momentul 
intrării sale în Ierusalim, fiind întâmpinat de populaţia orașului cu ramuri de finic. 
Momentul se află la originea creștinării simbolului, adoptat în arta religioasă ca simbol 
al omagierii Mântuitorului și sfinţilor, aluzie la victoria acestora asupra morţii, respectiv 


%D. Dancu, Jacques Callot (1592-1635), Ed. Meridiane, 1973 
% M. Pastoureau, op.cit., 2004, p. 112 
9 J. Tresidder, Symboles et symboliques.Les cl6s pour comprendre 1000 symboles du monde entier, 2000, p. 94 

câștigarea prin sacrificiu a Împărăției cerurilor”. Pentru Origene (185-254), “ramura de 
palmier este semnul victoriei în războiul ce se duce între trup şi duh”*. În Apocalipsa 
lui loan se spune că “cei mântuiţi vor sta înaintea Mielului îmbrăcaţi în veșminte albe 
şi având în mână ramuri de finic”. În arta barocă orădeană frunza de palmier apare ca 
element decorativ și simbolic pe amvoanele baroce (Bazilica romano-catolică etc.). 

Plantă ce rămâne verde în timpul iernii, laurul a devenit unul din simbolurile 
nemuririi”* .Emblemă a gloriei în antichitatea greco-romană, laurul apare ca răsplată 
divină a martiriului în scenele cu această tematică din arta creștină. În picturile 
baroce de altar, îngerii aduc în mâini coroniţe de laur şi ramuri de palmier, simbol al 
recompensei celeste a sfinţilor martirizaţi (Planşa XXVIII.c.). 

Frecvent utilizată în arta religioasă barocă, frunza de acant are în unele cazuri și 
o semnificaţie simbolică specifică. Simbolistica sa funerară este legată de o legendă 
consemnată de Vitruvius (80 î.Hr-23d.Hr), dupa care sculptorul Callimach s-ar fi 
inspirat pentru decorarea unui capitel dintr-un tufiş de acant crescut pe mormântul 
unei tinere. Cu această accepţie funerară frunza de acant decorează mensa altarelor 
din marmură, în formă de sarcofag ale Bazilicii romano-catolice din Oradea. 


|.Fructe simbolice 

Simbol euharistic, respectiv metaforă a unităţii Bisericii creștine, rodia a fost 
adoptată de Ordinul mizericordian ca metaforă a carităţii. Activi şi în Oradea, călugării 
mizericordieni și-au ridicat un complex alcătuit din spital, capelă şi farmacie. Abundenţa 
de seminţe a fructului a favorizat transformarea rodiei într-un simbol predilect al 
carităţii specifice activităţilor ordinului. Emblema Ordinului mizericordian era o rodie 
crăpată din cauza abundenței de seminţe, surmontată de o cruce latină și o stea cu 
şase colțuri”. Simbolul rodiei, ca aluzie la caritatea mizericordienilor apare în decorația 
stucată de la intrarea în farmacia „Rodia” (Planșa XXIX.a.), pe vasele farmaceutice vechi 
și în decoraţiile sculpturale din lemn ce decorează stranele provenite de la Capela 
Mizericordienilor, aflate acum în Biserica romano-catolică Olosig (Planşa XXIX.b.). 

Strugurele figurează în arta creştină în calitatea de simbol euharistic major pe 
tabernacolele baroce, la Bazilica romano-catolică (Planșa XXIX.c.). Apare în decorația 
stranelor sculptate din lemn provenite de la Capela Mizericordienilor, aflate acum în 
Biserica romano-catolică Olosig, respectiv în sculptura grilajelor din lemn de la Biserica 
romano-catolică Premonstratensă (Planşa XXIX.d.). 

În pictura barocă, mărul e ţinut frecvent în gură de șarpele adamic, simbolizând 
fructul oprit, ispita sau păcatul care s-a abătut datorită primului cuplu, asupra întregii 
omeniri (pictura de altar“Sf Treime” din Bazilica romano-catolică, respectiv“Sf. Ana cu 
Maria copil” din fosta Biserică a franciscanilor, azi în Biserica romano-catolică Olosig). În 
reprezentările Imaculatei șarpele încolăcit în jurul globului pământesc ţine în gură un 
măr. Atunci cânde ținut în mână de persoanele sfinte, mărul simbolizează capacitatea 


% Apocalipsa lui loan, VII, 9:"Cei care sunt mântuiţi vor sta înaintea Domnului îmbrăcaţi în veşminte albe și 
având în mână ramuri de finic”, în Biblia, 1991, p. 1211 

% F. Tristan, Primele imagini creștine. De la simbol la icoană (secolele II-VI), Bucureşti, Ed. Meridiane, 2002, p. 
2002, p.82 

% J. Chevalier, A. Gheerbrant, Dicţionar de simboluri, vol II, Ed. Artemis, Bucureşti, 1994, p.200 

% Di6s |., Vicziân J.(coord.), Magyar Katolikus Lexikon, vol. V, Budapest, 2000, p.352 

acestora de a învinge forţele răului, de a mântui omenirea de efectele păcatului 
originar. În pictura de altar Sf. Treime realizată de Johann Ignaz Cimbal, doi îngeri redaţi 
la baza compoziţiei țin în mână fructul Pomului Cunoașterii, simbol al victoriei asupra 
ispitei și morții intrate în lume prin păcatul originar. 


m. Pomul Cunoașterii Binelui și Răului 

Imaginarul paradisiac s-a elaborat în timp, având ca punct de plecare relatarea 
din Cartea Genezei. Pornind de la acest text a luat naștere cea mai frecventă imagine a 
Raiului din arta creştină europeană, aceea a Paradisului-Grădină. Tema este integrată 
picturii de altar consacrate Sfintei Ana din Biserica romano-catolică Olosig. Grădina 
Edenului este simbolizată prin Pomul Cunoașterii Binelui și Răului, un măr încărcat de 
fructe de trunchiul căruia este încolăcit șarpele care i-a ispitit pe Adam și Eva (Planșa 
XXIX.e.). Pictura sugerează starea paradisiacă în care relația omului cu natura era 
idealizată, fiind bazată pe viețuirea armonioasă cu cele mai diferite specii de animale? 
(cerb, vulpe, leu,urs, câine, cămilă). În pictură apare şi inorogul, animal fantastic, un 
cal alb cu un corn în frunte, simbol al Fecioarei Maria. Mărul aflat pe jos, lângă șarpe 
figurează ca fruct malefic, simbol al tentaţiei și emblemă a păcatului originar. 


n. Șarpele 

În picturile religioase baroce motivul șarpelui apare frecvent în calitatea de 
simbol malefic. Încolăcit în jurul globului pământesc, ţinut în mâini sau doar privit 
de Adam și Eva, el figurează ca un simbol universal al răului, ispitei, diavolului și cea 
mai evidentă aluzie la păcatul originar. Încolăcit de Pomul Cunoașterii din Grădina 
Edenului, șarpele întruchipează principiul tentaţiei care a amăgit primul cuplu, dar și 
al capcanelor cunoașterii (pictura de altar Sf Ana cu Maria-copil din Biserica romano- 
catolică Olosig). Când e redat încolăcit în jurul globului terestru, în reprezentările 
Imaculatei, șarpele simbolizează faptul că omenirea întreagă poartă amprenta 
păcatului originar al primului cuplu. Şarpele apare și deasupra cupei cu otravă oferită 
Sfântului Evanghelist loan. 

Conform unor interpretări, șarpele strivit de Fecioara Maria în reprezentările 
Imaculatei ar simboliza “demonul” Reformei pe care dorea să-l anihileze Biserica 
romano-catolică în acea epocă. În acest sens, șarpele epocii baroce ar fi un simbol 
ascuns al credințelor “eretice”. Aluzia la “demonul” protestant apare în pictura de altar 
“Sf. Arhanghel Mihail alungând îngerii căzuţi” din Bazilica romano-catolică. Aici Sf. 
Mihail, conducătorul oștilor îngerești, e redat cu sabia ridicată, pe punctul de a ucide 
demoni roșii și negri cu cap uman și corpuri reptiliene. 


o. Atribute personale ale sacralităţii 
O categorie distinctă a simbolurilor o constituie cele care întrunesc calitatea 
de atribute, respectiv semne de identificare ale sfinţilor. Cele mai multe din această 
categorie sunt rezervate persoanelor cu cel mai înalt grad de sfinţenie și spiritualitate- 
lisus și Fecioara Maria. În arta barocă orădeană întâlnim următoarele simboluri care 
însoțesc reprezentări ale persoanelor sfinte, în pictură sau sculptură, în mediul catolic: 


% Biblia, Isaia, XI:6-9: “Atunci lupul va locui împreună cu mielul şi leopardul se va culca lângă căprioară; şi 
viţelul şi puiul de leu vor mânca îmreună şi un copil îi va paşte“, 1991, p.691 

Dumnezeu-Tatăl are ca atribute sceptrul, globul pământesc, simbolizând 
suveranitatea Sa asupra Lumii, respectiv nimbul triunghiular. În cadrul barocului 
orădean, tema apare în pictura de altar “Sf. Treime” de Johann Ignaz Cimbal din 
Bazilica romano-catolică, respectiv în scena Sf. Treimi de pe fresca Cupolei din aceeași 
biserică. Dumnezeu-Tatăl e redat după aceeași tipologie în decorația sculptată de la 
coronamentul altarului principal al Capelei Mizericordienilor. 

Sf. Fecioară Maria e simbolizată de crin, atribut al purității, trandafirii fără 
spini, simbol al iubirii divine, cornul Lunii, cununa din 12 stele, menţionate în 
descrierea Apocalipsei şi rozariul. Sf. Fecioară apare însoţită de aceste atribute (crinul, 
trandafirii, Luna și cununa de stele) în variantele baroce ale Imaculatei (fosta Biserică 
a franciscanilor) și în pictura altarului principal “Înălţarea la cer a Fecioarei Maria” din 
Bazilica romano-catolică. Aici îngerii ţin în mâini lujeri sau coroniţe din flori de crin, 
aluzie la puritatea Mariei, respectiv trandafiri, referire la iubirea acesteia. 

lisus Hristos are ca atribute Crucea, Sf. Inimă, Arma Christi, potirul euharistic, 
globul cu cruce 

Avraam este reprezentat în legătura cu scena sacrificiului, în care îngerul Domnului 
intervine pentru a opri jerfirea lui Isaac. Tema este redată pe ușa tabernacolului din 
Bazilica romano-catolică, exprimând simbolic o analogie între jerfa lui Avraam, care a 
intenţionat să-și aducă propriul fiu ca ofrandă Domnului și Hristos care s-a oferit pe 
sine ca jerfă de ispășire pentru întreaga omenire. 

Melchisedec, rege preot al lerusalimului, ţine în mîlini pâinea cu care l-a împărtășit 
pe Avraam, prefigurare a Euharistiei instituite de lisus Hristos. 

Moise simbolizează legea Vechiului Testament şi apare în decorația cupolei din 
Bazilica romano-catolică, având ca atribute Tablele Legii, bastonul, două raze de 
lumină care îi ies din frunte 

Aaron apare lângă Moise, care l-a consacrat mare preot al cultului monoteist 
iudaic, remarcându-se prin veșmintele preoțești albe; deasupra capului său se află o 
flacără, simbol al harului divin. 

David apare tot în decorația Cupolei din Bazilica romano-catolică, este redat ca 
rege, îmbrăcat în mantie purpurie și cântând la harpă, atributul său consacrat, însoțit 
de un înger ce ţine Cartea Psalmilor şi de altul cu o cădelniţă. 

Sflosif are ca atribute toiagul înflorit, atelierul și uneltele de tâmplărie, respectiv 
crinul, simbol al castităţii sale. Este redat în interiorul atelierului său de tâmplar în 
pictura de altar “Sf. Familie” de Joseph Vincenz Fischer; un înger ține în mână toiagul 
înflorit, simbol al alegerii sale ca logodnic al Mariei. Cultul său a fost promovat de 
iezuiți și de Sf. Tereza de Avilla; în pictură apare în scenele de tipul Sacra Familie. 

Isaia, cel mai de seamă dintre profeţi, dobândește o importanţă crescută în 
epoca barocului. Este profetul care l-a anunţat pe lisus, vorbind despre nașterea sa, 
respectiv despre Patimi. E redat în Capela Palatului baroc ca om în vârstă, cu barbă, 
avînd ca atribut fierăstrăul - aluzie la martiriul său și ţinând în dreapta un rotul cu 
inscripţia: EVANGELI / ZABUNT DEVM / ISRAEL. ISA. XXIX/ XXIII”. 

Ezechiel, primul dintre profeţi, e pictat pe pereţii Capelei Palatului baroc ca un 
bărbat în vârstă, cu mantie lungă și barbă, ţinînd un rotul cu inscripţia: VOS GREGES / 


97 Şi se vor teme de Dumnezeul lui Israel “, /saia, XXIX, v. 23, Biblia, 1991, p. 704 

MEI / GREGES / PASCVAE MEA / DICIT DNS / Ezech. / XXXIV v.XXX/% 

Sf loan Botezătorul are ca atribute veşmântul din păr de cămilă, o cruce lungă, 
mielul. E redat ca înger-copil arătând cu mâna spre lisus în lucrarea “Sf. Familie” din 
Bazilica romano-catolică. Într-o sculptură barocă din lemn aflată în Colecţia Bazilicii e 
redat îmbrăcat în veșşmântul din păr de cămilă, purtând o cruce înaltă cu inscripţia “lată 
Mielul lui Dumnezeu”. 

Evangheliştii sunt reprezentaţi aşezaţi, surprinşi în timp ce-şi scriu, sub inspiraţie 
divină primele cuvinte ale propriei evanghelii. 

Sf. Evanghelist loan e simbolizat prin acvila, cupa cu otravă din care iese un 
şarpe, îngerul inspiraţiei divine, un rotul cu inscripţia “In Principio erat Verbum”. 
Evanghelistul apare însoţit de aceste atribute într-o pictură de altar din Bazilica 
romano-catolică. Acvila cu carte, tronând deasupra coronamentului de la amvonul 
Capelei mizericordienilor este un substitut al evanghelistului. 

Sf. Evanghelist Luca, are ca elemente de identificare icoana Fecioarei Maria, aluzie 
la calitatea sa de pictor, Sf. Scriptură, rotul scris, taurul, taurul cu evanghelie 

Sf.Evanghelist Matei-işi redactează evanghelia asistat de înger, simbol al 
inspiraţiei divine 

SfEvanghelist Marcu are ca atribute evanghelia proprie, rotul, leul înaripat, leul 
cu cartea 

Sf Arhanghel Mihail, arhanghel războinic, principalul adversar al diavolului, 
are ca elemente de identificare sabia de foc cu care ucide demonii, vestimentația 
de soldat roman, aluzie la calitatea de comandant al oștilor divine, balanţa ca care 
cântăreşte sufletele defuncților. El este îngerul creştin al morţii, ducând sufletele 
defuncţilor în Rai, unde le cântărește în balanţă și veghează ca diavolul să nu tragă 
cumpăna de partea lui. În ceasul morţii, îngerul coboară şi oferă fiecarui suflet şansa 
de a se spovedi înainte de moarte, astfel limitând influenţa forţelor malefice. Această 
accepțţie este sugerată în pictura “Moartea Sfintei Ana” din Colecţia Episcopiei romano- 
catolice din Oradea, unde Sf. Arhanghel Mihail vine în ajutorul acesteia în momentul 
premergător morţii, pentru a anihila forțele malefice simbolizate printr-un demon. Ca 
și conducător al oștilor îngereşti și păzitor al Bisericii, Arhanghelul Mihail este duşmanul 
suprem al lui Satan și al îngerilor căzuţi. O pictură de altar consacrată arhanghelului în 
Bazilica romano-catolică, îl reprezintă triumfând asupra îngerilor rebeli, aluzie la lupta 
împotriva protestantismului. 

Sf. Nepomuc are ca simboluri crucifixul, nimbul din 5 stele, limba și îngerul cu 
degetul lipit de buze. Patron al secretului confesional, dar și protector împotriva 
bolilor, inundaţiilor şi morţii neaşteptate, Sf. Nepomuc e redat în pictura de altar a 
Bazilicii romano-catolice şi în sculptura de la portalul Spitalului Mizericordian. 

Sf Barbara e însoţită de turnul în care a fost închisă, respectiv potirul cu ostie. 
Are un altar propriu în Bazilica romano-catolică și apare în decorația sculpturală a 
amvonului din fosta Biserică a franciscanilor . 

Sf. Petru și Pavel au ca simboluri cheile şi tiara papală, crucea pe care au fost 
răstigniţi. Martiriul celor doi este redat într-o pictură de altar din Bazilica romano- 
catolică. 


% + Voi sunteţi oile Mele, oile păşunii Mele, zice Domnul Dumnezeu ”, Ezechiel, XXXIV, v. 31 , Biblia, 1991, p. 
840 

Sf. Francisc e identificabil prin intermediul stigmatelor, rasa de culoare brună, 
craniul, păsările. E redat însoţit de aceste atribute în picturi de altar aflate în fosta 
Biserică a franciscanilor. Într-una din ele Sf. Francisc e redat vorbind cu păsările. 

Sf. Carlo Borromeo are ca atribute pălăria şi hainele roșii de cardinal, crucifixul, 
Biblia și craniul. Model exemplar al Contrareformei active, care a îmbinat zelul pastoral 
cu caritatea și spiritul de sacrificiu față de pentru credincioși în timpul epidemiei de 
ciumă din Milano, Sfântul Carlo Borromeo a cunoscut o deosebită popularitate în 
epoca barocului, fiindu-i consacrate numeroase capele și altare. Carlo Borromeo apare 
însoțit de atributele specifice funcţiei și activității sale în pictura de altar a Capelei 
Palatului baroc din Oradea. 

Sf. Anton de Padova îl ţine pe lisus copil în brațe, fiind însoţit de crin, respectiv 
peștii cau care vorbea. Aceste atribute apar în pictura barocă provenită de la fosta 
biserică a franciscanilor, azi în Biserica romano-catolică Olosig. În fundalul picturii e 
redat Sf. Anton ţinându-și celebra predică ascultată de peștii ieșiţi la suprafața apei pe 
plaja din Rimini. În acest caz, ca şi în sculpturile din secolele următoare, Sf. Anton îl ţine 
pe lisus-copil într-o mână și lujerul de crin în alta, aluzie la comuniunea mistică dintre 
cei doi, menționată într-o relatare din Liber miracolum. 

Sf. Juan de Dios are ca atribut pelerina cu care acoperă un bolnav. În aceasta 
variantă este redat în centrul grupului sculptural de la portalul Capelei Mizericordienilor. 

Sf. Augustin, Sf. Tereza au ca simbol distinctiv inima în flăcări. Sf. Augustin ține 
în mână o inimă în flăcări într-o pictură din Colecţia Episcopiei romano-catolice, iar 
Sf. Tereza în cadrul unei sculpturi din lemn aflată în Capela Mizericordienilor. Model 
al misticismului extatic baroc, Sf. Tereza de Avilla e reprezentată într-o altă sculptură 
barocă din Oradea în momentul unei viziuni cu mâinile ridicate spre cer și gura 
întredeschisă (Colecţia Muzeului Ţării Crișurilor). 

Sf. Florian e identificat prin carafa din care varsă apă peste o casă incendiată, 
casa, steagul, vestimentația de soldat roman. Sfântul apare însoțit de aceste atribute 
în sculptura în piatră de la portalul Spitalului mizericordian, respectiv într-o sculptură 
în lemn din Capela Mizericordienilor. 

Sf. Ștefan are ca atribut coroana Regatului ungar 

Sf. Emeric e identificat prin pelerina decorată cu flori de crin sau lujerul de crin.O 
sculptură din gips a Sfântului Emeric, de la altarul principal al Bazilicii romano-catolice 
îl reprezintă ţinând în mână un lujer de crin poleit 

Sf. Ladislau poartă costumaţie de vânătoare și ţine în mână planul Catedralei 
romano-catolice din Cetatea Oradiei. Apare cu aceste atribute în pictura din transeptul 
Bazilicii romano-catolice. În costum de vânătoare cu platoșă, Sf. Ladislau e redat într-o 
sculptură din lemn aflată în Bazilica romano-catolică. 


p. Fizionomia şi gestica 
În arta religioasă barocă fizionomia şi gestica au o semnificaţie simbolică 
precisă. Expresia facială, privirea, poziția corpului și gestica mâinilor au o finalitate 
psihologică și se integrează motivului iconografic pentru a exterioriza stările sufleteşti 
intense, specifice sfinților din epoca barocă: extazul mistic, suferința martiriului, 
ardoarea credinței, uimirea provocată de miracol. 
Ochii ridicaţi spre cer (cu forma specifică a unei jumătăți de castană) ca indiciu al 

apartenenței la tipologia barocă, sugerează capacitatea efectivă, reală, de comunicare 
a sfântului cu sacrul, exprimând o gamă variată de stări sufletești (adorare, extaz mistic, 
devoțiune), corespunzătoare darurilor supranaturale speciale oferite acestuia de către 
Providenţă (viziuni, revelații, intervenţii supranaturale). Mai ales în scenele de apoteoză 
ale sfinţilor, respectiv Înălțarea la cer a Fecioarei Maria, persoanele sfinte, al căror 
corp îşi începe ascensiunea celestă, sunt redate cu privirea orientată spre cerul care 
se pregătește să le primească.Verticalitatea ascendentă este un simbol al urcușului 
spiritual, un arhetip plastic pentru aspiraţia spre transcendent specifică omului baroc*. 

Sfinţii sculptați în lemn care făceau parte din primul altar al Bazilicii romano- 
catolice din Oradea constituie un exemplu relevant pentru felul în care corpul uman 
se poate el însuși într-un corp-simbol al unei anumite stări sufleteşti. Privirea lor este 
constant orientată în sus, spre cealaltă lume cu care comunică direct și spre care se 
îndreaptă cu toată ființa lor. Principalele stări psihice exteriorizate pe chipul acestora 
sunt: 

Suferinţa este ilustrată de figura îndurerată a Sf. Fecioare Maria, prin intermediul 
fizionomiei care devine o expresie concentrată a suferinţei trăiteîn momentul Patimilor, 
dar şi a implorării milei divine 

Extazul mistic ca stare sufletească intens explorată de artistul baroc e evident 
mai ales în reprezentările Sf. Tereza, cea mai înzestrată cu haruri divine dintre sfinţii 
baroci 

Devoţiunea este redată prin mâinile aduse la piept și expresia de adoraţie 

Pocăinţa este asociată și în baroc cu reprezentarea Mariei Magdalena 

Vizionarismul ca amprentă a Revelaţiei divine, este vizibil în expresia facială a 
profeților înaintemergători ai lui lisus, ( regii profeţi ai Vechiului Testament, Sf. loan 
Botezătorul ), respectiv a Sf. Evanghelist loan. 


9 N. Deleanu, Simboluri ascensionale în pictura barocă, în Sargetia, XXVIII-XXIX, 1, 1999-2000, p. 437 

III. SIMBOLURI ÎN ARTA ICONOSTASELOR 
BAROCE DIN ORADEA 


O parte din simbolurile mistice ale barocului apar și în arta de factură răsăriteană. 
Interzicând sculptura figurativă, cultul ortodox a asimilat simbolurile mistico- 
abstracte ale creștinismului la nivelul decoraţiei sculptate a iconostaselor, amvoanelor 
și obiectelor de cult, dar și al picturii. 


a.Tetragrama și Ochiul Divin 

Dintre elementele decorative cu funcţie simbolică, în mediul românesc este 
preluat pe filieră barocă motivul abstract al Tetragramei înscrise în triunghiul poleit. 
Literele numelui divin sunt traforate și înscrise în triunghiul poleit la coronamentul 
iconostasului din Biserica ortodoxă “Sf. Arhangheli” din cartierul Velența. Redat 
deasupra icoanei centrale a Coborârii de pe cruce de la Biserica ortodoxă“Sf. Arhangheli” 
din Velența, numele sfânt este un simbol al prezenţei Tatălui ceresc care a îngăduit 
sacrificiul hristic pentru răscumpărarea omenirii. Ochiul divin pictat, înscris în triunghi, 
înconjurat de raze aurii veghează simbolic pe semicalota altarului (Planşa XXX.a.). 


b. Arma Christi 

Desemnând instrumentele torturii, care au însoțit Patimile Mântuitorului, Arma 
Christi este o temă privilegiată a barocului, o denumire generică pentru grupul de 
obiecte folosite în timpul Patimilor lui lisus: coroana de spini, coloana de care a fost 
legat, biciul Flagelării, ciocanul și pirioanele, crucea Răstignirii, sulița cu care a fost 
străpuns, trestia cu buretele înmuiat în oțet, inițialele inscripţiei ce a figurat pe crucea 
răstignirii (I.N.R..). 

O parte din aceste obiecte, traforate și poleite, sunt redate la coronamentul 
iconostasului de la Biserica Ortodoxă din cartierul Velența, fiind asociate Crucii cu 
molenii (Planşa XXX.b.). Ele reflectă o modalitate frecventă de sugestie barocă a 
Patimilor lui lisus prin intermediul obiectelor simbolice ale supliciului: sulița, bățul de 
trestie cu buretele înmuiat în oțet, cuiele redate în asociere cu Crucea pe care a fost 
răstignit Mântuitorul. Considerate arme împotriva răului, ele erau alăturate frecvent 
crucifixelor din secolul al XVIII-lea, fiind redate şi în pictură lângă Crucea Răstignirii. În 
pictura ortodoxă de influenţă barocă, pe crucea monumentală ţinută de lisus în icoana 
Încoronării Preacuratei de Sf. Treime (iconostasul Bisericii cu Lună) este aşezată coroana 
de spini. 


c.Crucea cu molenii 
Este scoasă în evidenţă, fără excepţie ca simbol central în cadrul iconostaselor. 
Traforată în lemn și pictată, ea încoronează iconostasele ca expresie concentrată a 
sacrificiului hristic, simbol al Patimilor, dar și al mântuirii. La Biserica cu Lună, crucea 
cu molenii are deasupra o imitație de draperie vișinie, aluzie la perdeaua sfâșiată în 
momentul morții lui lisus. 

d.Coroana 
Motivul coroanei imperiale, referire la calitatea lui lisus de Împărat al Cerului și 
al Pământului revine în decorația pieselor de mobiler de factură barocă, fiind redat 
deasupra icoanei Plângerii Domnului de la iconostasul Bisericii cu Lună, respectiv a 
tronului arhieresc din Velenţa. Pictural, coroana apare şi în tema Încoronarea Preacuratei 
de Sf. Treime, ca simbol al calității de împărăteasă cerească a Fecioarei Maria. 


e.Simboluri euharistice 

Sacramentul euharistic ocupă un loc central în cadrul cultului ortodox, 
constituind esenţa liturghiei şi având cea mai complexă semnificaţie simbolică. În 
viziunea ortodoxă, Hristos este prezent în Taina Sfintei Euharistii prin care se comunică 
fiinţial, spiritual până în zilele noastre'%. 

Părintele liturghiei răsăritene, Sfântul loan Gură de Aur sintetizează plastic 
taina unităţii Bisericii, a comuniunii spirituale a tuturor membrilor ei cu Hristos prin 
intermediul Euharistiei :"Căci după cum pâinea este unirea mai multor boabe adunate, 
aşa încât să nu se arate grăuntele, ci ca să fie acele grăunţe ca în unire să nu fie vădită 
deosebirea dintre ele, tot astfel şi noi ne unim unii cu alţii și cu Hristos. Ca tu să nu te 
hrănești dintr-un trup, iar acela din altul, ci toți din același ”. 

În viziunea spiritualității ortodoxe, misterul prefacerii cinstitelor Daruri în 
Trupul și Sângele Mântuitorului este înfăptuit în altar în urma rugăciunii de invocare 
a Sfântului Duh, fiind ascuns de privirile credincioșilor prin peretele despărțitor al 
iconostasului. Conform doctrinei ortodoxe, elementele esenţiale ale lumii vegetale 
(grâul şi strugurele), respectiv roadele acestora (pâinea şi vinul) sunt Trupul și Sângele 
Domnului. Prima atestare documentară despre întrebuinţarea pâinii și vinului la Sfânta 
Liturghie, despre rostirea rugăciunii de binecuvântare și sfințire a acestora se află în 
Apologia | a Sfântului lustin Martirul scrisă între anii 150-160". 


e.1.Potirul euharistic, pâinea și vinul 

Potirul'% euharistic din care ies spice de grâu și ciorchini de struguri este o 
imagine cu aluzii euharistice explicite, rezumând plastic taina centrală a creștinismului. 
Din potir ies spice, simbolizând pâinea- trupul lui Hristos, respectiv ciorchini- aluzie 
la sângele lui Hristos. În întreaga artă creștină potirul euharistic simbolizează Noul 
Legământ al lui Dumnezeu cu oamenii, instituit de însuși Hristos în Joia dinaintea 
Patimilor și reactualizat la fiecare liturghie'?. 

Pâinea, cu un simbolism complex, are o întrebuințare frecventă în cultul ortodox, 
fiind folosită ca materie de bază la săvârşirea Euharistiei în cadrul Sfintei Liturghii, 
precum și la oficierea altor slujbe bisericesti (Litia, parastasul). Pâinişoarele mici și 
rotunde aduse de credincioși la sfântul altar sub formă de prescuri (gr. aducere înainte) 


'% |.Leonte, op.cit, p. 107 

1! Arhim. lector. dr. V. Miron, Materia cultică și semnificaţia ei simbolico- mistică, site: http/www. 
crestinortodox.ro/ /liturgica/viata-liturgica/materia-cultica-semnificatia-simbolico-mistică 

'%2 Potirul (gr. poterion = cupă), simbolizează suferinţele lui lisus în Noul Testament, respectiv paharul de 
la Cina cea de Taină (simbol euharistic); cupă din matel preţios în care se pune vinul amestecat cu apă, 
transformat în timpul Sf. Liturghii în Sângele lui Hristos 

103 Biblia, Matei, 26: 27-28: " Beţi dintru acesta toți, că acesta este sângele Meu, sângele legământului celui 
nou ”, 1991, p. 956 

au imprimate pe ele simbolul hristic: crucea înscrisă într-un pătrat având încrustate 
în interiorul ei inițialele numelui Mântuitorului: /s. Hr. Ni. Ka.tr. lisus Hristos învinge). 
Prescurile aduse ca ofrandă de credincioși simbolizează pâinea pregătită de sfinţii 
apostoli pentru Cina cea de Taină a cărei comemorare tainică este realizată la fiecare 
liturghie. 

Cina cea de taină, cu simboluri euharistice explicite este transpusă pictural în 
interiorul unui cartuș de la iconostasul Bisericii Ortodoxe “Sfinţii Arhangheli“ din 
cartierul Velenţa (a doua jumătate a sec. al XVIII-lea). lisus și apostolii stau în jurul unei 
mese circulare în centrul căreia se află un pahar cu vin roșu (potirul), o pâine și pești, 
toate acestea fiind considerate simboluri euharistice (Planșa XXX.c). 

La iconostasul Bisericii cu Lună, lisus binecuvântează potirul aflat în centrul 
Cinei euharistice, iar în locul pâinii dospite se află azime'%, aluzie la pâinea nedospită 
consumată la Paștele evreesc, comemorare a plecării izraeliților din Egipt (Planșa 
XXX.d.). 


e.2.Viţa de vie 

Imaginea viței de vie este frecventă ca motiv decorativ în arta sacră, fiind cea 
mai importantă plantă din punct de vedere al semnificației mistice creștine. Des 
menţionate în Biblie, inclusiv în Vechiul Testament, planta și fructul acesteia au devenit 
simbolul consacrat al Hristos care face frecvent referire la el: “Eu sunt via, voi sunteţi 
mlădiţele”. Conform textului evanghelic via simbolizează Împărăţia lui Dumnezeu, 
vinul fiind un simbol major al noului legământ pe care lisus l-a făcut apostolilor în 
Joia dinaintea Patimilor. În accepţie creştină, vița de vie și rodul acesteia- strugurele, 
respectiv vinul este, înainte de toate, simbolul Cinei celei de Taină, al sângelui vărsat pe 
cruce, al sacrificului euharistic reeditat de fiecare liturghie; via ne oferă vinul așa cum 
Hristos își oferă Sângele Său. Viţa de vie apare adesea în cadrul decoraţiei sculpturale 
a iconostaselor orădene, fiind o aluzie evidentă la “sângele Domnului“ scurs pe 
cruce și transformat în hrană spirituală. Importanţa majoră a simbolului viței de vie 
e determinată atât de utilizarea vinului la ritualul Sfintei Liturghii, cât şi la ritualurile 
de înmormântare, situaţie în care simbolizează nemurirea sufletului și Învierea celor 
răposaţi!%. 


e.3.Peștele 
Între simbolurile utilizate de creştinismul primar, cel al peştelui are o importanţă 
particulară. Popularitatea sa printre creştini se explică îndeosebi prin acrostihul 
ICHTHUS (lisus Hristos, Fiul lui Dumnezeu, Mântuitorul), ale cărui iniţiale alcătuiesc 
în limba greacă cuvântul pește. Dacă acrostihul conţinea o sintetică profesiune de 
credință creștină, încrederea în natura divină a lui lisus-Mântuitorul, peștele a servit ca 
substitut al reprezentării lui lisus și ca semn de identificare între creștini în perioada 


104 Azimă (gr. a= fără, dzume= drojdie), pâinea fără drojdie, nedospită; evreii consumau asemenea pâini în 
timpul sărbătorilor de Paşti, în amintirea părăsirii Egiptului. Creștinii bisericilor latine, armene, maronite 
se împărtășesc cu ” pâine azimă” sau ostie, în Dicţionar cultural al Bibliei, Ed. Nemira, București, 1998, 
p.37; catolicii o folosesc la împărtășanie începând din sec. al IX-lea, în Dicţionar enciclopedic al Bibliei, Ed. 
Humanitas, 1999, p. 44 

1% L. Gruia, Plante spontane și cultivate utilizate n ritualuri religioase, Ed. Buna Vestire, Blaj, 2010, p. 93 

persecuțiilor romane. 

Cea mai veche referinţă livrescă referitoare la simbolismul peștelui aparține 
lui Clement din Alexandria (150-217). Sf. Augustin (354-430) este primul teolog care 
a conferit acestui simbol o semnificaţie euharistică în Tratatul asupra Evangheliei lui 
loan. Într-o inscripție păstrată la Muzeul Vaticanului se vorbește de peştele-Hristos 
ca aliment al Cinei euharistice. Ca simbol al mesei euharistice, peştele apare alături 
de pâine şi vin în redarea Cinei celei de Taină de la iconostasul Bisericii ortodoxe din 
cartierul Velenţa (Planșa XXX.c.). 


f.Păsări și animale simbolice 

Porumbelul este redat în calitatea de substitut simbolic al Sf. Duh, atât la 
iconostasul Bisericii ortodoxe din Velenţa, cât şi la iconostasul Bisericii cu Lună (Planşa 
XXXI.a.). În icoanele influențate de limbajul pictural baroc, dinspre porumbel pornesc 
fascicule sau raze de lumină, iar în alte cazuri este înconjurat de un halou circular 
alcătuit din lumină difuză. În scena Pogorârii Sf. Duh de la iconostasul Bisericii cu Lună, 
dinspre porumbel coboară razele de lumină, dar și limbile de foc ale Sf. Duh (Planşa 
XXXI.b.). 

Un alt simbol hristic, redat sculptural în mediul românesc ortodox îl constituie 
pelicanul. Pasărea, sculptată în lemn şi poleită, sfâşiindu-şi pieptul cu ciocul pentru 
a-și hrăni puii, tronează pe coronamentul de amvon al Bisericii cu Lună din Oradea, 
evocând simbolic Patimile Mântuitorului (Planşa XXXI.c.). 

Pelicanului i s-a atribuit încă din arta medievală o semnificaţie direct legată 
de jerfa lui Hristos, simbol al carităţii, altruismului și capacităţii de sacrificiu. Pasărea 
care-şi hrăneşte puii cu propriul sânge are ca punct de plecare o legendă medievală 
transpusă în artă ca substitut simbolic al sacrificiului hristic. Conform legendelor din 
Fiziolog pelicanul mamă, atunci când nu mai are cu ce să-și hrănească puii, îşi sfâşie 
pieptul cu ciocul, oferindu-le ca hrană propriul sânge. O altă versiune a legendei 
afirmă că pelicanul îşi hrănește astfel puii aflați pe moarte, pierzându-și viaţa în urma 
acestui sacrificiu. Simbolul a fost investit cu semnificaţii hristice, devenind o aluzie la 
sacrificiul Mântuitorului, respectiv la Euharistie. Asemenea pelicanului, Hristos se oferă 
morţii pentru a-i salva pe oameni'%. Analogia are la bază ideea că așa cum sângele 
pelicanului devine hrană pentru puii săi, sângele lui Hristos se transformă în hrană 
spirituală pentru creştini. Pe de altă parte, se credea că pelicanul are capacitatea de a 
supraviețui rănilor sale; la fel ca şi Mielul, el sugerează și substituie sacrificiul lui lisus pe 
cruce. În acest sens, este semnificativ faptul că Colegiile Corpus Christi din Cambrige şi 
Oxford au ca embleme pelicanul. 

Mielul apare ca simbol premonitoriu al sacrificiului hristic în icoana Nasterii 
Domnului de la iconostasul Bisericii cu Lună (Planșa XXXI.d.). 

Cei patru evangheliști apar însoțiți de simbolurile consacrate pe bolta Bisericii 
ortodoxe“Sf. Arhangheli” din Velenţa: Sf. Matei cu îngerul, Sf.Ioan cu acvila, Sf. Marcu cu 
leul, Sf. Luca cu taurul. Aluzie la scrificiul hristic, Mielul înjunghiat, simbol premonitoriu 
al Patimilor, este redat în centrul Cinei celei de Taină de la iconostasul Bisericii cu Lună. 

În mediul ecleziastic ortodox din Oradea alegoriile sunt mai puţin prezente 
ca modalitate de expresie picturală. O excepţie o constituie povestea lui lona redată 


1% X, Coadic, Enciclopedia francmasoneriei. Iştorie, personaje, simboluri, Ed. Niculescu, 2010, p. 153 

în pictura iconostasului Bisericii ortodoxe din Velenţa (Planşa XXXI.e.). Aceasta este 
una din cele mai vechi teme din arta creștină timpurie, primele reprezentări apărând 
în pictura catacombelor (sec.Il-IV) ca aluzie simbolică la Înviere. Povestea lui lona, 
strigătul său de disperare către divinitate și salvarea sa miraculoasă simbolizează 
condiția omului care se reîntoarce la divinitate mai ales atunci când este expus unor 
mari încercări. Interpretarea alegorică conferită de teologi temei se referă la asocierea 
întâmplării cu episodul Răstignirii, Îngropării şi Învierii lui lisus". Astfel, cele trei zile de 
suferinţă și întuneric în burta chitului au fost interpretate ca o anticipare a Coborârii în 
mormânt a lui lisus şi a Învierii Sale după trei zile. Balena apare la iconostasul Bisericii 
ortodoxe din Velenţa în asociere cu Povestea lui Ilona, aluzie simbolică la moartea și 
Învierea lui lisus. 


g. Atribute ale sfinţilor 

Medalioanele pictate de la iconostasului principal şi iconostasului mic al Bisericii 
"Sf. Arhangheli“din cartierul Velenţa, respectiv de la iconostasul Bisericii cu Lună conţin 
atribute explicite ale persoanelor sfinte, reprezentate într-o îmbinare dintre fondul 
tematic bizantin şi maniera picturii occidentale baroce. Mulţi dintre sfinții martiri au o 
mână adusă la piept, în maniera tipic barocă de exprimare a devoțiunii. 

Arhanghelul Gavril ţine în mână crinul în scena Bunei Vestiri ca simbol al purității 
mariale (iconostasul Bisericii ortodoxe din Velenţa, iconostasul Bisericii cu Lună). 

Arhanghelul Mihail poartă costumul de soldat roman adaptat la moda barocă, în 
pictura iconostaselor din Velenţa, respectiv de la Biserica cu Lună. 

Regele David- harpa 

Moise-Tablele Legii 

Profetul Isaia- ferăstrăul, simbol al martiriului 

Profetul lona- are ca simbol consacrat chitul, lona fiind redat alături de acesta 
sau ieşind din gura lui. Scena este ilustrată și în pictura iconostasului Bisericii ortodoxe 
din Velenţa. Povestea lui lona este una din cele mai vechi reprezentări în arta creștină 
timpurie, primele reprezentări apărând în pictura catacombelor ca aluzie simbolică la 
Înviere'%. 

Tobie- peștele 

Sf. Andrei-are ca atribut crucea dispusă în formă de x, simbol al martiriului său 

Sf Petru- cheile, sul scris (Biserica ortodoxă din Velenţa, Biserica cu Lună) 

Sf. Pavel-sabia cu care a fost martirizat; ca autor al Epistolelor are ca simbol cartea 
sau un rotul scris (Biserica ortodoxă din Velenţa, Biserica cu Lună) 

Sf. Bartolomeu-fierăstrău 

Sf. Ap. loan- potirul cu otravă 

Sf. Filip- cartea, toiagul 

Sf. loan Botezătorul - proroc şi ascet, propovăduitor al pocăinţei e redat cu aripi 
ca înger al deșertului, îmbrăcat în haina din păr de cămilă, cu o cruce înaltă în mână, 
plete și barbă lungă, desculț; Alte atribute- Mielul Domnului, Botezul lui Hristos în 


1% V Simion, Imagini, legende, simboluri, Ed. Fundaţiei Culturale Române, București, 2000, p. 45 

*%8 Biblia, lona, ||: 1-20, Atunci s-a rugat lona din pântecele peştelui către Domnul Dumnezeul Lui, zicând: 
"Strigat-am către Domnul în strâmtorarea mea, și El m-a auzit; din pântecele locuinței morţilor către E/am 
strigat, și Ela luat aminte la glasul meu !, 1991, p. 893 

lordan,capul tăiat 
SfVarvara-turnul în care a fost închisă; ține în mână sabia cu care i s-a tăiat capul 
Sf Ecaterina din Alexandria-roata cu care a fost torturată, sabia martiriului 
Sf Paraschiva -crucea 
Sf. Irina-coroana de împărăteasă bizantină 
Sf Dimitrie-suliţă 
Sf. Eustaţiu-corn de vânătoare 


h.Teme şi simboluri de influență occidentală în 
pictura iconostaselor baroce din Oradea 


h.1. Sfânta Treime 

La iconostasul Bisericii cu Lună întâlnim varianta occidentală de reprezentare a 
Sfintei Treimi cu Dumnezeu-Tatăl antropomorf redat ca un bătrân cu barbă și plete albe, 
nimb triunghiular, lisus care-şi susținea crucea supliciului și porumbelul Sfântului Duh 
(Planșa XXXII.a.). Plasaţi în registrul celest, ei țin o coroană deasupra capului Mariei. 
Pe semicalota absidei altarului din Biserica ortodoxă “Sf Arhangheli”-Velența este 
redat pictural triunghiul treimic având în centru Ochiul divin Atoatevăzător , simbol 
împrumutat din arta occidentală. 


h.2. Dumnezeu -Tatăl 
Dumnezeu-Tatăl este redat antropomorf, în varianta specifică picturii occidentale 
în icoana ceredă Soborul Sf. Arhangheli de la iconostasul Bisericii cu Lună. Arhanghelul 
Mihail reprezentat în calitatea de comandant al oștilor îngerești, cu platoşă, coif şi 
cizme, arată cu mâna spre cer, unde se vede printre nori, bustul lui Dumnezeu- Tatăl 
(Planșa XXXII.b.). 


h.3. Imaculata și Încoronarea Fecioarei de Sf. Treime 

În epoca barocă Încoronarea Mariei de Sf. Treime este redată frecvent în corelație 
cu Imaculata Concepţie. Această asociere apare şi în icoana Încoronarea Preacuratei 
de Sf. Treime de la iconostasul Bisericii cu Lună (Planșa XXXII.c.). Aici Maria, de tipul 
Imaculata, având la picioare cornul Lunii, striveşte sub călcâi șarpele încolăcit în jurul 
globului pământesc, la fel ca în pictura occidentală. 

O reprezentare originală a Imaculatei apare la iconostasul Bisericii ortodoxe “Sf. 
Arhangheli“ din Velența. Maria, cu nimb poleit, circular, calcă peste șarpele păcatului 
originar încolăcit în jurul globului pământesc. De o parte și de alta a Mariei, în planul 
terestru sunt redaţi Sf. loachim și Ana, părinţii Fecioarei, compoziţia fiind astfel o aluzie 
explicită la caracterul de excepţie al întrupării Mariei, neatinsă de păcatul originar 
simbolizat prin șarpe. 

Tema Încoronarea Preacuratei de Sf. Treime este de asemenea tipică picturii 
occidentale, fiind prezentă începând din sec. al XVIII-lea și în pictura iconostaselor 
românești, inclusiv la icoana centrală de la iconostasul Bisericii cu Lună. 

h.4.Crinul 
În icoana împărătească a Maicii Domnului de la Biserica cu Lună, dar și în scena 
Încoronării Preacuratei de Sf. Treime, Fecioara ţine în mână un lujer de crin, simbol al 
purității specific reprezentărilor mariale occidentale (Planșa XXXII.c.). 


h.5. Cerul, nori şi capete de îngeri 

Influența limbajului baroc s-a tradus în pictura iconostaselor prin apariţia 
sugestiei spaţiului celest. Sugerat în mod tradițional pe bolta sau turla Bisericii, cerul 
îşi face apariţia datorită modei baroce și în pictura icoanelor ce compun iconostasele 
românești. El însoţeşte și accentuează sacralitatea persoanelor care sălăşșluiesc acolo. 
Sugerat printr-o nuanţă de albastru, spaţiul celest este populat de nori și capete de 
îngeri cu aripi, într-o manieră specifică barocului occidental. În acest sens, motivul 
cerului în asociere cu nori și capete de îngeri este prezent la icoanele împărătești de 
la Biserica ortodoxă “Sf. Arhangheli” din Velenţa, respectiv la icoanele împărătești, 
icoanele Bunei Vestiri şi Încoronarea Preacuratei de Sf. Treime de la iconostasul Bisericii 
cu Lună (Planșa XXXIII.a,b.) Un cerc din nori argintii şi raze poleite încadrează motivul 
Tetragramei la iconostasul Bisericii ortodoxe din Velenţa. 


h.6. Haloul 

La iconostasul Bisericii cu Lună persoanele sfinte au capul înconjurat de o 
aureolă luminoasă, difuză, fără contur precizat, în maniera picturii occidentale 
(Planșa XXXIII.a.b.). Aceasta se substituie nimburilor circulare poleite bine delimitate 
ale tradiției picturale bizantine și evidenţiază, la fel ca acestea, sfințenia, cucerirea 
dimensiunii spirituale. Porumbelul, substitut simbolic al Sfântului Duh, în scena Bunei 
Vestiri, Pogorârea Sf. Duh și Botezul Domnului este înconjurat de asemenea de un halou 
de lumină. 


h.7. Mielul 
Un element inedit, de influență occidentală este prezența Mielului pascal pe 
masă'% la Cina cea de taină de la iconostasul Bisericii cu Lună în calitatea de simbol 
premonitoriu al sacrificiului hristic (Planșa XXX. d.) 


h.8. Învierea Domnului 

Atât la iconostasul al Bisericii ortodoxe “Sfinţii Arhangheli” din cartierul Velenţa 
(Planşa XXXIV.a.), cât și la iconostasul Bisericii cu Lună (Planșa XXXIV.b.), Învierea 
Domnului este redată în varianta occidentală, lisus fiind reprezentat în timp ce se ridică 
deasupra mormântului, pe un vârtej de nori, ţinând în mână flamura biruinţei asupra 
morții . 

h.9.Sfinţii Arhangheli 

Prezent atât la iconostasul Bisericii ortodoxe din Velenţa, cât şi la iconostasul 
Bisericii cu Lună, Arhanghelul Mihail iese în evidență prin tipologia occidentală a 
înfățișării sale. Se remarcă prin expresivitate plastică icoana “Soborul Sf. Arhangheli 


*9 Conform ritului latin: “Pe sfânta Masă e așezat Mielul lui Dumnezeu, Cel ce ridică păcatul lumii şi este 
jerfit de slujitorii lui Dumnezeu ca jerfă nesângeroasă”, în C.DPopian, Sfânta Liturghie în diferite rituri, 
Oradea, Ed. Logos 94, p.47 

Mihail și Gavril” de la iconostasul Bisericii cu Lună (Planșa XXXIV.c.). Cei doi arhangheli 
sunt redați în prim plan ca şi conducători ai cetelor îngerești. Arhanghelul Gavril ţine 
într-o mână un lujer de crin, iar Arhanghelul Mihail o cruce de mari dimensiuni. Cu 
cealaltă mână amândoi arată spre cer, unde, printre nori se zărește chipul lui Dumnezeu- 
Tatăl. Arhanghelul Mihail poartă o vestimentaţie tipic occidentală, cu platoșă, coif și 
cizme, aluzie la calitatea sa de Princeps Militiae Divinae; sunt înconjurați de alți îngeri 
înveșmântaţi în alb, cu diferite simboluri (Cartea Sfântă, cădelniţă, trâmbiţă). 


h.10.Calea Crucii 
Baldachinul Sfântului Epitaf din Biserica cu Lună a fost decorat pe cele 3 laturi 
de frații Alexandru și Arsenie Teodorovici cu icoane fixe ce descriu etape din Calea 
Crucii''0, temă de inspirație occidentală. Sunt reprezentate scenele: lisus înaintea lui 
Pilat, Coroana de spini, Flagelarea, Mântuitorul primind crucea, Căderile sub povara crucii, 
Întâlnirea dintre lisus și mama sa, Năframa Veronicăi, Pironirea pe cruce. 


119 Calea Crucii, denumită şi Calea Durerii (Via Dolorosa), este drumul pe care l-a urmat lisus cu crucea în 
spate, străbătând lerusalimul de la pretoriu, unde a fost condamnat la moarte, până la Golgota, unde a 
fost răstignit. Devenită traseu sacru pentru creştini, este alcătuită din 14 “staţii”, marcate prin bisericuțe 
şi capele, asociate cu diferite evenimente din Patimile lui lisus; în majoritatea bisericilor catolice există 
basoreliefuri sau simple cruci care evocă cele 14“staţii” ale acestui drum 

PLANŞA XXI. Simboluri baroce. Crucifixul (a); 
Crucea (b);Triunghiul şi Ochiul divin (c,d) 

PLANŞA XXII. 
Simboluri baroce. 
Tetragrama (a,b); 

Sf.Treime (c,d) 

PLANŞA XXIII. 
Simboluri baroce. 


Lumina divină 

PLANŞA XXIV. 
Cartea Sfânta (a); Tabernacolul (b,c); Potirul (d) 

PLANŞA XXV. 
Virtuțile teologale (a), Caritatea (b), Sf. Inimă (c,d) 

PLANŞA XXVI. 
Porumbelul Sf. Duh (a,b); 
Animale simbolice (c,d,e,f) 

PLANŞA XXVII. Animale simbolice 

PLANŞA XXVIII. 
Flori şi plante simbolice 

= 7 


PLANŞA XXIX. 
Fructe simbolice (a,b,c,d); 
Pomul Cunoaşterii (e) 

PLANŞA XXX. 
Simboluri în arta 
iconostaselor 
baroce din 
Oradea: 
Tetragrama (a), 
Arma Christi (b), 
Simboluri 
euharistice (c,d) 

PLANŞA XXXI. 
Păsări şi animale simbolice în arta 
ortodoxă de influență barocă 


e, 

PLANŞA XXXII. 
Sf. Treime (a); Dumnezeu-Tatăl (b); 
Imaculata (c) 


C. 

PLANŞA XXXIII. 
Cerul, nori, capete 
de îngeri cu aripi, 
haloul (a,b); 
Fascicul de lumină 
(c), Biserica cu 
Lună 

PLANŞA XXXIV. 
Învierea Domnului (a,b); Soborul Sf. Arhangheli Mihail şi Gavril (c) 

Motto: 

“Un înger este un chip al al lui Dumnezeu, o manifestare a luminii nevăzute, o 
oglindă arzătoare, luminoasă, neîntinată, fără pată, ...primind toată frumusețea 
absolutei bunătăţi dumnezeeşti şi aprinzând în ea însăşi, cu o iradiere 
nestricăcioasă, bunătatea tăcerii tainice”. 

Dionisie Areopagitul, 

Despre ierarhia cerească 


:, Îngerul este creatura cea mai sublimă, fiindcă este cea mai 
asemănătoare cu Dumnezeu“ 
Toma d Aquino 


IV. TIPOLOGII ANGELICE ÎN ARTA BAROCĂ ORĂDEANĂ 


Atât Vechiul Testament, cât şi Noul Testament conţin numeroase referiri despre 
existenţa unei lumi spirituale, invizibile, alcătuită din îngeri!'"! care intervin în existența 
unor personaje predestinate în calitatea de mesageri ai voinţei divine.Conform tradiţiei 
biblice și a Sf. Părinţi condiţia naturală a îngerilor de fiinţe în întregime spirituale îi pune, 
mai mult ca pe orice altă făptură, într-un raport direct cu Dumnezeirea'"?. Înfăţişarea lor 
este în general asociată cu ideea de lumină și foc; uneori, ei apar în vise pentru a face 
cunoscute oamenilor poruncile divine. Din aceste considerente, conciliile bisericești 
l-au definit pe Dumnezeu drept creator al tuturor lucrurilor, vizibile și invizibile, "văzute 
și nevăzute”, materiale și spirituale. 

Potrivit învățăturii Bisericii, îngerii fac parte din lumea spirituală, superioară, 
invizibilă şi nematerială, având diferite funcţii și ierarhii. Sfinţii Părinţi, pornind de la 
textul biblic susțin că lumea angelică a fost creată prioritar pentru preamărirea lui 
Dumnezeu. Dacă unii îngeri au rolul de a se afla permanent într-o stare de comuniune 
cu Providența, îndeplinind misiunea de a-i aduce slavă neîncetată (/saia 6, 2-3, Apoc. 
4,8),alţiisunt prezenţi în calitatea de mesageri ai ordinelor divine (Matei 6,10), respectiv 
aceea de protectori și păzitori ai oamenilor. Tot îngerii conduc sufletele defuncților la 
cer, anunță Judecata de Apoi sau realizează separarea drepţilor de păcătoși. 

Reprezentarea îngerilor în artă a variat în funcţie de tradiții și epoci. Deși sunt 
spirite pure, pentru a le conferi un aspect vizibil și inteligibil, îngerii au fost înzestrați 
cu înfățișare antropomorfă, forma umană fiind cea mai frumoasă și mai nobilă din 
întreaga existenţă terestră. Îngerul a fost figurat ca un tânăr adolescent, fără barbă 
(pentru a exprima tinerețea eternă) sau ca un copil, înveșmântat sau nud. 

Artiştii i-au reprezentat încă din Evul Mediu pe îngerii buni cu trupuri și feţe 
frumoase, senine, luminoase, cu aripi și aureole, însoțiți de diferite atribute sau 
instrumente muzicale, în contrast cu îngerii răi, redaţi cu chipuri hidoase în nuanţe de 
negru, cenușiu, roșcat. Îndeosebi în arta occidentală îngerii au frecvent figuri feminine, 
delicate, însoţite de un zâmbet grațios sau chipuri de copii mici cu feţe senine și 


"* Înger (gr. angellos, lat. angelus) = mesager, trimis 
"12 A. Lepicier, Lumea invizibilă și aspectele ei vizibile, Ed. Antet Press, p. 45 

drăgălașe, ce sugerează blândețea, inocența și bunătatea!'?. În ceea ce privește 
maniera de redare a corpului îngerilor s-au elaborat două tipologii principale: una cu 
corpul redat integral și cealaltă, bazată pe redarea unor părţi ale acestuia. Deoarece 
corpul simbolizează partea materială, grosieră a fiinţei, el este ascuns în spatele unor 
veșminte lungi, drapate. Uneori, în reprezentarea artistică, partea inferioară a corpului 
îngerilor este suprimată, pentru a reliefa capul sau bustul cazone cu cea mai importantă 
semnificaţie spirituală. Accentul pus asupra bustului, care adăpostește inima, centrul 
afectiv al fiinţei, ” din care se revarsă darurile dătătoare de viaţă , respectiv asupra 
capului ca sediu al inteligenţei și spiritului, acreditează ideea unor fiinţe desprinse 
total de lumea materială, terestră. 

Dionisie Areopagitul (sec.V d.Hr.) afirmă că “picioarele îngerilor sunt aidoma 
sprintenelii lor și mişcării avântate și veșnice care îi poartă spre cele dumnezeești; de 
aceeateologia îi zugrăvește cuaripi la picioare”!'*. Nimbul, atribut al sfinţeniei, alături de 
diademă și aripi constituie elementele care însoțesc constant redarea îngerilor. Aripile, 
asemănătoare celor de pasăre sunt din pene albe sau multicolore; ele simbolizează 
viteza cu care îngerii îşi îndeplinesc misiunea încredințată. 

Sf.Ioan Hrisostomul (354-407) afirmă explicit acorporalitatea îngerilor, pe care îi 
denumește "netrupeștile puteri”, spirite pure asemenea divinității. El oferă o explicaţie 
simbolică a aripilor îngereşti:"De aceea Gabriel este reprezentat cu aripi, nu pentru că 
îngerii au aripi, ci pentru ca voi să știți că ei părăsesc înalturile și cele mai de sus locuiri, 
pentru a se apropia de natura umană“''5;“aripile atribuite acestor puteri nu au alt sens 
decât acela de a indicasublimitatea naturii lor”''€. Și pentru Dionisie Areopagitul aripile 
sunt un simbol al dematerializării, al eliberării de povara materiei terestre: “Aripa arată 
graba înălțării și însușirea cerească și călătoria spre înălțime și scăparea de tot ce e 
coborât prin ridicarea spre cele de sus. lar mișcarea ușoară a aripilor arată nealipirea 
prin nimic de pământ și ridicarea deplină peste orice amestec și cu totul neîngreunată 
spre înălțime“!"”. 

Prima imagine creștină cunoscută a unui înger este cea din Catacomba Priscillei 
(sec. III d. Hr.), nefiind prevăzută cu aripi''8. Ca motiv iconografic cu trăsături bine 
precizate, figura îngerului creştin înaripat își face apariţia în secolul al IV-lea d.Hr, 
avându-și originea în tipologia amorașilor și a geniilorînaripate din arta romană târzie. 
Din această sursă comună derivă atât tema profană, cu accente senzualiste a amorașilor 
ce faceau parte din cortegiul Afroditei, cât și motivul îngerului creștin înaripat asociat 
diferitelor teme religioase. Până la sfârșitul sec. al IV-lea în scrierile Părinților Bisericii 
se conturează ideea existenţei unor tipuri diferite de îngeri, în funcție de misiunea pe 
care Providența le-a încredințat-o: mesageri ai lui Dumnezeu, protectori ai oamenilor, 
luptători împotriva forțelor răului. 

lerarhia angelică a fost precizată de Dionisie Areopagitul (sec. V d. Hr.), cea 


"3 C. Dumea, Îngeri, Ed. Sapientia, laşi, 2003, p.23 

"14 Apud ]. Chevalier, A. Gheerbrant, Dicţionar de simboluri, vol III, Ed. Artemis, 1995, p. 89 

"5 Apud. D.R. Hrib, op.cit, p. 14. 

"1 R. Lavatori, Îngerii, Ed.Galaxia Gutenberg, Târgu Lăpuș, 2010, p. 167 

"7 Sf. Dionisie Areopagitul, Opere complete, traducere, introducere şi note de Pr. D. Stăniloaie, Ed. Paideia, 
1996 

"8 D. R. Hrib, Tema îngerilor în Colecţia de pictură europeană a Muzeului Naţional Brukenthal şi în creația 
elevilor Liceului de Artă din Sibiu, Ed. Altip, Alba Iulia, 2008, p.12 

mai mare autoritate în domeniul angeologiei creștine; în lucrarea sa Despre lerarhiile 
celeste el a descris cele 9 coruri îngerești clasificate în trei ordine, pe baza atribuţiilor 
specifice, a gradului de sfinţenie și de apropiere față de “Principiul Divin”. Primul ordin 
e format din Serafimi, Heruvimi, Tronuri care participă direct la lumina lui Dumnezeu; 
ordinul de mijloc e alcătuit din Domnii, Puteri și Stăpâniri ce primesc lumina cunoașterii 
şi a revelaţiei de la ordinul superior; ultimul ordin, cel mai mic a format din Începătorii, 
Arhangheli şi Îngeri, cei din urmă fiind cei mai apropiaţi și mai accesibili oamenilor. 
Inteligenţele angelice se mișcă neîncetat în mod circular în jurul Providenţei de la 
care primesc toate iluminările și revelaţiile pe care se transmit descrescător de la 
o ierarhie la alta, ajungând astfel și la oameni. Viaţa angelică e definită de Dionisie 
Areopagitul printr-o neîncetată cunoaștere și iluminare reciprocă, corespunzătoare 
ordinii ierarhice. Tradusă în latină în sec. al IX-lea, lucrarea lui Dionisie Areopagitul a 
început să influenţeze teologia și spiritualitatea occidentală din a doua jumătate a sec. 
al XII-lea. Teologul Honorius Augustodunensis (sec.XI) în lucrarea sa Elucidarium afirmă 
că fiecare suflet în momentul întrupării sale este încredințat unui înger!''%. 

Dacă în Vechiul Testament îngerii aveau mai ales rolul de a-l preamări și de a-l 
sluji pe Dumnezeu, în Noul Testament ei îl mărturisesc pe Hristos și îl slujesc în opera Sa 
de mântuire a omenirii. Îngerii îndeplinesc și în Noul Testament funcţia de mesageri, 
fiind primii care vestesc lumii Învierea Domnului. 

În arta religioasă creștină, viaţa lui lisus și a Fecioarei Maria, dar și scenele 
semnificative din viaţa sfinţilor sunt însoţite de prezența constantă îngerilor, ei 
îndeplinind rolul de mărturisitori, vestitori și slujitori ai Domnului: la Nașterea 
Domnului, îngerii sunt prezenţi ca slujitori și martori ai operei Sale, ei coboară din cer 
asupra Peșterii din Betleem, ca să-l slujească pe Prunc, să i se închine, sa-i cânte imnuri 
de slavă (Luca 11,13-14). Ei o slujesc pe Fecioară în Templu, o ajută să se înalțe la cer, 
participă la încoronarea și glorificarea sa celestă'2. În afară de aceste atribuţii, în arta 
religioasă barocă îngerii supraveghează, asistă ca martori la întâmplările din planul 
terestru (scenele de martiriu, Adormirea Maicii Domnului), depun mărturie și sprijină 
ascensiunea la cer a persoanelor sfinte, poartă atribute ale sfinţilor sau aduc din ceruri 
simboluri ale recompenselor divine, respectiv intervin ca mesageri ai revelațiilor divine 
prin intermediul unor viziuni și apariții miraculoase. 

Devoţiunea pentru îngeri a fost promovată și de Ignaţiu de Loyola și discipolii 
săi, iar în secolul al XVII-lea se înmulţesc tratatele și manualele de pietate consacrate 
îngerilor, apar litaniile dedicate Sfântului Mihail, sfinţilor îngeri și îngerilor păzitori!?!. 

Îngerii înaripaţi ai barocului, distingându-se prin intermediul aripilor de amorașii 
din pictura profană renascentistă, însuflețesc atât pictura, cât și decorația sculpturală a 
altarelor. Locuitori spirituali ai cerului, ei sunt nelipsiţi din registrul superior al picturilor 
baroce de altar, zboară plini de siguranţă ca fiinţe ce fac legătura între planurile terestru 
şi celest. În concordanţă cu recomandările Conciliului de la Trento, îngerii poartă 
veșminte care le acoperă integral sau parțial corpul. Spre deosebire de îngerii statici 
ai Renașterii, care, deși însoțesc persoanele sfinte, stau cu picioarele pe sol, având o 
consistenţă materială specifică, îngerii barocului sunt prin excelenţă ființe de lumină 


"15 J. le Goff, Civilizaţia Occidentului medieval, Ed. Ştiinţifică, 1970, p. 230 
10 Biserica catolică a denumit-o pe Fecioara Maria “Regina îngerilor, Stăpâna îngerilor” 
'21 R. Lavatori, op.cit, p. 322 

cărora nu li se mai aplică legile gravitaţiei terestre. Natura lor specifică este starea de 
levitație, iar sălașul lor preferat-norii pe care stau, urcă sau coboară îndeplinindu-și 
rolul de mesageri ai ordinelor divine. 

Conform textului biblic, înfățișarea îngerilor în timpul aparițiilor e descrisă în 
termeni ce exprimă luminozitatea, îmbrăcămintea lor este albă, strălucitoare, emană 
strălucire imaterială'2. În acord cu aceste relatări, în arta religioasă barocă prezența 
îngerilor este simbolizată și însoţită de raze sau fascicule misterioase de lumină, 
pictate sau sugerate prin intermediul razelor sculptate și poleite ale altarelor, aluzie 
la faptul că îngerii sunt emanaţii ale Luminii divine'?. Numeroase apariţii baroce ale 
îngerilor din pictura orădeană au un aspect luminos (îngerii din picturile de altar și 
cupola Bazilicii romano-catolice, de pe tavanul și de la altarul Sf. Carlo Borromeo din 
Capela Palatului baroc etc.). 

Punând accentul pe dimensiunea ascensională, celestă a îngerului, arta barocă 
a creat tipologii inedite, îmbogăţind astfel moștenirea Renașterii. Îngerii barocului se 
remarcă printr-o deosebită plasticitate a corpului, prin expresivitatea fizionomiei și a 
gesticii. Deosebit de variată, gestica mâinilor și privirea exprimă adoraţie, rugăciune, 
implorare, protecţie, bucuria participării la sacru. Stilurile baroc și rococo au valorificat 
la maximum dimensiunea infantilă și cea feminină a îngerului. Fără legătură cu 
realitatea scripturală sau dogmatică, această preferinţă a generat reprezentări angelice 
de o deosebită graţie și expresivitate. 


a.ingeri adoratori și rugători 

Această categorie de îngeri nu relaționează cu oamenii, ei ocupă cea mai înaltă 
poziţie în ierarhia îngerilor. Situaţi în proximitatea Providenței, ei se scaldă în lumina 
divină, iar starea lor naturală este de neîncetată adoraţie față de Dumnezeu. Conform 
tradiţiei, acest tip de îngeri pot fi identificaţi cu serafimii, înflăcăraţi de iubirea divină (în 
limba ebraică serafim = cel ce aprinde), heruvimii, îmbrăcaţi în lumina cunoașterii divine 
și Tronurile. Toţi sunt fiinţe pur spirituale, imateriale; înzestrați cu o natură luminoasă și 
strălucitoare, ei au privilegiul de a se afla cel mai aproape de strălucirea Tronului divin, 
fiind ” licăririle luminii și puterii Domnului“!2. 

Referindu-se la natura serafimilor, teologul loan Hrisostomul (sec.IV d.Hr.) afirmă 
că “dintre toate puterile netrupești, acestea sunt cele mai strălucitoare, deoarece sunt 
cele mai apropiate de tron“':5. Cu mâinile aduse la piept în atitudine de devoțiune, 
acest tip de îngeri laudă sfințenia lui Dumnezeu, de aceea figurează îndeosebi la 
coronamentele altarelor unde flanchează simboluri încărcate de sacralitate. Ca oglinzi 
fidele ale luminii și spiritualităţii divine, ei au corpul și aripile poleite, asemenea 
simbolului treimic pe care-l încadrează. Coronamentele de altar de la fosta Biserică 
a franciscanilor (astăzi în Biserica romano-catolică Olosig) sunt încadrate de îngeri cu 
drapaje poleite, care flanchează triunghiul treimic, într-o atitudine de rugăciune sau 
adoraţie în raport cu acesta (Planșa XXXV.a.). Același motiv apare la Capela Palatului 
episcopal romano-catolic din Oradea, unde îngerii adoratori poleiți flanchează 


"22 Jbidem, p.70 

12 F. Mihăescu, Mit și simbol în Vechiul Testament, Bucureşti, Edit. Arhetip, 2003, p. 132 
124 Maica Alexandra, op.cit., 1992, p.133 

"25 Apud R. Lavatori, op-cit., p. 171 

coronamentul cu motivul Ochiului divin înscris în triunghi (Planşa XXV.b). 

Tabernacolele baroce aflate în Biserica “Sf. Ladislau”, Bazilica romano-catolică 
etc. sunt flancate de îngeri adoratori (heruvimi), îngenunchiaţi în atitudine de 
rugăciune (Planşa XXXV.c,d.) Aceștia au corpul și veșmintele integral poleite, artificiu 
baroc menit să ilustreze descrierea heruvimilor de aur care străjuiau Chivotul Legii în 
Vechiul Testament. De altfel, în cazul decoraţiei sculpturale, procedeul baroc al poleirii 
corpului, aripilor sau veșmintelor îngereşti ilustrează rangul superior al acestora; la fel 
ca şi serafimii, heruvimii sălăşluiesc în lumina inefabilă a Providenţei; mai mult decât 
alte cete de îngeri, ei strălucesc neîncetat şi cel mai intens în eterul universal. Dacă 
strălucirea serafimilor reflectă nemărginita lor dragoste față de Divinitate, în cazul 
heruvimilor “darul de lumină cel mai înalt“ evidenţiază “puterea de a cunoaște şi 
contempla Divinitatea”, capacitatea de a reflecta lumina înțelepciunii divine'?6. 

Îngerii adoratori apar deopotrivă în pictura barocă de altar din Oradea, respectiv 
în cadrul frescelor. Mâna adusă la piept şi privirea cu o expresie specifică de adoraţie față 
de persoanele sfinte sau Providenţă este un indiciu al apartenenţei la această categorie. 
La compoziţiile realizate în frescă îngerii adoratori sunt concentrați în cercurile de 
lumină ce simbolizează proximitatea Providenţei atât la decorația plafonantă a Capelei 
Palatului baroc (Planșa XXXVI.a), cât şi pe cupola Bazilicii romano-catolice din Oradea 
(Planșa XXVI.b.), pictate de Johann Nepomuk Schâpf. Deoarece se află cel mai aproape 
de fiinţa lui Dumnezeu, prezența acestor tipuri de îngeri se profilează de fiecare dată pe 
fundalul unor focare de lumină ce determină impresia de evanescenţă și transparență 
a corpului, care reflectă el însuşi lumina divină. Ei formează în cer“curtea celestă”ce stă 
în jurul tronului divin, aducând neîncetată adorație Dumnezeirii. 

În picturile de altar baroce apar frecvent îngeri care se roagă alături sau pentru 
persoanele sfinte. Astfel, în pictura de la altarul Capelei Palatului baroc din Oradea, un 
înger îngenunchiat se roagă alături de Sf. Carlo Borromeo pentru încetarea epidemiei 
de ciumă din Milano (Planşa XXXVI.c). Alţi îngeri cu mâinile împreunate seroagă pentru 
sufletele viitorilor sfinți, în cadrul scenelor de martiraj sau apoteoză, respectiv în 
scena Înălţării la cer a Fecioarei Maria (Bazilica romano-catolică din Oradea). Doi îngeri 
cu expresii de suferință și mâinile împreunate în atitudine de rugăciune încadrează 
coronamentul de altarul închinat Răstignirii lui lisus din Biserica romano-catolică 
Olosig (Planşa XXXVI.d.). 


b.Îngeri-copii (putti) 

Din sec. al II-lea putti'?7 apar ca motiv în decorarea sarcofagelor de copii din 
antichitate; aici sunt redați dansând, participând la sporturi, ritualuri bahice. Reînvierea 
temei în arta Renașterii i se datorează lui Jacopo della Quercia şi Donatello care revin 
la ea în cadrul decoraţiei sculpturale, pentru a reda candoarea şi inocența specifice 
copilului. Putti, amorași şi îngeri apar deopotrivă în arta laică şi cea religioasă, începând 
din 1420 în Italia, de la mijlocul sec. XVI în Germania și Ţările de Jos, Renașterea târzie şi 
manierism în Franța până la frescele Barocului. Cei mai frumoși putti apar în reliefurile 


12€ A.Lepicier, op.cit, p. 53 

127 Putti = cuvânt de origine italiană (it. putto=copil, băiețel), desemnând în artă reprezentările de copilaşi 
nuzi, cu sau fără aripi; motiv îndrăgit de artiștii Renașterii şi barocului, este o reluare a figurilor de amoraşi 
din antichitate 

lui Donatello și picturile lui Rafael (Madona Sixtină). 

Barocul a avut o mare devoțiune pentru îngeri, de aceea nu este surprinzător 
faptul că în fiecare biserică barocă se văd peste tot îngeri-copii în zbor cu figuri ce 
exprimă bucuria și inocenţa copilului, cântând la flaut, tamburină sau ţinând în mâini 
diferite simboluri. Atât în pictură, cât și în sculptură îngeri mici țin în mâini diferite 
simboluri asociate sfinţilor sau scenelor religioase (altarele laterale ale Bazilicii 
romano-catolice). Deși redaţi frecvent fără veșminte sau seminuzi, îngerii-copii de 
acest tip au un caracter asexuat prin care se urmărește eliminarea oricărei nuanţe de 
senzualitate. Pe chipurile şi în gestica lor se reflectă, de cele mai multe ori inocenţa, 
bucuria, varietatea de expresii specifice copilului. 

La amvonul și coronamentele de altar din Bazilica romano-catolică apar o mare 
diversitate de putti, cu fizionomii şi gesturi variate, expresive, individualizate. Dacă la 
coronamentul amvonului ei ţin în mâini simbolurile Virtuţilor teologale (Planșa XXXVII. 
a,b.), la altare ei arată sau încadrează atribute specifice diferiților sfinţi. Uneori sunt 
redați rugându-se sau arătând cu mâna spre scena reprezentată în pictura de altar 
(Planșa XXXVII. c.d.). 


c.Capete de îngeri cu aripi 

Începând din sec. al XIII-lea se afirmă tendinţa de a-i reda pe îngeri prin 
intermediul unui cap flancat de aripi, pentru a sublinia caracterul lor pur spiritual, 
necorporal. Acest tip iconografic se va bucura de un extraordinar succes în epoca 
barocului. O tipologie frecventă în arta religiosă barocă o constituie figurile de îngeri 
însoţite de aripi, care se substituie redării integrale a îngerului. Şi în decorația altarelor 
baroce din Oradea întâlnim motivul tipic baroc al capetelor de îngeri cu chipuri de 
copii, flancate de aripi poleite. 

Motivul este frecvent în decorația altarelor baroce din Oradea (Biserica “Sf. 
Ladislau”, Biserica romano-catolică Olosig, Bazilica romano-catolică), fiind prezent 
şi în pictura iconostaselor de influență barocă (Biserica ortodoxă “Sf Arhangheli” din 
Velenţa, respectiv Biserica cu Lună). Îndeosebi coronamentele provenite de la fosta 
biserică a franciscanilor (azi în Biserica romano-catolică Olosig) se remarcă prin 
deosebita expresivitate a capetelor de îngeri asociate cu aripi, nori și raze poleite (Planșa 
XXXVIII.a,b,c). Capete de îngeri plutind printre nori apar și în decorația sculpturală din 
lemn a stranelor din Biserica romano-catolică Premonstratensă (Planșa XXXVIII.d.). 


d.Îngeri păzitori 

În afară de îngerii adoratori specifici pietăţii baroce, la Oradea întâlnim, tot în 
secolul al XVIII-lea, tema îngerilor păzitori. lisus însuși s-a referit la îngerii păzitori ai 
copiilor: “Feriţi-vă să nu defăimaţi nici măcar pe unul din acești micuţi; căci vă spun că 
îngerii lor în ceruri văd pururea fața Tatălui Meu care este în ceruri”!%. 

Cultul îngerilor păzitori are o veche tradiţie, la început în mediul monastic, iar 
ulterior în lucrările care tratau problema sfârșitului vieții. Conform acestora, înainte de 
moarte are loc o ultimă confruntare pentru sufletul care se va ridica la cer între lisus, 
Sf. Fecioară Maria, sfinţi şi îngeri pe de o parte și forțele malefice de cealaltă parte. În 
acest context, îngerul păzitor este cel care trimite “inspiraţiile bune”, ajutând oamenii 


"28 Biblia, Matei, XVIII: 10, 1991, p. 944 


https://biblioteca-digitala.ro 


102 |  AgataChifor ALEGORII, SIMBOLURI ŞI DECORAȚII ÎN ARTA BAROCĂ ORĂDEANĂ 


să reziste asaltului demonilor. 

Autori ai unor lucrări ce aveau ca subiect meditaţia asupra momentului morții, 
iezuiţii au contribuit în mare măsură la răspândirea pietăţii față de îngerii păzitori'2. 

Catehismul adoptat de Conciliul de la Trento definește importanţa și funcţia 
îngerilor păzitori: “Din voinţă divină îngerilor le este încredinţată sarcina de a călăuzi 
neamul omenesc și de a veghea alături de fiecare persoană”; ei sunt destinaţi să ne 
vegheze încă de la prima suflare și însărcinați să favorizeze mântuirea omului'*. 

Sărbătoarea Îngerilor păzitori, al căror cult era deja răspândit în diferite locuri, a 
fost proclamată în 1670 obligatorie la nivelul Bisericii catolice de către papa Clement 
al X-lea. 

Tema îngerilor păzitori în calitatea lor specifică de protectori ai copiilor apare și 
în barocul orădean, fiind subiectul unei picturi de altar de mici dimensiuni ce ilustra 
hramul Capelei Mizericordienilor din Oradea, aflată acum în Biserica romano-catolică 
Olosig (Planșa XXXIX.a). Motivul central al reprezentării îl constituie ideea de protecţie 
a îngerilor faţa de copii. Tema este redată și în sculptura care încoronează tabernacolul 
din Capela mizericordienilor. Aceasta redă un înger înveșmântat într-o mantie lungă, 
albă, cu aripile desfăcute protector asupra unui copil (Planșa XXXIX.b.). 


e.Îngeri cu atribute ale sfinților 

O altă categorie o constituie îngerii care ţin în mână diferite atribute ale 
persoanelor sfinte. Ei îndeplinesc în acest caz diferite misiuni prin care vin în ajutorul 
persoanelor pe care le protejează. Sfântul Isaac Sirul (sec. VII) afirmă că “sfinţii îngeri se 
fac părtaşi pătimirilor şi necazurilor sfinţilor”!:!. Ascensiunea celestă a Fecioarei redată 
în pictura altarului principal al Bazilicii romano-catolice este asistată şi sprijinită de 
îngeri care ţin în mâini crini şi trandafiri, atribute mariale (Planşa XXXIX. c.). În pictura 
“Sf. Familie” din Bazilica romano-catolică, un înger ţine într-o mână toiagul înflorit şi 
cu cealaltă arată spre Iosif (Planșa XXXIX.d.). În reprezentarea Evanghelistului loan, un 
îngerţine în mână cupa cu otravă din care iese un șarpe, aluzie la tentativa de otrăvire 
a acestuia. Lângă Sf. Nepomuc se află un înger cu degetul arătător pe buze, aluzie 
la păstrarea secretului confesional (Planșa XL.a.), altul ţine o carte deschisă pe care 
sunt înscrise cuvintele Fides, Spes, Charitas, aluzie la cele trei Virtuţi teologale, iar un alt 
înger duce în înaltul cerului limba rămasă intactă a sfântului (Planșa XL.b.). La pictura 
de altar “Sf. Ladislau” din aceeași biserică, un înger îi arată acestuia o planșă cu planul 
Catedralei romano-catolice pe care acesta urma să o ridice. Sf. Evanghelist Matei are 
ca atribut consacrat îngerul, simbol al inspiraţiei divine (Capela Palatului baroc, cupola 
Bazilicii romano-catolice). Alteori îngerii ajută sau recompensează persoanele sfinte. 
Astfel, un grup de îngerași cu fulgere în mâini îl ajută pe Sf. Arhanghel Mihail în lupta 
împotriva demonilor. Martiriul Sf. Barbara este asistat de un înger care duce spre cer 
potirul euharistic, în timp ce altul coboară spre pământ cu o ramură și o coroniță din 
frunze de palmier, simbol al recompensei divine a sacrificiului (Planșa XL.c.). 

Alţi îngeri în zbor aduc din cer coroniţe din frunze de palmier, tiara, cârja papală 


29 x x x Histoire des saints et de la saintete chretienne. La saintetes chretiennes (1546-1714), Tom.VIII, Paris, 
1987 

1% R, Lavatori, op.cit., 2010, p. 286 

13 A, Pleșu, Despre îngeri, Ed. Humanitas, 2003, p. 126 

și cheile în scena martirizării Sfinţilor Petru și Pavel (Planșa XL.d.). 


f.ingeri lucrători 

În pictura religioasă barocă din Oradea există și o categorie de îngeri care 
participă la diferite activităţi terestre, simbolizând protecţia divină de care omul 
poate beneficia în cadrul fiecărei activități. De exemplu, în pictura de altar “Sf.Familie” 
din Bazilica romano-catolică, un înger lucrează în atelierul de tâmplar al lui Iosif, 
simbolizând prezenţa sacrului în viaţa familiei lui lisus (Planşa XLI.a.). În cadrul frescelor 
descoperite la Spitalul Mizericordienilor, sunt redați doi îngeri-copii (putti) care culeg 
trandafiri roz dintr-o tufă, în timp ce alți doi îngeri prepară un remediu într-un bol, 
amestecând conţinutul cu o spatulă. Lângă îngeri se află săculeţi cu plante medicinale 
cu inscripţia Rad(ix).Belladona (rădăcină de mătrăgună), din care se făcea o pulbere 
folosită ca remediu. Scena a fost considerată o alegorie a preparării vechilor rețete 
galenice!'*? (Planșa XL.b.). Alţi îngeri implicaţi în activități umane sunt cei care participă 
la vânătoarea Sf. Ladislau (altarul consacrat sfântului din Bazilica romano-catolică- 
Planșa XL.c.). 


g. Arhangheli și îngeri luptători 

Executanţi ai voinţei lui Dumnezeu în raporturile cu oamenii, arhanghelii (îngeri 
de rang înalt, căpetenii ale puterilor cereşti) au în grijă lumea terestră, intervenind 
direct, fie în calitatea de mesageri, fie în ipostaza tipică de îngeri luptători. Un rol 
important în imagistica specifică Contrareformei i-a fost conferit Arhanghelului Mihail, 
“Princeps Militiae Divinae', ce ilustrează în contextul artei baroce tipul figurativ al 
îngerului pedepsitor!'*. Conducător al cetelor îngereşti în lupta împotriva forțelor 
malefice, Arhanghelul Mihail a devenit un simbol major pentru lupta catolicismului 
împotriva “demonului protestant”. Îngerii căzuți uciși cu sabia de foc a Arhanghelului 
Mihail simbolizează în manieră alegorică unul din cele mai importante obiective 
din programul Bisericii Catolice - anihilarea protestantismului'*î. Relevantă pentru 
această temă este pictura de altar “Sf. Arhanghel Mihail alungând îngerii răzvrătiți”, 
realizată de austriacul Johann Ignaz Cimbal (1722-1795) pentru Bazilica romano- 
catolică din Oradea (Planșa XLIl.a.). Scena este o ilustrare explicită a pasajului descris 
în textul Apocalipsei, folosit frecvent ca sursă de inspiraţie în arta religioasă barocă : 
"S-a făcut război în cer: Mihail și îngerii lui au pornit război cu balaurul şi îngerii lui... 
Şi a fost aruncat balaurul cel mare, şarpele cel de demult, care se cheamă diavol şi 
satana, cel care înşeală toată lumea, aruncat a fost el pe pământ cu îngerii lui”'%5. În 
confruntarea sa cu forţele malefice, Arhanghelul Mihail este ajutat de îngeri de rang 
mai mic care aruncă fulgere sau flăcări asupra demonilor, izgonindu-i în iadul redat la 
baza compoziţiei (Planșa XLII.b.,c.). Un alt înger al Luminii, luptător împotriva Răului 
figurează la altarul închinat Sfintei Treimi, realizat tot de Johann Ignaz Cimbal pentru 
Bazilica romano-catolică; îngerul străpunge cu sulița capului șarpelui ținut în braţe de 
Adam și Eva (Planşa XLII.d.). 


'32 Al. Pop, Două fresce bicentenare, în Jurnal bihorean, 27 XII, 2004, p.6 

'33 N, Sabău, Metamorfoze ale barocului transilvănean, vol. II, Pictura, Ed. Mega, Cluj, 2005, p. 172 
'34 H. Bauer, A. Prater, Barocul, Taschen, 2007, p. 40 

135 Apocalipsa lui loan XII: 7-9, Biblia, 1991, p. 1214 

h. Îngerii muzicanți 

Cu originea în arta medievală (sec. XIII), îngerii muzicanți au continuat să existe 
în arta Renașterii (Giovanni Bellini etc.), fiind o altă tipologie la modă în arta barocă. 
Conciliul de la Trento a limitat parţial reprezentarea acestui tip de îngeri. În arta 
religioasă barocă există o preferinţă pentru îngerii trompeţi, redați adesea în asociere 
cu amvonul sau orga barocă. Inspiraţi din textul Apocalipsei, ei vestesc omenirii ceasul 
Învierii. Doi îngeri trompeţi cu veșminte și aripi poleite stau în picioare de o parte și de 
cealaltă a orgii de la Bazilica romano-catolică (Planșa XLIII.a.). Câte un înger trompet 
solitar e redat central la orga Bisericii Premonstratense (Planșa XLIII.b.), respectiv 
deasupra coronamentului de amvon al Bisericii “Sf. Ladislau“(Planșa XLIII.c.). Un alt 
înger trompet este redat în frescă pe cupola eliptică a Capelei Mizericordienilor, în 
relație cu reprezentarea femeii din Apocalipsa lui loan (Planșa XLIII.d.). Culoarea 
aurie, imaterială a corpului și veșmintelor îngerilor sugerează faptul că ei se află în 
proximitatea Providenţei, a cărei strălucire imaterială o reflectă. 


i. Îngerii Apocalipsei 

Menţionaţi în Apocalipsa lui loan, îngerii din această categorie sunt redaţi în 
fresca de pe tavanul Capelei Palatului baroc din Oradea. Aici apare un înger cu o sabie 
în mână, coborând din cer pentru a avertiza omenirea asupra calamităţilor asociate 
sfârşitului Lumii (Planșa XLIV.a.). În colţul opus e redat îngerul cu trestie în mână care 
primise însărcinarea de a măsura cu ajutorul ei dimensiunile Cetății lui Dumnezeu şi 
altul care leagă cu niște lanţuri diavolul invizibil în interiorul unui nor, aluzie la victoria 
finală împotriva forțelor malefice (Planşa XLIVb.). Conform Apocalipsei lui loan, răul 
este azvârlit în abis, diavolul fiind înlănţuit pentru următorii 1000 de ani:” Îngerul, care 
vorbea cu mine, avea ca măsurătoare o trestie de aur, ca să măsoare cetatea, porţile 
şi zidul ei... Apoi am văzut pogorându-se din cer un înger, care ţinea în mână cheia 
Adâncului şi un lanţ mare. El a pus mâna pe balaur, pe şarpele cel vechi, care este 
diavolul şi satana, şi l-a legat pentru o mie de ani. L-a aruncat în Adânc, l-a închis acolo, 
şi a pecetluit intrarea deasupra lui, ca să nu mai amăgească neamurile..."136. 


13€ |dem, XX: 1-3, p.1221 

PLANŞA XXXVI. 


Îngeri adoratori (a,b) şi rugători (c,d) 

PLANŞA XXXIX. 


Îngeri păzitori (a,b); îngeri cu atribute (c,d) 

PLANŞA XL. 
Îngeri cu atribute ale sfinţilor: Sf. Nepomuc (a,b); 
Sf. Barbara(c); Sf. Petru şi Pavel(d) 


d. 

PLANŞA XLI. Îngeri lucrători 

PLANŞA XLII. 
Arhangheli şi îngeri luptători 

PLANŞA XLIII. Îngeri muzicanți 

PLANŞA XLIV. Îngerii Apocalipsei 

Arta barocă a manifestat o predilecție pentru alegorii și embleme, acestea 
ocupând un loc foarte important în cadrul repertoriului iconografic al stilului. Noţiunea 
de alegorie!” are un istoric îndelungat; încă din antichitate, termenul trimitea la o 
semnificaţie ascunsă a limbajului, la o manieră aluzivă, metaforică de a exprima o 
noţiune, o idee cu un grad mare de generalitate, de a personifica virtuţi, vicii, pasiuni 
şi stări sufleteşti. Alegoria îşi are etimologia în grecescul “allegoreo”, însemnând 
“a vorbi altfel“sau “a vorbi în imagini”. 

În epoca medievală alegoria a fost intens utilizată în textele literare, filosofice, 
morale sau religioase; au fost personificate Artele liberale, Filosofia, Virtuţile și Viciile, 
Anotimpurile şi Lunile anului etc. Îndeosebi lucrarea Psychomachia a lui Prudentius (348- 
405) a cunoscut o largă difuziune în Evul Mediu. În acest poem alegoric personificările 
virtuților creștine duc o luptă aprigă cu viciile păgâne în efortul de a cuceri sufletul 
omenesc. Virtuțile sunt conduse de Credinţa creștină care răpune lIdolatria religiei 
păgâne și viciile lumii antice. Această scriere moral-alegorică a dominat întregul Ev 
Mediu și a constituit un important izvor de inspirație pentru artiști. Exegeza alegorică 
a Bibliei a favorizat identificarea sensurilor ascunse ale textului evanghelic, punând 
astfel în evidenţă relația de continuitate dintre Vechiul şi Noul Testament, identificând 
în textul acestuia împlinirea unor profeții anterioare. 

Alegoria a fost un mod de expresie privilegiat în literatura și arta secolului al 
XIII-lea, odată cu dezvoltarea unei viziuni intelectualiste asupra universului natural. 
Utilizată în literatură ( celebrul Roman al Trandafirului de Guillaume de Lorris, Divina 
Comedie a lui Dante etc.), alegoria a fost transpusă și în artă, la vitraliile, decoraţiile 
sculpturale și miniaturile gotice. Astfel, de la un procedeu de personificare literară, 
s-a trecut la alegoria artistică, cu finalitate diferită, dar aceeași funcţie de substituție 
simbolică a unor noțiuni și idei cu un grad mai mare de generalitate. O mare parte a 
alegoriilor creştine își au originea în arta medievală, cum ar fi: Cele trei Virtuţi 
teologale, Cele patru Virtuţi cardinale, Cele șapte arte liberale, Cele șapte păcate 
capitale, etc. , răspândirea acestora fiind favorizată de ampla dezvoltare a 
decoraţiei sculpturale gotice. Şi în artă alegoria a desemnat o imagine sau suită de 
imagini, care exprimau indirect, prin personificare, anumite idei, acțiuni, caractere!'38. 
Treptat, s-au pus bazele unui alegorism specific artei religioase elaborat în jurul 
virtuţilor specific creştine. În afară de aceasta, parabolele lui lisus din Nou/ Testament 
au ele însele un caracter alegoric, deoarece sub aparenţa unor pilde, conţin adevăruri 
spirituale profunde. 

Istoricul de artă Jacob Burckhardt afirma că alegoria poate fi definită ca o 
“reprezentare a unui lucru prin altul, determinată de dorinţa de a învălui și totodată de 
a releva o idee“'*. Aspectul caracteristic al alegoriei plastice îl constituie redarea unei 
idei generale printr-o făptură umană, frecvent o femeie ce poartă în mână un semn 


137 Alegorie (gr. allegoreo)=a vorbi în imagini 
13 M, Popa (coord.), Dicţionar de artă, Ed. Meridiane, 1995, A-M, 1995, p. 21 
15 ). Burckhardt, Artă şi istorie, Ed. Meridiane, p. 169-198 

sau atribut convenţional, imaginea unui obiect, pasăre sau animal. 

Prin însăși natura ei, arta religioasă barocă a contribuit la proliferarea alegoriei, 
un procedeu curent de a reda tema Virtuţilor cardinale (Tăria, Prudenţa, Dreptatea, 
Cumpătarea), respectiv a celor trei Virtuţi teologale (Credința, Speranţa, Caritatea). 
Sursa fundamentală de inspiraţie pentru artistul epocii baroce a constituit-o celebra 
Iconologie a lui Cesare Ripa, publicată prima dată în 1593. Ea conţine scurte descrieri 
explicative ale unor figuri umane, de obicei feminine, însoţite de atribute distinctive, 
întruchipări ale unor noţiuni morale, filosofice, religioase, pasiuni și stări sufletești. O 
ediție ilustrată cu 150 de xilogravuri a fost publicată la Roma în 1603, reeditată de mai 
multe ori și tradusă în franceză (1644), olandeză (1644), germană (1669-1670) și engleză 
(1709). Acest corpus de imagini cu caracter alegoric se adresa poeţilor, pictorilor, 
sculptorilor și a exercitat o influenţă imensă asupra artei europene din secolele XVII- 
XVIII, oferind artiștilor un repertoriu simbolic și alegoric complet și constituind un cod 
esențial pentru descifrarea artei din această perioadă. 

lezuiţii, care au fost principalii promotori ai limbajului simbolic materializat în 
embleme și alegorii au reluat iconografia lui Cesare Ripa. Imaginarea momentelor 
cruciale din viaţa lui lisus avea un rol foarte important în exerciţiile lor contemplative. 
Dacă în Evul Mediu timpuriu se recurgea la alegorie pentru a discredita credințele 
păgâne, în epoca Contrareformei limbajul alegoric al artei baroce fost utilizat ca o 
manieră aluzivă de a răspunde, prin intermediul imaginii, contestărilor venite din 
partea doctrinei protestante. Retorica discursului plastic iezuit sugera ideea unei 
Biserici catolice triumfătoare asupra Ereziei asociate cu protestantismul, respectiv a 
Idolatriei cu care erau asimilate religiile întâlnite de europeni în teritorile neexplorate 
ale celorlalte continente. 

În sfera artei religioase baroce se vorbește despre așa-numitul “stil iezuit” 
pentru a desemna arta aflată în slujba Bisericii catolice, dezvoltată în concordanţă 
cu obiectivele și sub influenţa Ordinului iezuit. Înființat de Ignaţiu de Loyola, acesta 
și-a lăsat amprenta nu numai în sfera educaţiei, ci și asupra artei religioase baroce, 
a cărui geneză și tipologie a influenţat-o. Sectorul predilect de influenţă al iezuiţilor 
a fost cel al artei ecleziastice, domeniu în care, sub influenţa unor reprezentanţi ai 
ordinului, s-a elaborat un nou model de biserică menit să corespundă obiectivelor 
Contrareformei. Biserica "ll Gesu” din Roma, “biserica- mamă” a ordinului, a fost 
construită în conformitate cu noile exigenţe formulate în timpul Conciliuluide la Trento, 
fiind luată ca model de referință și arhetip al bisericii baroce aservite Contrareformei. 
Un aspect particular al artei baroce central-europene îl constituie reluarea frecventă 
a programului arhitectural, decorativ sau pictural al acestei biserici, care a constituit 
o sursă constantă de inspirație pentru comanditari și artiști. Pe filiera Contrareformei, 
noul tip de biserică și-a făcut apariţia și în Transilvania. 

Ridicată pe parcursul a 30 de ani (1752-1780), Bazilica romano-catolică din 
Oradea prezintă analogii frapante cu Biserica “ll Gesu” atât la nivelul structurii 
planimetrice, cât și al aspectului interior. Istoricul de artă Nicolae Sabău consideră 
că cel mai important ansamblu de pictură religioasă barocă din Transilvania poate fi 
văzut la Oradea în Catedrala romano-catolică și în Palatul episcopal romano-catolic 140. 
Încă de la intrarea în biserică se remarcă noul tip de spaţialitate promovat de iezuiţi. 


"19 N,Sabău, Metamorfoze ale barocului transilvan, vol. il, Pictura, Ed. Mega, Cluj, 2005, p. 223 

Preocuparea acestora pentru unificarea spațiului interior al bisericii este vizibilă în 
accentuarea importanţei navei principale, mai amplă, în contrast cu navele laterale, 
transformate în mici capele interconectate prin arcade. Nu doar navele laterale sunt 
desființate, ci şi transeptul este mult diminuat pentru a nu face concurenţă altarului 
principal. Uşor supraînălţat, prin intermediul câtorva trepte, acesta devine elementul 
care focalizează întreaga atenţie a credinciosului. Prin acest procedeu, “edificile baroce 
deschideau credincioşilor o perspectivă vizuală mai largă care le permitea să vadă clar 
altarul şi să urmărească desfăşurarea Sfintei Liturghii”!*!. 

Influenţa iezuiţilor nu s-a limitat la nivel arhitectural, ea a afectat în aceeaşi 
măsură repertoriuliconografic şi simbolic al noilor biserici baroce. Un bogat simbolism 
alegoric, de inspiraţie iezuită este prezent şi în decorația cupolei din Bazilica romano- 
catolică din Oradea, realizată, ca şi pictura Capelei de artistul bavarez Johann Nepomuk 
Schâpf. 


Triumful ceresc al lui lisus 

O temă cu caracter alegoric de o largă difuziune şi popularitate în istoria artei 
influențate de Contrareformă este Triumful ceresc al lui lisus, scenă redată pe cupola 
Bazilicii romano-catolice din Oradea. Frescă iluzionistă în trompe /'oeil, ea trimite la 
celebrele arhetipuri realizate de Giovanni Battista Gaulli, Domenichino și părintele 
iezuit Andrea Pozzo. Redată în centrul cupolei, tema constituie pretextul unei ample 
desfăşurări compoziționale în trompe l'oeil, însufleţită de o mulțime de personaje din 
Vechiul şi Noul Testament asociate cu alegorii redate în grisaille. În dreapta transeptului 
pot fi văzuţi părinţii omenirii, Adam şi Eva. Corpurile lor seminude sunt redate în 
racursi'*?, în cazul lui Adam recurgându-se la deformări expresioniste ale anatomiei. 
Între ei se află un înger, cu bustul gol, în atitudine de rugăciune. Deasupra lor, în plan 
secund se zăresc patriarhii, în frunte cu Melchisedec, reprezentat ca mare preot cu o 
tiară pe cap şi ţinând în mâini o mulţime de pâini plate aşezate una deasupra celeilalte, 
simbol al sacrificiului de mulţumire pentru victorie, dar şi anticipare a Euharistiei 
(Planşa XLV.a.). Într-o altă secvenţă e redat Moise cu Tablele Legii, flancat de fratele 
său Aaron, primul sacerdot al noului cult (Planşa XLV.b.). În stânga transeptului, în 
mijlocul unui grup dinamic alcătuit din profeţi şi îngeri, e reprezentat regele-profet 
David, cântând la harpă, înveşmântat cu o pelerină roşie cu capă de hermină (Planşa 
XLV-c.). Un înger ţine în fața ochilor săi versetele Psalmilor, iar altul, cu mâna adusă la 
piept, ţine o cădelniţă, simbolizând credinţa. 

Deasupra absidei altarului reţine atenţia o ceată dinamică de îngeri surprinşi 
într-un elan al corpului preluat de jocul învolburat al faldurilor. Doi dintre aceştia 
susțin o cruce masivă, simbol al jertfei şi al răscumpărării păcatului, iar altul cu privirea 
ridicată spre cer arată năframa Veronicăi. Deasupra lor, printre nori şi personaje 
eterice, pe fundalul unei lumini aurii e reprezentat Hristos în slavă înconjurat de îngeri 


'1W.V. Bangert, Istoria iezuiţilor, Ed. Ars longa, Cluj-Napoca, 2001, p. 90 

"2 Racursi (fr.raccourcir =a scurta, a micșora) = procedeu artistic utilizat în Renaștere și cu precădere în baroc, 
pentru sugerarea tridimensionalității elementelor reprezentate pe un suport bidimensional;formele nu-și 
etalează înălțimea și lățimea ca în vederea frontală, ci sunt figurate astfel încât apar diminuate progresiv, 
pe măsură ce se desfăşoară în profunzime, îndepărtându-se de privitor, în Dicţionar de artă, vol.I, Ed. 


Meridiane, 1998, p.79 

în atitudine de devoțiune. Unul dintre ei ţine în mâini plăcuţa cu inscripţia I.N.R.I., iar 
celălalt se prosternează la picioarele Mântuitorului care-l binecuvântează. În dreapta 
lui lisus, în tonuri transparente și diafane de ocru se întrevede chipul lui Dumnezeu - 
Tatăl aureolat de triunghiul slavei divine (Planşa XLV.d.). 

Subiectul frescei se desfășoară în cercuri concentrice de nori pe care sunt plasate 
o mulțime de personaje din Vechiul și Noul Testament. Imaginea tipic barocă a Cerului- 
Rai are la bază o compoziție dinamică redată în trompe loeil, cu elemente de arhitectură 
iluzionistă. Realizată în grisaille, aceasta transpune pictural lanternoul și patru arce de 
susținere ritmate de volute iluzioniste. Ele constituie elementul de legătură dintre 
diferitele scene cu tematică religioasă. Arcele se prelungesc prin medalioane ovale 
în grisaille ce încadrează persoane sfinte: Maria cu Pruncul, lisus -om al Patimilor, cu 
coroana de spini pe cap, prăbuşit lângă coloana Flagelării, respectiv Învierea Domnului 
în manieră occidentală. Medalioanele sunt plasate pe socluri în grisai/le, flancate 
de reprezentări cu caracter alegoric ale unor Virtuţi creştine : Speranța, Pacea, Tăria, 
Dreptatea. 

Una din cele mai importante teme cu caracter alegoric ilustrată în arta barocă 
orădeană este aceea a Virtuților. Cu originea în Psihomachia lui Aurelius Prudentius 
Clemens, Virtuţile au fost concepute în opoziție cu păcatele sau Viciile. Practicarea 
acestor virtuţi era recomandată ca o protecţie împotriva tentaţiei celor șapte păcate: 
Smerenia în opoziție cu Mândria, Bunătatea în raport cu Invidia, Caritatea în opoziţie 
cu Avariţia, Cumpătarea în opoziţie cu Lăcomia, Castitatea în opoziţie cu Desfrâul, 
Răbdarea în contrast cu Mânia, Hărnicia în raport cu Lenea. Aceste virtuți umane 
împreună cu cele teologale formau categoria virtuţilor sfinte sau cerești. În lucrarea 
Summa Theologiae, Toma d' Aquino descrie cele patru Virtuţi cardinale (Tăria, Prudenţa, 
Dreptatea, Cumpătarea), respectiv cele trei Virtuţi teologale (Credinţa, Speranţa, 
Caritatea). La Prudenţiu apare și tema luptei, respectiv a triumfului Credinței creştine 
asupra Idolatriei care însoţeşte religiile păgâne ale antichității. În contextul Evului 
Mediu devine curentă opoziția dintre Biserica creștină şi Sinagogă, aluzie la Biserica 
Vechiului Testament, respectiv antinomia dintre Credinţă și Erezie. Marcat de spiritul 
Contrareformei, barocul readuce în actualitate atât tema luptei Bisericii împotriva 
Ereziei (ca aluzie la confruntarea cu protestantismul), cât și contestarea Idolatriei, ca 
nuanţă specifică a religiilor păgâne întâlnite de misionari pe celelalte continente și în 
Lumea Nouă. 

Realizate în tehnica grisaille, Virtuţile sunt figurate pe cupola Bazilicii romano- 
catolice prinintermediul unorfemei însoţite de atribute specifice, redate în conformitate 
cu prototipurile puse în circulaţie de Iconologia lui Cesare Ripa. Personificările 
feminine ale Virtuţilor sunt grupate două câte doua la baza medalioanelor din partea 
superioară. Lângă Maria cu Pruncul se află Prudența și Răbdarea (Planşa XLVI.a.), lângă 
lisus-om al Patimilor se află Credinţa şi Dreptatea (Planşa XLVI.b.), iar lângă Învierea lui 
lisus- Speranţa și Pacea (Planșa XLVI.c.). Accesoriile simbolice care permit identificarea 
reprezentărilor sunt următoarele: 

Prudenţa (lat. Prudentia) e definită ca dispoziţie de a discerne prin intermediul 
raţiunii Binele și Răul. Prudenţa ca virtute morală creştină permite selectarea lucrurilor 
utile pentru mântuirea sufletului. Iconografic e redată ca o femeie ținând într-o mână 
oglinda, simbol capacităţii de a discerne Binele, de a vedea relaţia dintre faptele trecute 

și viitor, iar pe cealaltă un șarpe-simbol al Prudenţei!“?. 

Răbdarea (lat.Patientia) apare ca o femeie având alături o oaie, simbol al 
capacităţii de a îndura dificultăţile, suferinţele, obstacolele, dar și al blândeții. 

Credinţa (lat.Fides) e redată sub forma unei femei ţinând într-o mână potirul 
euharistic cu ostie, aluzie la sacramentele Bisericii și în cealaltă inima în flăcări, simbol 
al iubirii divine, care este cea mai mare dintre virtuţi și le însoțește pe toate celelalte. 

Dreptatea (lat.Justitia) e personificată prin intermediul unei femei ce poartă 
coif şi platoșă, ţinând într-o mână balanţa dreptei judecăţi, iar în cealaltă o sabie, ce 
simbolizează Dreptatea de origine divină. 

Speranţa (lat.Spes) e sugerată de o femeie cu ancoră. Alegoria semnifică 
încrederea neclintită în viaţa de dincolo: așa cum corabia ancorată nu mai poate fi 
mișcată de valuri, sufletul ancorat în Hristos nu se mai poate rătăci, aflându-se sub 
protecţia divină!*. 

Pacea (lat.Pax) apare sub chipul unei femei cu ramură de măslin, aluzie la pacea 
inimii, dar al Duhului Sfânt . 

Biserica creștină (Ecclesia) e simbolizată de o femeie ce ţine în mână o corabie 
mică, simbol al Bisericii creștine, asemănată corabiei lui Noe, ori corabiei lui Petru 
(naviculla Petri). 

Penitenţa (Paenitentia), virtute care inspiră regretul creștinului de a-l fi ofensat 
pe Dumnezeu, e redată sub forma unei femei cu un bici într-o mână și coroana de spini 
în cealaltă, aluzie la faptul că păcatul este o ofensă adusă lui lisus, prin care acesta este 
răstignit spiritual. 

În afara alegoriilor propriu zise, pictura cupolei conţine un program iconografic 
complex care se pretează în ansamblu la o interpretare alegorică, cum este ideea 
relaţiei de continuitate dintre Vechiul și Noul Testament, motiv de o largă popularitate 
în epoca barocului. Istoria umanităţii, derulată circular pe cupola Bazilicii începe de la 
Adam și Eva, izgoniți din Rai datorită păcatului originar, redaţi pe o treaptă inferioară 
faţă de patriarhii și profeţii Vechiului Testament: Melchisedec și Avraam, Moise și Aaron. 
Pictorul exprimă în manieră alegorică o antiteză între păgânismul religiilor antice și 
monoteismul iudaic. Astfel, un soldat roman, purtând un scut cu efigia Soarelui (So! 
invictus) este o aluzie la mithraism și popularitatea sa în rândul armatei romane. Acesta 
e redat pe o treaptă inferioară, simbolizând supunerea sa în faţa religiilor monoteiste. 
De altfel, fiecare personaj reprezentat are și o semnificaţie alegorică: Melchisedec, 
preot al “Dumnezeului Preainalt” este considerat un precursor al Euharistiei, datorită 
ofrandelor nesângeroase, de pâine și vin pe care i le aduce lui Avraam. Moise și Aaron 
sunt arhetipuri ale preoţiei harice, binecuvântate de Dumnezeu, în opoziţie cu teoria 
preoţiei universale susținute de protestanți. Această istorie simplificată a umanității 
se încheie cu glorificarea Sfintei Treimi . În cadrul unei viziuni de factură occidentală 
a Treimii, lisus își poartă crucea monumentală, iar la picioarele lui se află îngeri cu 
simboluri ale Patimilor, aluzie la sacrificiul expiator pentru mântuirea umanităţii. 

Faptul că Biserica “Il Gesu', Biserica mamă a ordinului iezuit și implicit a artei 


143 N. Sabău, Iconografia picturii reprezentând cele 10 virtuţi din Biserica Neagră, în Ars Transilvaniae, VII, 
1997, p. 121-138 

"4 |. Mircea, Dicţionar al Noului Testament, Ed. Institutului Biblic al Bisericii Ortodoxe Române, București, 
1995, p. 34 

religioase baroce, a constituit un model pentru comanditarii orădeni îl constituie 
şi reprezentările alegorice care flanchează altarul din Capela Palatului episcopal 
romano-catolic. Sub influenţa viziunii artistice a ordinului iezuit au devenit frecvente 
în arta religioasă barocă alegoriile misionarismului catolic pe toate continentele, cele 
mai relevante în acest aflându-se chiar în bisericile “Il Gesu' şi “Sant Ignazio“ din Roma. 
În decorația sculpturală, respectiv în frescele acestor biserici apar teme ca Triumful 
creștinismului pe întreg globul, alegorii ale Credinței triumfând asupra Ereziei, respectiv 
Idolatriei. O mare parte a alegoriilor redate în frescele din Capela Palatului episcopal din 
Oradea transpun iconografic acest aspect concret al activității misionare a Ordinului 
iezuit. 

Situate de o parte și de alta a picturii cu tema Sf. Carlo Borromeo rugându-se 
în timpul epidemiei de ciumă, reprezentările cu caracter alegoric din Capela orădeană 
sunt o transpunere în frescă a celor două grupuri sculpturale care flanchează altarul 
închinat Sf. Ignaţiu în Biserica “ll Gesu” din Roma, “cel mai important altar al artei 
Contrareformei“'%. Realizat după proiectul lui Andreea Pozzo, altarul este consacrat 
lui Ignaţiu de Loyola, părintele spiritual și fondatorul ordinului. Cele două grupuri 
sculpturale care încadrează reprezentarea sfântului redau în manieră alegorică 
Triumful Religiei asupra Ereziei și Urii de Pierre II Le Gros, respectiv Triumful Credinței 
asupra Idolatriei, operă a lui Jean Baptiste Theodon, ambele fiind alegorii tipic baroce 
ale Bisericii Triumfătoare. 


Triumful Religiei asupra Ereziei 

În cadrul alegoriei Triumful Religiei asupra Ereziei (Planşa XLVII.a.) din Capela 
Palatului baroc, artistul bavarez Johann Nepomuk Schpf (1735-1785), a transpus în 
frescă celebrul grup sculptural cu aceeași temă realizat de Pierre II Le Gros (1666-1719) 
pentru Altarul “Sf.Ignaţiu de Loyola“ aflat în Biserica “|| Gesu“din Roma (Planșa XLVII.b.). 
Acesta din urmă redă o femeie cu mantie și pelerină; cu mâna stângă arată o cruce 
înaltă unor personaje redate în cădere, iar cu dreapta se pregăteşte să le flageleze cu 
un bici. Cele două personaje a căror gestică exprimă disperarea sunt o femeie în vârstă 
cu chipul urâțit, smulgându-și părul cu o mână- alegorie a Urii ce însoţeşte disputele 
şi calomnia, respectiv un bărbat redat pe punctul de a cădea de pe soclu, cu corpul 
încolăcit de șerpi-alegorie a Ereziei (hairesis= alegere, în limba greacă). Faptul că opera 
se vrea o condamnare a Reformei rezultă și din figura îngerului redat în dreapta Mariei 
care smulge foile unei cărţi eretice. 

Johann Nepomuk Schâpf a transpus în frescă acest grup alegoric, aducându-i 
mici modificări. Alegoria Religiei creștine este simbolizată de o femeie îmbrăcată în 
rochie albă și pelerină albastră ce stă deasupra unui soclu pictat în grisai!le. Pe umărul 
stâng susține o cruce monumentală, iar în dreapta un fulger pe care se pregăteşte să-l 
arunce asupra personajelor. Spre deosebire de ansamblul lui Pierre II Le Gros, în pictura 
lui Sch6pf apar doi bărbaţi, unul ținându-se cu o mână de cap, iar celălalt pe punctul de 
a cădea de pe soclu. Imaginea este o referire la lupta Bisericii catolice împotriva Ereziei 
protestante, semnificaţie accentuată de tiara papală aflată în spatele Mariei, simbol 
al confesiunii catolice. Compozițional, tematic și simbolic, reprezentarea ilustrează în 
manieră alegorică, aluzivă, confruntările dogmatice dintre catolicism și Reformă. 


145 A, Pozzo, Perspectivae pictorum et arhitectorum, 1719, fig. nr. 60 

Triumful Credinței asupra Idolatriei 

Celălalt grup alegoric realizat de Schâpf pentru Capela Palatului baroc (Planşa 
XLVII.c.) are ca prototip grupul sculptural Triumful Credinței asupra Idolatriei realizat 
de Jean Baptiste Theodon (1645-1713) pentru Biserica ” II Gesu” (Planşa XLVII.d.). În 
lucrarea acestuia o femeie ridică spre cer un potir cu ostie, simbol al sacramentului 
euharistic în varianta catolică. La picioarele ei se află un bărbat încoronat, simbol al 
provocărilor întâmpinate de misionari din partea populațiilor necreştine din America 
sau Africa. Toate manifestările bizare sau exagerate ale cultului, cum ar fi închinarea la 
idoli, sacrificiile umane, ritualuri sângeroase, superstiţiile, adorarea elementelor naturii 
etc. au fost incluse în noţiunea generică de /dolatrie'*%. Idolatria populațiilor indigene 
şi a regilor acestora a fost asemănată de teologii vremii cu idolatria cultelor păgâne 
din antichitate, fiind simbolizate printr-un rege care îngenunchiază în faţa Credinței şi 
sacramentelor creştine. 

Alegoria Credinței este ilustrată de Schâpf printr-o femeie îmbrăcată în rochie 
albă şi pelerină albastră; într-o mână ţine potirul euharistic cu ostie, iar în cealaltă 
Biblia şi cheile, simbol al Bisericii catolice. Potirul cu ostie trimite la Euharistie, cel 
mai important sacrament creştin, contestat de adepţii Reformei. La picioarele femeii 
îngenunchiază un rege păgân îmbrăcat în costum de soldat roman, cu coroană şi 
pelerină roşie. În spatele lui se află doi bărbaţi în cădere redați din spate, unul cu fața 
la pământ şi o torță în mână, aluzie la politica protestantă de distrugere a imaginilor 
religioase. Cesare Ripa, în explicaţia la alegoria Ereziei susține că flăcările simbolizează 
opiniile lipsite de pietate la adresa adevăratei Credințe. Amploarea orbirii spirituale 
este sugerată prin faptul că unul din personaje e redat căzut la pământ, acoperindu-şi 
ochii cu mâna. Alegoria în sine este un răspuns la contestarea importanţei Fuharistiei 
de către reprezentanții Reformei. În acest context, Biserica romano-catolică a redefinit 
dogma Transubstanţierii!“ în cadrul Conciliului de la Trento din 1551, în conformitate cu 
care Euharistia conţine cu adevărat, real şi substanţial, sub aparenţa pâinii şi a vinului, 
corpul, sângele, sufletul şi divinitatea lui lisus Hristos, transformată în hrană spirituală 
a credincioşilor'*t. 


lerusalimului celest 
Tema lerusalimului celest se răspândeşte în arta romanică şi gotică începând din 
sec. al XI-lea odată cu marele interes pentru Apocalipsa lui loan, pe măsura dezvoltării 
credințelor şi cultelor eshatologice. În descrierea Apocalipsei, lerusalimul ceresc este 
cetatea sfântă a Dumnezeului celui viu, locaş al îngerilor şi al Drepților, beneficiind de 
“lumina lui Dumnezeu”. 


16 C. Bernand, S. Gruyinski, Despre idolatrie, Ed. Amarcord, Timişoara, 1998: “Când au ajuns în aceste 
provincii, spaniolii au descoperit mari idolatrii, în genul celor descrise referitor la riturile păgânilor din 
antichitate: adică, să practice sacrificiul uman, să aibă temple şi statui de idoli, să adore animalele, să le 
onoreze cu procesiuni, posturi şi sacrificii sângeroase, să creadă în puterea augurilor..”” 

' Transubstanțiere (din lat. trans = dincolo de, substantia = substanţă ), termen creat pentru a exprima 
ideea că, în Euharistie, pâinea şi vinul devin întra-adevăr, în substanţa lor, trupul şi sângele lui Hristos, în 
Dicţionar cultural alBibliei..., p. 285 

18 Conciliul de la Trento, Decretul despre Preasfânta Euharistie: " prin consacrarea pâinii şi vinului are loc o 
schimbare a întregii substanţe a pâinii în substanţa Trupului Domnului nostru Cristos şi a întregii substanțe 
a vinului în substanța Sângelui Său “ 


https://biblioteca-digitala.ro 


122 |  AgataChifor  ALEGORII, SIMBOLURI ŞI DECORAȚII ÎN ARTA BAROCĂ ORĂDEANĂ 


Redată pe tavanul Capelei, în axul picturii de altar, tema /erusalimului celest 
simbolizează Triumful Bisericii catolice în lupta împotriva Ereziei și Idolatriei ilustrată 
alegoric de o parte și de alta a altarului prin intermediul unor personaje seminude 
în cădere (Planșa XLVIII.a.). Sugerat pe tavanul Capelei prin intermediul unui templu 
cu coloane și îngeri, lerusalimul celest este în acest caz o alegorie a triumfului Bisericii 
catolice în confruntările dogmatice cu doctrina Reformei şi îndeosebi a Raiului câştigat 
de cei care își aduceau contribuţia în aceste confruntări spirituale. Din înaltul cerului 
coboară un înger cu sabie, aluzie la calamităţile asociate sfârșitului Lumii, profețite în 
textul Apocalipsei. 

Alte patru mici scene redate la baza tavanului Capelei, în nuanţe de roșu 
cărămiziu, în fiecare din cele patru puncte cardinale, pot fi considerate aluzii la 
misionarismul iezuit în toate cele patru părţi ale Lumii. 


Bunul Păstor cu oaia rătăcită 

Motiv cu vechi origini paleocreștine, Bunul Păstor'*? reapare în arta religioasă 
a Contrareformei, fiind investit cu semnificaţii alegorice noi. Tema este redată la 
decorația Capelei Palatului episcopal romano-catolic din Oradea; într-un cartuș eliptic 
apare motivul Bunului Păstor purtând pe umeri oaia rătăcită (Planșa XLVIII.b.). Pornind 
de la parabola biblică, oaia pierdută de turmă este un simbol al credinciosului rătăcit, 
al păcătosului care va fi căutat și recuperat de păstor (Hristos). În contextul disputelor 
dintre catolicism și Reformă, specifice epocii baroce, oaia rătăcită din textul evanghelic 
a devenit o aluzie curentă la creștinii care se răzvrăteau sau ieșeau de sub ascultarea 
Bisericii tradiționale și a păstorilor ei. Pentru Biserica Contrareformei oaia pierdută 
este prin excelență “ereticul”, protestantul care a rătăcit calea spre adevărata credinţă 
și s-a separat de “turma” credincioșilor. Păstorul este o imagine alegorică a lui lisus, 
în calitatea de păzitor și conducător spiritual al Bisericii creștine. Bunul Păstor ţine pe 
umeri oaia pierdută, readusă la restul turmei, adică la adevărata Biserică și credință. 

Motivul evanghelic al Bunului Păstor care are grijă de fiecare din oile lui este 
reluat în cadrul unei compoziţii aflate la baza tavanului iluzionist al Capelei (Planșa 
XLVIII.c.). lisus-Bunul păstor e reprezentat izgonind cu un băț un lup care vrea să atace 
turma, alegorie a Bisericii. În fundal, se vede un om fugind (paznicul plătit, cel care 
nu-şi dă viaţa pentru oi) şi un lup care prinde o oaie. Relatarea biblică face o antiteză 
între Păstorul cel bun şi păstorii răi sau străini, care nu-şi pun sufletul pentru oi, ba chiar, 
când văd lupul venind, lasă oile şi fug; şi lupul le răpeşte şi le risipeşte (loan, 10, 12- 
13). Conform alegorismului specific epocii, oile îi simbolizează pe ce-i care-l urmează 
pe Hristos în adevărata credinţă, iar lupii pe “ereticii” care distrugeau la propriu 
monumentele şi simbolurile bisericilor creştine tradiționale!“ . 


Trimiterea celor 12 apostoli 
În afară de Păstorul cel Mare (Evr. 13, 20), e redată pe tavanul Capelei scena 
Trimiterii celor 12 apostoli, “păstorii” mai mici cărora lisus le încredințează misiunea 


'49 Bunul Păstor = parabolă din Noul Testament, desemnează oaia pierdută regăsită de păstor (Hristos), 
readusă lângă restul turmei (Biserica). Scenă predilectă în decoraţiile parietale creștine și în sculptura 
sarcofagelor, reapare în epoca Contrareformei 

'5 N, Velimirovici, Simboluri şi semne, Bucureşti, 2009, p. 35 

de a călăuzi neamurile pe calea adevaratei credințe creştine (Planșa XLVIII. d.). Tema 
este redată pe peretele opus, tot în asociere cu motivul turmei. Aceasta este și ea o 
aluzie la Biserică, alcătuită din toţi cei care cred în Hristos. În stânga sunt redate oile, iar 
în dreapta lisus vorbind apostolilor cărora le încredințează misiunea de a răspândi în 
întreaga lume noua credinţă creştină. În textul biblic credincioşii păstoriţi, asemănați 
cu oile, sunt îndemnați să asculte de păstorii Bisericii ca de unii care vor da seama 
de sufletele lor. Şi în acest caz, este evidentă aluzia ascunsă la activitatea misionară 
a Ordinului iezuit ai cărui reprezentanţi au fost trimişi în întreaga lume, asemeni 
apostolilor pentru a consolida sau cuceri alte popoare necreştine la catolicism. 


Pescuitul miraculos 

Reprezentat deasupra intrării in Capelă, Pescuitul miraculos redă întâlnirea 
dintre lisus şi pescari, relatată în evangheliile lui Luca şi loan's!. În contextul secolului 
al XVIII-lea Pescuitul miraculos este o aluzie evidentă la “pescuirea de oameni” pentru 
Împărăţia lui Dumnezeu, obiectiv al Bisericii romano-catolice în epoca Contrareformei 
(Planşa XLIX.a.). Într-o corabie, sunt redaţi apostolii cu aureole pe cap; doi dintre ei ţin 
mrejile şi privesc spre lisus. Acesta vorbește cu apostolul Petru, redat în genunchi, în 
afara corabiei. Relatarea biblică pune accentul pe apostolul Petru, întâiul chemat dintre 
apostoli, fiind o aluzie evidentă la propovăduirea misionară cu care lisus i-a însărcinat 
pe ucenicii săi. Esenţa parabolei este că, după o pescuire îmbelşugată, lisus îi cheamă 
pe apostolii Petru, loan și lacob să devină “pescari de oameni” pentru Împărăţia lui 
Dumnezeu. În contextul Contrareformei este reactualizat simbolismul apostolatului 
misionar specific Bisericii primare; asemenea Mântuitorului și apostolilor, misionarul 
iezuit trebuia să devină un “pescar de oameni”, cu scopul de a readuce la adevărata 
credință pe cei rătăciți, respectiv de a cuceri noi suflete pentru catolicism din rândul 
popoarelor de altă confesiune!'*?. Aceeaşi aluzie la misionarismul propriu Bisericii 
catolice din epoca Contrareformei apare în relieful sculptat în lemn ce decorează cupa 
amvonului din Capela mizericordienilor. Aici lisus, însoțit de câțiva apostoli, predică 
mulțimii din barca lui Petru. 

XXX 

Alte alegorii sunt figurate de o parte şi alta a uşii de intrare în capelă. Pictura 
în manieră de grisaille redă cu mijloace iluzioniste specifice barocului două sculpturi 
alegorice,simbolizând Zelul, respectiv Caritatea. Redate în frescă pe pereţii ceflanchează 
intrarea în capelă, cele două alegorii apar în asociere cu emblema episcopală pictată 
chiar deasupra intrării. Ele simbolizează două virtuți de referință ale episcopului, zelul 
pentru Hristos, respectiv caritatea, iubirea față de Dumnezeu și față de aproapele. Cele 
două alegorii trimit la două din calitățile fundamentale ale preotului sau episcopului 
creştin, Sfântul Carlo Borromeo (hramul Capelei) fiind el însuși un "model viu al zelului 
pastoral”'s2. 


'5 Într-o noapte când nu pescuiseră nimic, lisus le spune ucenicilor săi să arunce din nou năvoadele, după 
ce le scot din apă acestea sunt pline de pește (Biblia, Luca, V:4-11, loan, XXI :1-14). În Evanghelia lui Luca, 
lisus îi spune lui Petru: ” De acum înainte vei fi pescar de oameni ”. 

'5 Biblia, Marcu, |: 17,“ Veniţi după mine şi vă voi face pescari de oameni ”, 1991, p. 962 

15 N. Sabău, op.cit., p. 234 

Zelul (lat.Zelus) 

Evlavia, ardoarea devoţiunii este simbolizată de o femeie ce ţine în mână o 
lumânare aprinsă, aluzie la flacăra mereu vie a credinţei întreținute de rugăciune 
(Planşa XLIX.b.). Mai sus, doi îngeri ce plutesc pe un nor auriu susțin un medalion pictat 
având în centru o femeie cu o cădelniță. Deasupra ei, pe o bandă este înscris cuvântul 
Zelus'“ însemnând zelul, înflăcărarea, ardoarea sufletului pentru Credința creștină. 
Zelul în cucerirea sufletelor pentru creştinism era în viziunea lui Ignaţiu de Loyola o 
calitate care trebuia să definească personalitatea misionarului iezuit!s5. 


Caritatea (lat. Caritas) 

Alegoria Carităţii e redată pe peretele din stânga intrării în Capelă sub forma unei 
femei ce protejează un copil nud (Planşa XLIX.c.). În Iconologia lui Cesare Ripa se spune 
că cei trei copii goi care însoțesc Caritatea semnifică forța iubirii, legătura indisolubilă 
a acesteia cu toate virtuțile, pe care le însoţeşte şi care derivă din aceasta. Cei trei copii 
simbolizează puterea iubirii adevărate, de origine divină, importanţa ei atât pentru 
Credinţă, Speranţă, cât şi pentru sine. În conformitate cu textul evanghelic, iubirea stă 
la baza tuturor Virtuţilor creştine şi în primul rând a celor teologale, acestea pierzându- 
şi orice valoare în absenţa ei'5$. Când Caritatea e însoţită de un singur copil, aşa cum 
apare şi la Capela Palatului baroc ea trimite la iubirea în sine, pentru Dumnezeu şi 
pentru aproapele propovăduită de lisus, o iubire în adevăr, dezinteresată, altruistă, 
adresată întregii omeniri. 


Pietatea (lat. Pietas) 

Deasupra alegoriei Carităţii se află un medalion în grisaille cu o femeie 
îngenunchiată care se roagă, aluzie la sentimentul de pietate creştină (Planşa XLIX.d.). 
Lângă femeie se află o flacără, simbol al spiritului cuprins de iubirea divină, iar 
deasupra inscripţia Pietas"*”, care în latina creştină semnifică atât pietatea specifică 
sentimentului religios, cât şi afecţiune, iubire, binefacere în relațiile interumane'*?. În 
consecinţă, pietas semnifică atât sentimentul religios în sine, care cere să-i acordăm lui 
Dumnezeu onoarea actelor exterioare ale cultului, cât şi dragostea “plină de bunătate” 
de care vorbeşte apostolul Pavel în Epistola către Corinteni. 

În concluzie, în pictura Capelei predomină alegorii ce simbolizează un 
comandament major al Bisericii catolice din epoca de expansiune a Contrareformei 
în Transilvania. Reprezentările se integrează în lupta vizuală dusă împotriva Ereziei 
protestante şi trimit la arhetipuri create de părintele iezuit Andreea Pozzo, transpuse 
în sculptură de artiştii Pierre II Le Gros şi Jean Baptiste Theodon. Întregul program 
iconografic este subordonat ideii centrale a Triumfului Bisericii catoliceîn lupta împotriva 
Ereziei protestante, simbolizată atât prin tema lerusalimului celest, cât şi prin intermediul 
celor două ansambluri alegorice care încadrează altarul “Sf. Carlo Borromeo”, el însuşi 


154 Zelus (gr. zelo, lat. zelus), în mitologia greacă Zelus era personificarea zelului fiul titanului Pallas, frate cu 
Nike, zeița Victoriei 

'5 R. Lavatori, opit., p. 319 

15 Biblia, 1 Corinteni, XIII: 13, “Acum dar rămân aceste trei: credința, nădejdea şi dragostea; dar cea mai 
mare dintre ele este dragostea”, 1991, p. 1123 

'5 La romani zeiţa Pietas personifica respectul evlavios și devoțiunea datorată zeilor 

158 A. Blaise, Manual delatină creștină, Ed. Amarcord, Timişoara, 2000, p. 52 

un simbol al episcopului total devotat idealurilor Contrareformei. Cele 4 mici scene 
pictate pe fond roșu la baza tavanului Capelei (“Bunul păstor ţinând pe umeri oaia 
rătăcită”, respectiv apărându-și turma, "Chemarea apostolului Petru” și “Trimiterea 
celor 12 apostoli”) au semnificaţia ascunsă a unor alegorii ale misionarismului catolic 
în toate părţile lumii. Mulțimea alegoriilor consacrate Bisericii creştine (Ecclesia de pe 
cupola Bazilicii romano-catolice), aluzia frecventă la simbolurile Bisericii catolice (tiara 
papală și cheile apostolului Petru) nu sunt întâmplătoare, ci au o legătură directă cu 
tendinţa discursului protestant de a contesta autoritatea Bisericii catolice tradiționale. 


lisus Salvator Mundi 

În unele cazuri, alegoriile sunt redate în manieră sculpturală, participând 
la definirea laturii emoţionale și scenografice a barocului, cum este cazul grupului 
sculptural patetic ce decorează coronamentul amvonului fostei biserici franciscane 
din Oradea. Acesta ilustrează alegoria Triumful creștinismului pe întreg globul (Planșa 
L.a.), frecventă în arta religioasă barocă marcată de spiritul Contrareformei. 

Patru femei sculptate în lemn, îmbrăcate în veșminte poleite suntalegorii baroce 
ale continentelor (Europa, Asia, America și Africa). Ca și în fresca realizată de Andreea 
Pozzo pe bolta Bisericii “San Ignazio” din Roma, alegoriile simbolizează dimensiunea 
universală a misonarismului iezuit, politica de mondializare a creștinismului ce 
constituia obiectivul prioritar al activităţii Ordinului iezuit". Deasupra lor e redat 
Mântuitorul în ipostaza de Salvator Mundi, în mărime naturală, cu picioarele pe globul 
pământesc, susţinând o cruce monumentală, simbol al răscumpărării universale, a 
întregii omeniri. 


Semnificaţii alegorice în pictura barocă orădeană 


Imaculata 

În Biserica romano-catolică Olosig întâlnim o reprezentare barocă din sec. al 
XVIII-lea a Imaculatei provenită de la fosta biserică a franciscanilor (Planșa L.b.). Şi în 
acest caz, demonul protestant, identificat frecvent cu șarpele Ereziei este strivit sub 
picioare de Fecioara Maria, redată cu atributele femeii descrise în Apocalipsa lui loan. 
Conform unor interpretări, șarpele strivit de aceasta în reprezentările Imaculatei ar 
simboliza “demonul” Reformei pe care dorea să-l anihileze Biserica romano-catolică 
din acea perioadă. În acest sens, șarpele epocii baroce ar fi și un simbol al credințelor 
considerate eretice. Aluzia la “demonul” protestant apare în pictura de altar “Sf. 
Arhanghel Mihail alungând îngerii răzvrătiți” din Bazilica romano-catolică. Aici Sf. 
Mihail, conducătorul oștilor îngerești, e redat cu sabia ridicată, pe punctul de a ucide 
demoni roșii și negri cu cap uman și corpuri de șarpe. 


Sacrificiul lui Avraam 
Este un alt motiv alegoric, Isaac fiind prototipul lui lisus. Dacă Avraam a 
intenţionat să-și ofere fiul ca jerfă, fiind oprit de înger, Dumnezeu și-a dat de bunăvoie 
unicul Fiu iubit ca jerfă de ispășire pentru umanitate.Tema este redată pe ușa unui 
tabernacol din Bazilica romano-catolică, exprimând simbolic o analogie între jerfa 


9 H. Yannou, lezuiții și Compania, Ed. Nemira, 2008, p. 207 

lui Avraam, care a intenţionat să-și aducă propriul fiu ca ofrandă Domnului și Hristos 
care își oferă neîncetat corpul spiritual credincioșilor prin intermediul sacrificiului 
nesângeros al Euharistiei (Planșa L.c.). 


Adam și Eva 

Tema cuplului primordial din Geneză revine insistent în arta religioasă barocă ca 
aluzie la păcatul originar transmis prin intermediul acestuia întregii omeniri. În pictura 
barocă, tema apare cu un rol subordonat, fiind parte integrantă a unor compoziții 
care exprimă relația de continuitate dintre Vechiul şi Noul Testament, dintre căderea 
primilor oameni și răscumpărarea realizată prin sacrificiul Mântuitorului. Ignaţiu de 
Loyola, a cărui lucrare Exerciţii spirituale a influenţat profund arta religioasă barocă, 
recomanda credincioșilor o meditaţie asupra păcatului originar pentru a conștientiza 
consecinţele acestuia'50. 

În arta barocă orădeană tema apare ca motiv în două picturi de altar (de la fosta 
Biserică a franciscanilor, respectiv Bazilica romano-catolică) și în cadrul frescei care 
decorează cupola Bazilicii romano-catolice. În primele două cazuri cuplul primordial 
apare în asociere cu motivul tentaţiei din grădina Edenului, respectiv a consecințelor 
acestuia. 

Adam și Eva apar în pictura de altar “Sf. Treime'datorată lui Johann Ignaz 
Cimbal (1722-1795). Lucrarea, bazată pe alăturarea barocă dintre planurile uman- 
divin, inferior-superior, ilustrează antinomia formulată în scrierile teologice între Eva 
şi Maria, Adam și lisus (Planşa L.d.). În acest caz, Adam şi Eva simbolizează întreaga 
umanitate damnată. Ei apar în prim-plan la suprafața unei găoace sparte în care 
încape simbolic întreaga omenire. Fizionomia și gestica lor sugerează remușcarea și 
implorarea iertării divine. Coaja spartă de ou e un simbol al rupturii create prin păcat, 
al degradării perfecțiunii iniţiale a Creaţiei divine simbolizate prin Oul Lumii. Deasupra 
primului cuplu tronează în glorie Sf. Treime în varianta occidentală. lisus, strivește cu 
piciorul capul șarpelui a cărui coadă încolăcită în jurul oului simbolic e ţinută în mâini 
de Adam şi Eva. Semnificația scenei este că Fiul lui Dumnezeu, prin sacrificiul său pe 
cruce și-a asumat slăbiciunea condiției umane și a anihilat efectele păcatului originar. 
Sub șarpele al cărui cap e împuns cu sulița de un înger, e redat schematic şi un schelet 
uman, aluzie la moartea văzută ca o consecinţă directă a păcatului originar. 

Tema primului cuplu apare și în fresca de pe cupola Bazilicii romano-catolice 
realizată de pictorul bavarez Johann Nepomuk Schâpf. Aici Adam și Eva sunt redați la 
baza unor cercuri concentrice de nori în cadrul unei compoziții ce imaginează Raiul. Ei 
apar în calitatea de strămoși ai omenirii, întruchipări generice și arhetipale ale omului 
din toate timpurile. Lângă ei sunt reprezentați regii şi patriarhii Vechiului Testament 
(David, Moise și Aaron), terminând cu Sf. Treime la picioarele căreia sunt redaţi niște 
îngeri susțin o cruce monumentală. Şi în acest caz este exprimată plastic relația de 
continuitate dintre Vechiul şi Noul Testament, dintre păcatul originar şi răscumpărarea 
acestuia. 

În concluzie, motivul baroc al cuplului primordial ca aluzie la păcatul originar 


1% +... să-mi aţintesc facultăţile spirituale asupra păcatului lui Adam şi al Evei, aducând în memorie cum, 
pentru un asemenea păcat, au făcut ei atâta vreme penitenţă şi câtă stricăciune a venit oamenilor după 
păcatul lor.“în Ignaţiu de Loyola, Exerciţii spirituale, Ed. Polirom , 2006, p.6 

e redat în asociere cu acela al răscumpărării și mântuirii realizată prin lisus, Maria și Sf. 
Treime. Tema Adam și Eva este un pretext pentru a asocia în manieră barocă umanul 
şi divinul, moartea și Învierea, păcatul și răscumpărarea. Nu întâmplător, Adam și Eva, 
strămoșii omenirii degradate prin păcatul originar sunt redaţi în asociere și opoziţie cu 
personajele prin care începe istoria mântuirii: loachim și Ana, părinţii Mariei, Fecioara 
Maria sau lisus Hristos. Ultimii doi strivesc în picioare șarpele, simbolul consacrat al 
păcatului originar. 

Prezente relativ frecvent în pictura barocă orădeană, alegoriile contribuie 
le definirea stilului, reflectând gustul epocii pentru aluzie, simbolizare, deghizare 
și analogie. Datorate în cea mai mare parte pictorului bavarez Johann Nepomuk 
Schâpf, alegoriile din pictura orădeană a acestuia confirmă familiarizarea artistului 
cu repertoriul simbolico-iconografic al vremii (Cesare Ripa), respectiv cu simbolismul 
Bisericii"|| Gesu”, arhetipul arhitectural, dar și iconografic al multor biserici baroce din 
Europa Centrală. Cheie pentru descifrarea sensurilor artei religioase baroce, alegoria a 
contribuit substanţial la definirea stilului baroc care îi datorează o parte semnificativă 
din repertoriul iconografic. 

Triumful ceresc al lui Hristos, detalii, 
Cupola Bazilicii romano-catolice Oradea 

a. 


PLANŞA XLVI. 
Virtuţile cardinale şi teologale, detalii, Cupola Bazilicii romano-catolice Oradea 

Tau: ȘT. TOR 
5) E 2 ji 


PLANŞA XLVII. 

Triumful Religiei asupra Ereziei: 
Capela Palatului Baroc (a.); 

Biserica || Gesu Roma (b.); 

Triumful Credinței asupra Idolatrie: 
Capela Palatului Baroc (c.); 

Biserica | Gesu Roma (d.) 

PLANŞA XLVIII. 
lerusalimul celest (a); 
Bunul Păstor (b,c); 
Trimiterea celor 12 
apostoli(d), Capela 
Palatului baroc 

>= 


PLANŞA XLIX. 

Pescuitul miraculos (a); Zelul (b), 
Caritatea (c); Pietatea (d), 
Capela Palatului baroc 

PLANŞAL. 
lisus Salvator Mundi (a); Imaculata (b); 
Sacrificiul lui Avraam (c); Adam şi Eva (d) 

ALLEGORIES, SYMBOLES ET DECORATIONS 
DANS L ART BAROQUE D' ORADEA 


Resume€ 


L' ouvrage se propose de traiîter en toute sa complexite ! univers decoratif et 
symbolique present dans ! art baroque d'Oradea. Les chapitres de l'ouvrage sont 
les suivants: Introduction, Decorations dans I art baroque d' Oradea, Symboles dans 
la decoration sculpturale et pictural du baroque d' Oradea, Symboles dans I art des 
iconostases baroques d' Oradea, Typologies angeliques du baroque d' Oradea, Allegories 
sacres ă Oradea au XVIII-eme siecle, Bibliographie et Resume. 

E Introduction de l'ouvrage releve Il importance et la signification particulier 
du symbole dans ! art religieux en general et dans le baroque d' Oradea en special. 
L'auteur passse en revue les principales contributions theoriques ă la definition du 
symbole dans la pensee religieuse, philosofique et dans histoire de l'art. 

Le premier chapitre, Decorations dans ! art baroque d' Oradea, contient un 
repertoire des ornaments specifiques du style baroque presentsdans la decoration des 
monuments d'Oradea: volutes, cartouches, coquilles, rubans, urnes, draperies, entrelacs, 
rosettes, les feuilles d' acanthe. On y constate la presence des 6lements typiques, 
comme les fenetres “oeil de boeuf ” et ellipsoides, la coupole elliptique typiquement 
baroque, des frontons circulaires en volutes, l'emploi des lesenes et pilastres, lalternance 
des fenetres et des frontons, mais aussi les decorations interieures illusionistes (trompe 
Iceil, grisaille). L esthetique baroque a comme 6lement particulier la ligne courbe, 
integree dans la dâcoration et dans la volum&trie des edifices. Realises en stuc, bois, 
marbre, dores ou peints, les ornaments mettent en evidence la plus lapidaire et la plus 
suggestive grammaire decorative du style baroque. Les decorations intârieurs en stuc 
dore participent ă la creation d'une ambiance somptuese typiquement baroque. La 
decoration en stucage associe aux fresques realise une relation de continuite entre 
architecture, peinture et decoration. Abstraits ou figures, les symboles soutiennent le 
message central propose dans les peintures d'autel ou dans les fresques. 

L' analyse des elements decoratifs releve l'existance d'un barogue tardif, 
spscifique au XVIIl-eme siecle, contenant beaucoup d' elements en style zopf, la 
variante autrichienne du Style Louis XVI : guirlandes disposees en couronne, chapitaux et 
encadrements decores par des triglyphes, rosettes, couronnes de fleurs, branches de laurier 
entrecroisees, medaillons, urnes ornees par des guirlandes, draperies, entrelacs. 

Une grande partie de |' ouvrage est consacree â | analyse des symboles 
integrees dans la decoration sculpturale et picturale du baroque d Oradea et aussi 
dans la decoration des iconostases. Sont presentes les symboles abstraits, comme 
La Tetragrame, le Triangle trinitaire, I Oeil et la lumiere divine, mais aussi les objets, les 
plantes, les fleurs, les fruits, les oiseaux et les animaux symboliques. 

Le baroque deâcoratifillustre par les eglises roumaines s'inscrit dans l'architecture 
de l'&poque par une synthese originale, inedite d'un fond byzantin defini par I'eglise- 
salle avec pronaos et petites absides laterales. Les confluences stylistiques entre l'art 
byzantin et l'art occidental rel&ve une synthese originale qui contient des elements 

typiqguement baroques, comme volutes, cartouches, rubans, urnes, draperies, entrelacs, 
rosettes et feuilles d' acanthe. L art orthodoxe a assimile des symboles baroques au 
niveau de la decoration sculpturale des iconostases et des amvonnes. On y trouve 
la Tetragrame, Arma Christi, le pelican, oiseaux et animaux symboliques. L influence 
occidental dans la peinture des iconostases s' exprime dans des themes specifiques 
comme L Encourenement de la Sainte Vierge, la typologie baroque de la Sainte Trinite, la 
prâsence des nuages et les tetes d'anges aveque ailes. 

Le chapitre Typologies angeliques du baroque d' Oradea d&finie les differentes 
categories des anges presents dans la decoration sculpturale et dans la peinture 
baroque d' Oradea, avec leur fonctions et attributs specifiques: anges adorateurs, 
anges-enfants (putti), anges gardiens, anges avec des attributs des saints, anges 
ouvriers, archanges et anges combattants, anges musiciens et anges de /Apocalypse. 

L art baroque a une predilection pour allegories et emblemes qui reflectent 
les implications religieuses, educatives de la Contre-Reforme. L auteur analyse | 
iconographie des allegories integrees dans la decoration picturale et sculpturale du 
baroque d' Oradea, en y relevant la contribution du peintre Johann Nepomuk Schâpf. 
Les fresques du XVIII-eme siecle (coupole de la Bazilique catholique, la Chapelle du 
Palais episcopale catholique d' Oradea) montrent un programme iconographique 
complexe, plein d'allegories :/a Jerusaleme celeste, Le Bon Pasteur, Le Triomphe de la Foi 
sur l'Idolatrie, Le Triomphe de la Religion sur I!Heresie, les Vertus Cardinales et Theologales, 
Le triomphe celeste de Jesus etc. 

Le texte de l'ouvrage estillustre d'une riche iconographie mettant en valeur des 
€lements de morphologie baroque, des symboles et des allegories specifiques. 

